cyanic-selkie/wikianc huggingface dataset:
N’ko
ߡߊ߲߬ߘߋ߲߬ߞߏ߬ ߞߊ߲ߓߏߟߏ߲
ߒ߬ߓߊ߬ ߊ߲ ߣߊ߬ ߦߙߐ ߡߍ߲ ߠߎ߬ ߓߍ߯ ߕߐ߮ ߡߊߘߊ߲߫ ߠߊ߫ ߛߌߛߍ߲߬ ߞߊ߲ߓߏߟߏ߲ ߢߌ߲߬ ߠߎ߬ ߞߋߟߋ߲ߞߋߟߋ߲ ߝߐ߫ ߦߙߐ ߡߊߘߊ߲ߕߐ ߘߐ߫ ߸ ߏ߬ ߟߎ߫ ߟߋ߬ ߡߊ߲߬ߘߋ߲ ߠߎ߬ ߓߘߊ ߘߌ߫ ߸ ߊ߬ ߣߌ߫ ߞߊ߲ ߕߌ߱ ߟߎ߬ ߘߌ߫.
ߊ߬ߟߎ ߟߋ߬ ߕߟߊ-ߕߟߊߣߍ߲߫ ߖߡߊ߬ߣߊ߬ߣߍ߲߬ ߝߕߌߝߕߌߣߍ߲ ߠߎ߬ ߘߌ߫ ߏ߬ ߘߌ߫ ߸ ߡߍ߲ ߠߎ߬ ߘߎ߰ߞߟߏ ߔߊ߬ߔߘߊ ߕߴߛߋ߫ ߟߊߛߊ߬ ߟߊ߫ ߘߎ߰ߞߟߏ ߘߎ߰ߡߊ߬ߛߓߍ ߞߊ߲߬ ߢߊ߫ ߜߍ ߟߊ߫ ߸ ߝߏ߫ ߣߴߌ ߞߊ߬ ߥߊߘߏ ߝߙߊ߬ ߌ ߓߟߏ߫ ߟߊ߫ ߞߵߏ ߟߐ߬ ߌ ߢߊ ߟߊ߫ ߊ߬ߟߎ߬ ߟߊߘߐ߯ߦߊ ߡߊ߬ ߝߎߍ߲߫ :
ߖߌ߬ߣߍ߬ ߣߌ߫ ߡߊߟߌ߫ ߣߌ߫ ߞߘߏߥߊߙߌ߫ ߣߌ߫ ߜ߭ߊ߲ߓߌߦߊ߫ ߣߌ߫ ߛߙߊ߬ߟߏ߲߫ ߣߌ߫ ߟߊߓߙߌߦߊ߫ ߣߌ߫ ߛߣߍ߬ߜ߭ߊߟߌ߫ ߥߙߏ߬ߘߎ߮ ߣߌ߫ ߜ߭ߊ߯ߣߊ߫ ߕߟߋ߬ߓߋ ߣߌ߫ ߓߙߎߞߌߣߊ߫ ߝߊ߬ߛߏ߫ ߣߌ߫ ߣߌߖ߭ߍ߯ߙ ߕߟߋ߬ߓߋ ߣߌ߫ ߖߌ߬ߣߍ ߓߌ߬ߛߊߥߏ߬ ߞߊ߬ߣߌ߲߫ ، ..
ߣߌ߲߬ ߓߍ߯ ߕߘߍ߬ ߓߊ߲ߞߎ߬ ߞߋߟߋ߲߫ ߞߣߍߓߊ߫ ߞߋߟߋ߲߫ ߠߋ߬ ߘߌ߫ ߡߊ߲߬ߘߋ߲߫ ߡߊ߲ߛߟߊ߬ ߕߟߋ ߘߐ߫ ߞߘߐ߬ߡߊ߲߫ ߸ ߏ߬ ߖߍ߬ߘߍ ߕߎ߬ߡߊ ߡߊ߫ ߖߊ߲ߧߊ߫ ߒ߬ ߠߊ߫ ߝߟߐ߫ ߸ ߊ߰ ߝߐ߫ ߟߊ߫ ߡߍ߲ ߡߊ߬ ߞߊ߬ߣߌ߲߬ ߞߏ߫ ߡߊߟߌ߫ ߡߊ߲ߛߊ߬ߟߊ ߊߙߊߓߎ߫ ߘߐߛߙߋ ߟߎ߬ ߞߣߐ߫.
ߞߣߐ߫ ߞߎߡߊ ߝߐ߫ ߟߊ߫ ߡߊ߲߬ߘߋ߲ ߠߎ߬ ߟߊ߫ ߞߊ߲ ߘߐ߫ ߏ߬ ߟߋ ߘߐ߫ ߊ߬ ߞߎߡߊߢߐ߲߮ ߢߍ߫ ߝߋߎ߫ ߝߏ߫ ߣߴߊ߬ ߞߵߊ߬ ߝߐ߫ ߟߋ߬ ߕߘߋ߫ ߞߏ߫ : ( ߒ ߞߊ߲߫ ߠߋ߬ ߞߏ߫ )  ߞߊ߬ ߞߎߡߦߊ ߏ߬ ߟߊߛߎ߬ߘߎ߲߬ߧߊ߫ ߡߎ߬ߕߎ߲߬ ߛߊ߫ ߞߵߊ߬ ߝߐ߫ ߏ߬ ߘߐ߫ ߞߏ߫ : (  ߒ ߞߏ߫ )  ، ߞߏ߬ߣߌ߲߬ ߓߊߏ߬ ߊ߬ ߓߘߊ߫ ߓߊ߲߫ ߞߍ߫ ߟߴߊ߬ ߕߊ߫ ߞߎߡߊ߫ ߘߋ߲߫ ߘߌ߫ ߸ ߏ߬ ߟߋ ߣߵߊ߬ߟߎ߬ ߣߗߊ߫ ߟߊ߫ ߢߐ߲߮ ߠߊ߫ ߦߏ߫ ߞߎߡߊߘߋ߲ ߕߐ߭ ߟߎ߬ ߛߓߍߘߋ߲ ߠߎ߬ ߞߍߢߊ ߛߎ߮ ߖߐ߲ ..
ߡߐ߱ ߡߍ߲ ߦߴߊ߬ ߝߐ߫ ߟߴߏ߬ ߘߐ߫ ߞߏ߫ ( ߒߞߏ ) ߞߘߐ ߟߋ߬ ߡߊ߲߬ߘߋ߲ ߠߎ߬ ߟߊ߫ ߞߊ߲ ߘߌ߫ ߸ ߏ߬ ߕߎ߬ߢߊ߬ ߏ߬ ߘߌ߫ ߝߋߎ߫  ،  ߓߊߏ߬ ߡߊ߲߬ߘߋ߲ ߠߎ߬ ߟߊ߫ ߞߊ߲ ߦߋ߫ ߡߊ߲ߞߊ߲߬ ߢߊߦߋߕߊ ߘߏ߫ ߟߋ߬ ߘߌ߫ ߸ ߡߍ߲ ߝߐ߫ ߟߊ߫ (  ߞߎߡߊߘߋ߲ ߒߞߏ )  ߝߐ߫ ߞߊ߲ ߣߌ߲߬ ߣߐ߬ ߞߟߊߡߊ߲ ߘߐ߫ ߞߘߚߎ߫ ߞߊ߬ ߢߊߦߋ߫ ، ߞߎߡߊߘߋ߲߫ ߜߘߍ ߝߏߦߌ߬ ߣߴߊ߬ ߝߐ߫ ߞߊ߲ ߕߍ߫ ߞߋߟߋ߲߫ ߘߌ߫ ߤߊߟߌ߬ ߊ߬ߟߎ߬ ߞߘߐ ߓߊ߯ ߞߍ߫ ߞߋߟߋ߲߫ ߘߌ߫ ߸ ߞߎߡߊ ߡߍ߲ ߠߎ߬ ߕߎ߲߰ߕߐ߫ ߏ߬ ߟߴߊ߬ ߣߐ߬ ߞߟߊߡߊ߲ ߘߐ߫ ߡߎ߬ߕߎ߲߬ ߡߊ߲߬ߘߋ߲ ߠߎ߬ ߕߍߣߵߏ߬ ߢߊߦߋ߫ ߟߊ߫ ߝߋߎ߫.
ߡߐ߱ ߡߍ߲ ߝߣߊ߫ ߞߊ߲߫ ߞߏ߫ ( ߒߞߏ )  ߞߘߐ ߟߋ߬ ߡߐ߰ ߞߊ߲ ߓߍ߯ ߘߌ߫ ߸ ߓߊ ߏ߬ ߘߐߙߐ߲߫ ߠߋ߬ ߛߋ߫ ߟߊ߫ ߟߊߓߐ߫ ߟߊ߫ ߡߙߌ ߘߐ߫ ߞߵߊ߬ ߝߐ߫ ߞߎߡߊߢߐ߲߮ ߢߍ߫ ߡߊ߲ߞߊ߲ ߢߊߦߋߕߊ ߠߎ߬ ߘߐ߫ ، ߓߊ ߡߊ߲ߞߊ߲ ߡߍ߲ ߠߎ߬ ߕߍ߫ ߢߊߦߋ߫ ߟߊ߫ ߏ߬ ߟߎ߬ ߦߋ߫ ߞߎߟߋ ߣߌ߫ ߞߊ߬ߛߌ ߣߌ߫ ߛߐ߰ߛߐ ߟߎ߬ ߣߴߊ߬ ߢߐ߲߰ߘߐ ߟߎ߬ ߟߋ߬ ߘߌ߫ ߸ ߊߘߡߊߘߋ߲ ߓߍ߯ ߡߍ߲ ߠߊߓߐ߫ ߟߊ߫ ߢߊ߫ ߞߋߟߋ߲߫ ߡߊ߬ ߘߊߞߎ߲߫ ߞߋߟߋ߲߫ ߘߐ߫ ،  ߊ߬ ߣߌ߫ ߣߌߡߊ ߕߐ߭ ߟߎ߬ ߞߊ߲ ߠߎ߬ .
ߒ߬ߓߊ߬ ߞߎߡߊߘߋ߲ ( ߒߞߏ )  ߞߘߐ  ߢߊ ߡߍ߲ ߊ߬ ߢߊߝߐ߫ ߢߊ߫ ߝߟߐ ߏ߬ ߘߐ߫ ߸ ߊ߬ ߟߊߓߊ߯ߙߊߣߍ߲߫ ߡߊ߲߬ߘߋ߲߫ ߝߘߏ߬ߓߊ߬ ߞߊ߲ ߞߊ߲ߓߏߟߏ߲ ߞߏߝߐߣߍ߲߫ ߕߊ߬ߡߌ߲߬ߣߍ߲ ߏ߬ ߓߍ߯ ߡߊ߬ ߏ߬ ߟߋ ߘߐ߫ ߸ ߞߊ߬ ߞߊ߲ ߕߐ߭ ߟߎ߬ ߖߊ߬ߕߋ߬ ߞߊ߲߫ ߜߍ ߟߎ߬ ߘߌ߫ ߛߊ߫ ߸ ߥߟߊ߫ ߊ߬ ߝߐߓߊ߮ ߟߊ߫ ߥߊߟߌ߫  ߞߊ߲ ߘߌ߫  ߊ߬ ߕߍ߫ ߡߍ߲ ߢߊߦߋ߫ ߟߊ߫.
ߊ߰ ߝߐ߫ ߟߊ߫ ߘߐ߬ߝߐ ߞߣߐ߫ ߞߏ߫ ߊ߬ ߕߘߍ߬ ߝߐ߫ ߟߊ߫ ߞߊ߲ ߣߌ߲߬ ߡߊ߬ ߞߏ߫ ( ߒߞߏ ) ߞߊ߬ߦߌ߯ ߡߊ߲߰ ߛߏ߲߬ߖߘߊ߫ ߕߋ߬ߟߋ ߢߍ߫ ߸ ߞߏ߫ ߏ߬ ߟߋ߫ ߣߊ߬ ߣߊߙߋ߲ߡߊ߲߰ ߘߋ߲ߞߍ߫ ߛߏ߰ߟߏ߲߬ ߖߘߊ߫ ߟߐ߬ ߟߴߊ߬ ߟߊ߫ ߘߐ߬ߛߊߙߌ ߞߎߡߊ ߟߊߛߋ߫ ߞߊ߲ ߞߍ߫ ߟߊ߫ ߆߃߂߁   ߟߊ߫ ߣߊ߬ߓߊ߮ ߟߎ߬ ߡߊ߬ ߞߙߎ߬ߞߊ߲ߝߎߥߊ߫ ߜߊ߬ߙߊ ߘߐ߫ ߸ ߞߏ߫ :  ߞߵߊ߬ ߟߊߛߋ߫ ߊߟߎ߫ ߓߍ߯ ߟߊߘߍ߬ߣߍ߲ ߡߊ߬ ߸ ߝߋ-ߋ-ߝߋ߲߫ ߣߴߊ߬ ߘߴߊ߬ ߝߐ߫ ߒߞߏ߫  ، ߞߊ߬ ߕߊ߯ ߛߋ߫ ߞߎߡߊ ߟߊߓߊ߲ ߠߊ߫.
ߝߣߊ߫ ߸ ߊߟߊ߫ ߢߊ߭ ߡߍ߲ ߞߍ߫ ߘߊ߫ ߡߌ߬ߙߌ߲߬ߘߌ ߣߌ߲߬ ߡߊ߬ ߛߓߍߘߋ߲߫ ߞߏ ߘߐ߫ ߸ ߊ߬ ߛߓߍߛߎ߲ ߛߌ߲ߘߌߓߊ߮ ߞߊ߬ ߛߓߍߟߌ߫ ߞߎߘߊ ߏ߬ ߕߐ߯ߟߴ߬ߟߋ߬ ߞߎߡߊߘߋ߲߫ ߞߋߟߋ߲߫ ߔߋ ߟߋ߬ ߟߊ߫ ߞߏ߫ “ ߒߞߏ” ߞߊ߬ ߓߍ߲߬ ߡߊ߲߬ߘߋ߲߬ ߞߊ߲ߓߏߟߏ߲ ߕߐ߮ ߡߊ߬ ، ( ߒߞߏ ) ߞߘߐ߫ ߝߟߐ ߢߊ ߡߊ߬ ߖߐ߲ ،.
ߞߏߔߣߌ߲߬ ߓߊߏ߬ ( ߒߞߏ ) ߛߓߍߛߎ߲ ߛߌ߲ߘߌ ߞߐ ߘߐ߫ ߸ ߊ߬ ߛߌ߲ߘߌߓߊ߮ ߞߵߊ߬ ߘߐ߰ߘߏ߲߬ߓߊ ߟߋ߬ ߞߍ߫ ߊ߬ ߛߓߍߘߋ߲ ߛߋߞߏߦߊ ߘߐߦߙߌߥߊ ߟߊ߫ ߸ ߖߐ߬ߛߊ߫ ߛߓߍߛߎ߲߫ ߝߟߐ ߡߍ߲ ߠߎ߬ ߞߐ߲߬ ߘߴߊ߬ ߢߍ߫ ߡߐ߰ ߞߊ߲ ߠߎ߬ ߛߓߍ߫ ߞߊ߲ߡߊ߬ ߸ ߏ߬ ߟߎ߫ ߞߏ߬ߙߌ߬ߣߍ߲߫ ߞߊ߬ ߘߛߍ߫ ߥߊߟߌ߫ ߞߊ߲ ߠߎ߬ ߛߓߍߘߋ߲ ߡߍ߲ ߠߎ߬ ߛߓߍ߫ ߟߊ߫ ߛߴߊ߬ ߘߌ߫ ߛߋ߫ ߏ߬ ߓߍ߯ ߛߓߍ߫ ߟߊ߫ ߸  ߊ߬ ߘߏ߲߬ ߞߊ߬ ߢߊ߫ ߛߐ߬ߘߐ߲߬ ߏ߬ ߡߊ߬ ߸  ߓߊ  ߝߊߦߌߘߊ߫ ߡߐ߰ ߞߊ߲ ߓߍ߯ ߛߋ߫ ߟߊ߫ ߛߓߍ߫ ߟߴߊ߬ ߘߐ߫ ߘߎߢߊ߫ ߦߙߐ߫ ߖߊ߲ ߠߎ߬ ߘߐ߫ ߞߊߕߙߍ߬ߕߍ߫ ߡߊ߲߬ߘߋ߲߬ ߖߡߊߣߊ ߞߊ߲ ߠߎ߬ ߣߌ߫ ߝߘߊ߬ߘߌ߲߬ ߞߊ߲ ߠߎ߬ ߡߊ߬ ، ߛߓߍߛߎ߲ ߠߊ߫ ߛߋߞߏߦߊ ߥߊ߬ߙߊ ߏ߬ ߟߋ ߣߊ߬ ߞߎߡߊߘߋ߲ ( ߒߞߏ )  ߞߘߐ߫ ߝߌߟߊߣߊ߲ ߠߊߦߟߍ߬ ߟߴߊ߬ ߞߎ߲߬ ߸ ߞߏ߫ ߒߞߏ ߛߓߍߛߎ߲ ߦߋ߫ ߛߓߍߟߌ ߟߋ߬ ߘߌ߫ ߡߍ߲ ߞߊ߲ ߓߍ߯ ߛߓߍ߫ ߟߊ߫.
ߒߞߏ ߛߓߍߛߎ߲ ߛߌ߲ߘߌ
ߞߊ߬ߦߌ߯ ߡߊ߲߬ߘߋ߲߫ ߡߊ߲ߛߊ߬ߟߊ ߞߙߎߝߓߊ ߖߍ߲ߛߍ߲ ߥߊ߬ߦߊ ߘߊߡߌ߬ߘߊ߬ ߕߎߡߊ ߝߊ߯ߘߐߞߍ ߕߊ߲߫ ߣߌ߫ ߥߐ߯ߙߐߣߊ߲ ߸ ߞߊ߬ߣߵߊ߬ ߛߌ߰ ߛߊ߬ߡߘߎ߬ߜߍ߬ ߟߊ߫ ߡߊ߲ߛߊ߬ߟߊ߫ ߖߎ߬ߕߍ߰ߕߐ ߘߊߕߐߘߐ߲ ߡߊ߬ ߁߈߈߉ ߠߊ߫ ߕߎ߬ߓߊ߬ߓߎ ߟߊ߫ ߓߋ߲߬ߒ߬ߞߊ߲ߠߌ߲ ߝߊ߲ߞߊ ߓߟߏ߫ ߸ ߏ߬ ߡߍ߲ ߕߘߍ߬ ߡߊ߬ߣߌ߲߬ߞߊ߬ ߝߊ߲ߞߊ ߕߐ߬ߣߍ߲ ߘߌ߫ ߝߘߊ߬ߝߌ߲߬ߠߊ߫ ߕߟߋ߬ߓߋ ߘߐ߫ ߡߎ߬ߕߎ߲߬ ߸ ߞߊ߬ߙߊ ߣߌ߫ ߟߞߊ߬ߙߊ߲ߠߌ߲ ߗߋߘߊߟߡߊ ߟߋ߬ ߕߘߍ߬ ߡߊ߲߬ߘߋ߲߬ ߖߡߊߣߊ ߟߎ߬ ߞߣߐ߫ ߦߏ߫ ߓߊ߯ߙߘߊ ߕߐ߱ ߟߎ߬ ߡߍ߲ ߠߎ߬ ߕߌ߰ߟߊ߬ߡߐ߰ ߟߎ߬ ߢߐ߲߮ ߘߝߊ߫ ߟߊ߫ ߘߍ߭ ߞߐ߬ߣߐߡߊ߬ ߞߏ ߓߍ߯ ߘߐ߫ ، ߟߊߒߡߊ߫ ߘߐ߫ :  ߛߊ߬ߡߐ ߏ߱ ߸ ߣߎ߬ߡߎ߲ ߏ߱ ߖߊ߬ߥߏ߬ߟߊ ߏ߱ ߸ ߘߊ߲ߘߟߊ ߏ߱ ߸ ߊ߬ ߣߌ߫ ߡߌ߬ߙߌ߲߬ߘߌ ߗߋߘߊߕߌ߮ ߕߐ߬ߡߊ ߟߎ߬ ߏ߱ ߸ ߏ߬ ߟߎ߬ ߓߍ߯ ߜߏߦߊߜߏߦߊߣߍ߲߫ ߠߋ߬ ߕߘߍ߬ ߊ߬ߟߎ߬ ߟߊ߫ ߗߋߘߊ ߟߎ߬ ߟߊߡߍ߬ߙߍ߲ ߠߊ߫ ߊ߬ߟߎ߫ ߖߘߍ߬ ߢߍ߫ ߝߘߊ߬ߝߌ߲߬ ߞߙߎߝߓߊ ߣߌ߲߬ ߞߣߐ߫ ߸ ߘߊ߫ ߞߘߐ ߞߎߡߊ ߝߐ߫ ߟߊ߫ ߕߟߏ߫ ߞߎߘߊ ߢߍ߫ ߢߊ ߡߍ߲ ߖߐ߫ ߓߍ߯ ߕߘߍ߬ ߊ߬ ߖߘߍ߬ ߟߊ߫ ߗߋߘߊ ߟߊߓߌ߬ߟߊ߬ ߟߴߊ߬ ߓߐ߲ߛߐ߲߫ ߞߎߘߊ ߟߎ߬ ߟߴߏ߬ ߢߊ ߟߋ߬ ߸ ߞߏ߬ߣߌ߲߬ ߛߌ߬ߟߡߊ߬ߦߊ ߣߊ߬ߣߍ߲ ߊ߲ ߓߘߊ ߦߊ߲߬ ߊ߬ ߕߋ߬ߟߋ ߝߊ߯ߘߐߞߍ߫ ߝߟߐ ߟߎ߬ ߞߎ߲߬ߕߊ߮ ߘߐ߫ ߸ ߝߏ߫ ߊ߬ ߣߊ߬ ߘߊ߫ ߞߍ߫ ߡߌ߬ߙߌ߲߬ߘߌ ߝߘߏ߬ߓߊ߬ ߘߌ߯ߣߊ ߘߌ߫ ߁߀߅߀  ߟߊ߫ ߸ ߞߵߊ߬ ߞߍ߫ ߞߎ߲߬ߠߊ߬ߛߌ߮ ߘߌ߯ߣߊ ߘߌ߫ ( ߓߏߙߏ߫ ߡߊ߲߬ߘߋ߲߫ ) ߕߋ߬ߟߋ ߘߐ߫ ߛߏ߲߬ߖߘߊ߬ ߞߏ ߢߍ߫ ߗߏߚߎ߲߫ ..
ߛߌ߬ߟߡߊ߬ߦߊ ߦߋߟߋ߲ ߣߴߊ߬ ߟߐ߲ߠߌ߲ߧߊ ߣߴߊ߬ ߟߊ߫ ߟߊ߬ߟߌ߬ߟߌ߬ ߞߊ߲ ߠߎ߬ ߘߐߞߣߍ߫ ߞߏߢߌߡߊ ߞߏߛߐ߲߬ ߸ ߏ߬ ߞߍ߫ ߘߊ߫ ߛߊߓߎ߫ ߢߌߡߊ߫ ߘߌ߫ ߞߊ߬ ߝߣߍ߬ߝߣߍ߬ ߞߎߘߊ ߟߎ߬ ߟߊ߫ ߟߊ߫ ߡߌ߬ߙߌ߲߬ߘߌ ߞߣߐ߫ : ߡߏߙߌ ߣߌ߫ ߞߘߐߦߌߘߟߊ ߣߌ߫  ߡߐ߰ ߞߊ߬ߙߊ߲ߣߍ߲ ߠߎ߬ ߝߣߍ߬ߝߣߍ ߞߊ߬ߣߌ߲߫ ߸ ߏ߬ ߟߎ߬ ߡߍ߲ ߠߎ߬ ߢߐ߲߰ ߕߎ߲߬ ߕߴߊ߲ ߓߘߊ ، ߏ߬ ߟߋ ߣߊ߬ ߡߊ߲߬ߘߋ߲߬ ߖߡߊߣߊ ߟߊߛߌ߬ߟߡߊ߬ ߘߌߦߊ߫ ߟߊ߫ ߸ ߞߊ߬ ߛߌ߬ߟߡߊ߬ߦߊ ߟߐ߬ߞߎ߬ ߖߏߣߊ߫ ، ߏ߬ ߛߙߋ ߜߍ߫ ߘߐ߫ ߕߊ ߘߏ߫ ߟߋ߬ ( ߡߏߙߌ߫ ߞߊ߲ߘߊ߫ ߟߏ߯ߟߎ ) ߟߊ߫ ߞߏߢߊ ߘߌ߫ ߡߊ߲߬ߘߋ߲߫ ߓߊ߲ߞߎ ߞߊ߲߬ ߸ ߡߍ߲ ߠߎ߬ ߗߋߘߊ ߕߘߍ߬ ( ߘߌ߯ߣߊ ߞߏߕߌ߯ߘߊ ) ߘߌ߫ ߊ߬ ߓߌ߬ ߝߐߟߋߌ߫ ߘߐ߫ ߞߊ߬ߣߌ߲߫.
ߒ߬ߓߊ߬ ߡߊ߲߬ߘߋ߲߬ ߡߏߙߌ ߢߌ߲߬ ߠߎ߫ ߞߵߊ߬ߟߎ߬ ߖߌߖߊ߬ߓߊ ߟߋ߬ ߞߍ߫ ߡߐ߱ ߟߎ߬ ߟߊߞߊ߬ߙߊ߲ ߘߐ߫ ߛߌ߬ߟߡߊ߬ߦߊ ߟߊ߫ ߝߊ߬ߛߏ ߞߊ߲ ߠߎ߬ ߘߐ߫ ߘߊߘߐ߫ ߝߐߟߌ ߘߐ߫ ߡߊ߲߬ߘߋ߲߬ ߞߏ߫ ߕߊ߲ߞߊ߫ ߢߊ ߡߊ߬ ߸ ߊ߬ ߣߌ߫ ߊߙߊߓߎ߫ ߛߓߍߘߋ߲ ߛߌߟߊ ߝߍ߬ ߊ߬ߟߎ߫ ߞߊ߬ߙߊ߲ߝߋ߲ ߕߊ߫ ߢߊ ߡߊ߬ ، ߏ߬ ߞߎ߲߭ ߠߋ߬ ߖߐ߲߬ߛߴߊ߬ ߘߌ߫ ߣߐ߰ߦߊ߫ ߡߌ߬ߙߌ߲߬ߘߌ ߝߣߍ߬ߝߣߍ ߓߍ߯ ߡߊ߬ ، ߞߏ߬ߣߌ߲߬ ߊ߬ߟߎ߬ ߟߊ߫ ߥߊ߬ߣߌ߬ߞߋ߬ ߢߌߡߊ ߏ߬ ߣߴߊ߬ ߓߟߏߦߊ ߣߴߊ߬ ߕߊ߫ ߸ ߊ߬ߟߎ߬ ߟߊ߫ ߝߘߊ߬ߝߌ߲߬ ߞߊ߲ ߏ߬ ߞߎߡߊߘߋ߲ ߛߎ߲ߞߎ߲ ߞߍߢߊ ߣߴߊ߬ ߝߐ߫ ߢߊ ߣߴߊ߬ ߞߎߡߊߘߋ߲ ߣߎ߬ ߡߎߣߎ߲ ߢߐ߲߮ ߠߊ߫ ߸ ߞߵߏ ߝߙߊ߬ ߊ߬ߟߎ߬ ߞߘߐ ߝߣߊ߫ ߝߏ߬ߘߏ ߡߊ߬ ߢߐ߲߮ ߡߊ߬ ߔߚߎ߲߫ ߸ ߛߋ߲߬ߠߊ߬ߛߘߌ߬ ߞߏ ߏ߬ ߟߎ߫ ߟߋ߬ ߘߏ߲߬ߘߴߊ߬ߟߎ߬ ߣߴߊ߬ߟߎ߫ ߥߊ߬ߣߌ߲߬ߞߋ߬ ߢߌߡߊ ߏ߬ ߟߐ߬ߞߎ ߕߍ߫ ߸ ߝߏ߫ ߊ߬ߟߎ߬ ߡߊ߫ ߛߋ߫ ߡߊ߲߬ߘߋ߲߫ ߝߘߏ߬ߓߊ߬ ߞߊ߲ ߣߌ߲߬ ߛߓߍ߫ ߟߊ߫ ߊߙߊߓߎ߫ ߛߓߍߘߋ߲ ߘߐ߫.
ߊ߬ߟߎ߫ ߛߍ߰ߞߍߣߍ߲ ߠߎ߬ ߡߊ߫ ߛߴߊ߬ߟߎ߬ ߘߋ߲߫ ߠߴߏ߬ ߟߋ ߘߐ߫ ߸ ߞߵߊ߬ ߕߘߍ߬ ߜߎ ߊ߬ߟߎ߫ ߞߊ߬ ߞߊߘߊ߲߫ ߞߍ߫ ߞߊ߬ ߕߏ߲ߘߋ ߟߎ߬ ߟߴߊ߬ ߛߓߍߘߋ߲ ߠߎ߬ ߛߊ߲ߘߐ߫ ߊ߬ ߣߴߊ߬ ߘߎ߰ߟߊ߫ ߸ ߞߊ߬ ߊߙߊߓߎ߫ ߛߌ߯ߙߊߟߊ߲ ߠߎ߬ ߞߐߘߏ߲߬ ߥߟߊ߫ ߞߵߊ߬ ߟߊߖߊ߲߫ ߢߊ ߘߏ߫ ߞߊ߲߬ ߸ ߖߐ߲߬ߛߴߊ߬ߟߎ߬ ߘߌ߫ ߛߓߍߘߋ߲߫ ߘߛߍߣߍ߲ ߠߎ߬ ߛߐ߬ߘߐ߲߬ ߡߍ߲ ߠߎ߬ ߕߍ߫ ߊߙߊߓߎ ߛߌ߰ߙߊ߬ߕߊ ߣߴߊ߬ ߛߌ߰ߙߊ ߟߎ߬ ߘߐ߫ ، ߞߏ߬ߣߌ߲߬ ߋ߰ߋ߰ߋ߲߯ ߟߋ߬ ߞߟߋ߫ ߸ ߏ߬ ߡߊߣߊ߬ ߞߍ߫ ߝߏߦߌ߬ ߘߌ߫ ߡߊ߲߬ߘߋ߲߬ ߞߊ߲ ߛߓߍ ߡߊߢߌߣߌ߲ ߘߐ߫ ߛߍ߰ ߘߐ߬ߞߏߟߏ߲ ߢߊ߬ߕߣߐ߬ߒߕߊ߲ ߞߐ߫. ߊ߬ߟߎ߬ ߕߏ߫ ߘߊ߫ ߞߎ߲߬ߓߋ߬ ߞߋߟߋ߲߫ ߘߐ߫ ߏ߬ ߟߋ ߞߐ߫ ߡߎ߬ߕߎ߲߬ ߸ ߞߊ߬ ߕߏ߫ ߛߎ߬ߞߎ ߟߎ߬ ߣߌ߫ ߣߎ߲ߓߍ߲ ߠߎ߬ ߘߏ߲߬ߖߟߎ߬ߡߊ߬ߟߌ ߞߊ߲߬ ߡߊ߲߬ߘߋ߲߬ ߞߊ߲ ߘߊߘߝߐߟߌ ߘߐ߫ : ߞߊ߬ ߛߌ߬ߟߡߊ߬ߦߊ ߕߎ߲߬ߞߎ߲ ߣߴߊ߬ ߓߊ߬ߕߏ ߞߕߌ ߣߴߊ߬ ߓߊ߯ߙߊߢߐ߲߯ߦߊ ߟߎ߬ ߣߌ߫ ߘߏ߫ ߜߘߍ߫ ߟߎ߫ ߢߊߝߐ߫ ߏ߬ ߘߐ߫ ߸ ߦߏ߫ ߊ߬ ߛߌ߰ߘߊ ߟߎ߬ ߖߊ߬ߕߋߛߌ߰ߣߍ߲߬ ߢߊ ߡߍ߲ ߊߙߊߓߎ߫ ߞߊ߲ ߘߐ߫ ߸ ߓߊ ߞߍ߫ ߢߊ ߏ߬ ߟߋ ߓߍ߲߬ߣߍ߲߫ ߡߊ߲߬ߘߋ߲ ߠߎ߬ ߟߊ߫ ߛߏߡߐ߯ߦߊ ߣߴߊ߬ߟߎ߬ ߟߊ߫ ߟߐ߲ߠߌ߲ߧߊ ߟߊ߬ߓߌ߬ߟߊ߬ߟߌ ߞߍߢߊ ߡߊ߬ ߖߐ߲.
ߊ߬ ߛߓߍߘߋ߲߫ ߓߐߣߍ߲߫ ߢߐ߲߰ ߡߊ ߟߎ߬ ߛߌ߲ߞߐ߲ ߕߊ߲ߞߊ߬ ߜߏߦߊ ߦߴߊ߬ ߘߏ߫ ߘߌ߫ ߸ ߓߊ ߊ߬ ߝߊ߲ߓߊ ߢߊ߲ߞߊ߲ ߢߊ߯ߙߡߊ ߟߋ߬ ߘߌ߫ ߸ ߏ߬ ߘߏ߲߬ ߛߎ߮ ߟߐ߲ߜߏߡߊ߲߫ ߠߋ߬ ߡߌ߬ߙߌ߲߬ߘߌ߬ ߓߟߏ߫ ߛߓߍߟߌ߫ ߜߘߍ߫ ߦߋ ߓߘߊ߫ ߞߟߏ ߘߏ߲߬ ߡߍ߲ ߣߍ߲߭ ߞߘߐ߫.
- ߞߊ߲ߡߊߛߙߋ ߟߎ߬ ߛߐ߬ߘߐ߲߬ߓߊߟߌߦߊ ߬ߟߋ߬ ߛߓߍߟߌ ߘߐ߫ ، ߊ߬ ߣߌ߫ ߛߓߍߘߋ߲ ߘߏ߫ ߟߎ߫ ߡߍ߲ ߠߎ߬ ߦߋ߫ ߡߊ߲߬ߘߋ߲߬ ߞߊ߲ߓߏߟߏ߲ ߠߎ߬ ߘߐ߫ ߢߊ߬ߒ߬ߞߐ߬ߓߊߟߌ ߘߌ߫ ߦߏ߫ ߛߓߍߘߋ߲ ( ߙ ) ߣߴߊ߬ ߦߋ߫ ߜߋ߲߭-ߋ-ߜߋ߲߬ ߘߐ߫.
ߒ߬ߓߊ߬ ߞߏߟߐ߲ߠߊ ߟߎ߬ ߣߌ߫ ߟߐ߲ߠߌ߲ߠߊ ߟߎ߬ ߞߏ߬ߙߌ ߞߐ ߊ߲ ߠߊ߫ ߞߊ߲ ߠߎ߬ ߛߓߍ߫ ߟߊ߫ ߊߙߊߓߎ߫ ߛߓߍߘߋ߲ ߣߌ߫ ߋߙߐߔߎ߬ ߟߊ߬ߕߍ߲߬ ߛߓߍߘߋ߲ ߘߐ߫ ߝߋߎ߫ ߸ ߞߊ߬ߙߊ߲ߡߐ߰ ߝߏߘߋ߫ ߛߟߏ߬ߡߊ߯ߣߊ߫ ߖߍ߬ߘߍ ߕߘߍ߬ ߘߴߏ߬ ߘߐ߫ ߸  ߞߊ߬ ߞߢߊ߬ ( ߒߞߏ ) ߛߓߍ߫ ߟߴߊ߬ߟߎ߬ ߘߐ߫ ߞߊ߬ߣߌ߲߫ ߊ߬ ߣߌ߫ ߞߊ߬ ߞߏߔߙߌ߫ ߊ߬ ߛߓߍ߫ ߟߊ߫ ( ߒߝߊߦߌ ) ߘߐ߫ ߸ ߓߊ ߞߊ߬ߙߊ߲ߡߐ߯ ߛߟߏ߬ߡߊ߯ߣߊ߫ ߞߊ߲ߕߍ߫ ߞߊ߬ ߛߊ߲ߖߌ߫ ߛߋߦߌ߲߫ ߖߌߖߊ߬ߣߍ߲߫ ߠߋ߬ ߞߍ߫ ߒߞߏ ߛߓߍ ߟߊ߫ ߛߓߍߛߎ߲߫ ߛߊ߬ߓߊ ߣߌ߲߬ ߘߐ߫ ߂߄߉߁ - ߉߄߉߁ ߕߍߟߊ ߘߐ߫ ߸ ߏ߬ ߞߏ߫ ߞߘߐߓߐ ߥߟߊ߬ߘߊ ߟߎ߬ ߞߊ߬ ߞߏߓߊ߫ ߢߵߊ߬ ߡߊ߬ ߸ ߓߊߏ߬ ߊ߬ ( ߡߊ߲߬ߘߋ߲߬ ߞߊ߲ ߒߞߏ”  ߟߌ߬ߤߟߊ ߓߍ߯ ߟߐ߲߫ ߏ߬ ߟߋ ߛߋ߲߬ߝߍ߬ ߸ ߞߵߊ߬ ߛߓߍߟߌ ߓߍ߲߬ߓߊߟߌߦߊ ߞߎ߲߭ ߠߎ߬ ߟߐ߲߫ ߛߓߍߘߋ߲ ߏ߬ ߟߎ߬ ߘߐ߫ ߸ ߊ߬ ߣߴߏ߬ ߟߎ߬ ߟߊ߫ ߘߛߍ ߡߍ߲ ߣߵߊ߬ ߞߍ߫ ߟߊ߫  ߊ߬ߟߎ߫ ߕߎ߲߰ߣߍ߲߫ ߢߐ߲߰ ߠߊ ߡߊ߫ ߛߋ߫ ߞߍ߫ ߟߊ߫ ߡߊ߲߬ߘߋ߲߬ ߞߊ߲ ߛߌ߲ߞߐ߲߫ ߡߊߟߐ߲ߣߍ߲ ߘߌ߫ ߥߊ߬ߟߊ ߞߊ߲߬.
ߗߍ߬ߡߐ߰ߓߊ ߝߊ߲ߞߊ߲߫ ߘߴߏ߬ ߕߎ߬ߡߊ ߟߋ߬ ߸ ߞߏ߫ ߛߓߍߘߋ߲߫ ߞߎߘߊ߫ ߓߟߏߡߊߞߊ߬ߣߍ߲߬ ߛߌ߲ߘߌ߲ ߡߊߝߘߏ߬ ߢߊ߫ ߕߍ߫ ߡߎ߬ߕߎ߲߬ ߝߘߊ߬ߝߌ߲߬ ߞߊ߲ ߣߌ߲߬ ߢߍ߫ ߸ ߡߐ߰ ߘߌ߫ ߛߋ߫ ߣߐ߬ ߛߐ߬ߘߐ߲߬ ߠߊ߫ ߞߊ߬ ߡߍ߲ ߘߐߘߏ߲߬ ߝߘߊ߬ߝߌ߲߬ ߞߊ߲ߓߏߟߏ߲ ߓߍ߯ ߝߐߢߊ ߟߊ߫ ߊ߬ ߢߊ ߡߊ߬ ߢߍ߲߭ ߘߐ߫ ߸ ߏ߬ ߦߋ߫ ߞߍ߫ ߞߏ߬ߙߌ߬ ߞߏ ߟߎ߬ ߣߌ߫ ߓߊ߬ߟߌ߬ ߞߏ ߟߎ߬ ߓߊ߬ߟߊ߲ ߥߎ߬ߙߎ߲߬ߓߊ߬ߣߍ߲ ߘߌ߫ ߡߍ߲ ߠߎ߬ ߕߘߍ߬ ߘߏ߲߬ ߠߊ߫ ߡߊ߲߬ߘߋ߲߫ ߝߘߊ߬ߝߌ߲߬ ߞߊ߲ ߣߌ߫ ߛߓߍߟߌ ߕߍ߫.
ߊ߬ ߣߊ߬ ߝߘߊ߬ߝߌ߲߬ ߛߓߍߟߌ ߒߞߏ ߛߓߍߛߎ߲ ߛߌ߲ߘߌ ߖߎ߬ߕߍ߰ ߟߊ߫ ߦߙߐ ߡߍ߲ ߏ߬ ߟߋ ߣߌ߲߬ ߸ ߡߍ߲ ߦߋߴߊ߬ ߕߊ߫ ߕߏ߲߬ ߠߊ߫ ߛߓߍߛߎ߲ ߠߎ߬ ߢߣߊ߫ ߞߊ߬ߣߌ߲߫ ߸ ߡߊ߲߬ߘߋ߲߬ ߞߊ߲ ߓߎ߲ߓߎ߲ߣߍ߲߫ ߕߎ߲ߞߎ߲߫ ߞߟߏߡߊ߫ ߛߊ߬ߓߊ ߡߍ߲ ߡߊ߬ ߏ߬ ߘߝߊߣߣߍ߲߫ ߡߍ߲ ߘߐ߫ ߞߐ߲߫ ، ߣߊߟߌ߬ߡߎ߲߫ : ߛߌ߰ߙߊ߬ߕߊ ߣߌ߫ ߛߌ߰ߙߊ߬ߟߊ߲ ߣߌ߫ ߞߊ߲ߡߊߛߙߋ ߘߌ߫.
ߘߊ߬ߡߊ߲ߛߊ߫ ߸ ߊ߬ ߓߊ߲ ߞߐ ߝߊ߲ߞߊ߲߫ ߠߊ߫ ߊ߬ ߞߊ߬ ߛߌ߲ߞߐ߲߫ ߁߀߀ ߕߋ߬ ߢߍ߲߭ ߘߌ߫ ߛߓߍߝߌߘߊ ߞߊ߲߬ ߸ ߞߵߏ߬ ߟߎ߬ ߘߐ߫ ߗߋ߲߭ ߠߎ߬ ߢߣߊߕߐ߬ߡߐ߲߫ ߸ ߞߊ߬ ߓߊ߲߫ ߞߵߊ߬ߟߎ߬ ߛߙߊߛߌ߰ ߣߌ߲߬ ߢߊ : ߦߌߟߡߊ:ߛߊ߲ߡߊߛߓߍ ߦߌߟߡߊ:ߞߊ߲
ߣߏ߯ߙߊߘߊ߬ߟߊ
ߣߏߙߊߘߟߊ߫ ߦߋ߫ ߘߊ߬ߟߊ ߘߏ߫ ߟߋ߫ ߘߌ߫ ߣߏߙߊߛߏߓߊ߫ ߣߌ߫ ߣߏߙߊߞߘߐ߫ ߕߍߟߊ߫ ߘߐ߫߸ߊ߬ ߘߏ߲߬ ߦߋ߫ ߞߏߟߏ߲ߞߊߟߊ߲߫ ߘߊ߬ߟߊ ߡߊߟߐ߲ߣߍ߲ߓߊ ߘߏ߫ ߟߋ߫ ߘߌ߫߸ߡߊ߲߬ߘߋ߲߫ ߦߊ߲߬߸ߛߌ߯ߙߌ߲߫ ߡߙߊ߬ߓߊ߰ߘߊ ߞߣߐ߫ ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫ ߖߌ߬ߣߍ߬ ߞߊ߲ߓߍ߲ ߦߌߟߡߊ:ߡߐ߲ߠߌ߲ ߦߌߟߡߊ:ߟߐ߲ߠߌ߲ߦߊ ߦߌߟߡߊ:ߞߎ߬ߛߊ߲߬ߧߊ
ߗ߭ߍߙߑߛ߭ߍߡ
ߗ߭ߍߙߑߛ߭ߍߡ ߦߋ߫ ߊߟߏߡߊ߲ߘߎ߯ ߛߏߣߍ߲ ߘߏ߫ ߟߋ߬ ߘߌ߫ ߡߍ߲ ߦߋ߫ ߟߊ߲ߘ ߘߋ߬ ߤߛߍ߫ ߘߊߝߍ߬߸ ߊ߬ ߣߌ߫ ߕߌ߲ߕߊ߲ ߜ߭ߑߙߐߓ-ߗ߭ߋߙߏ߫
ߦߟߌߡߊߛߙߋ
ߦߌߟߡߊ:ߤߛߍ߫ ߛߏ ߦߌߟߡߊ:ߋߙߐߔߎ߬ ߘߏ߲߬ߘߊ ߦߌߟߡߊ:ߊߟߏߡߊ߲ߘߎ߯ ߛߏ
ߢߌߣߊ
ߘߎ߲ߓߎߟߋ،ߥߊ߬ߦߊ߲،ߢߌߣߊߜߍ،ߞߊ߬ߛߊ߲، ߝߙߊ߬ߜߐ߲߭،ߞߊ߬ߝߙߏ،ߛߎ߬ߜߋ߲߭،ߜߋ߲߬ߛߋ߰ߟߋ߲، ߞߘߎ߬ߜߋ߲،ߦߙߌߥߏ߫ ߢߌߣߊ،ߢߌߣߊߣߍ߲ߞߏ߲ ،ߓߊ߬ߢߌߣߊ،ߛߏߟߢߌߣߊ،ߥߙߊ߬ߣߍ߲ ߦߌߟߡߊ:ߟߐ߲ߞߏ ߦߌߟߡߊ:ߢߌߣߊ ߦߌߟߡߊ:ߣߌߡߊߝߋ߲ ߦߌߟߡߊ:ߘߎߢߊ߫
ߎߤߘߎ߫ ߞߟߊߓߍ߲
ߎߤߘߎ߫ ߞߟߍ
ߎߤߘߎ߫ ߞߟߊߓߍ߲ ߦߋ߫ ߞߍ߬ߟߍ ߟߋ߬ ߘߌ߫ ߡߍ߲ ߞߍ߫ ߘߊ߫ ߖߘߍ߬ߞߟߏ߬ߓߊ߮ ߟߎ߬ ߣߌ߫ ߞߎ߬ߙߊ߬ߦߌ߬ߛߌ ߟߎ߬ ߕߍ߫ ߸ ߞߍ߲ߘߍߟߏ߲ ߛߊߟߌߞߊߙߏ ( ߡߌ߲߬ߞߊߙߏ) ߕߟߋ߬ ߥߐߙߐ߲ߥߌ߬ߟߊ (߇) ߝߎ߲ߘߌ߫ ߛߊ߲߬ ߛߊ߬ߓߊ (߃) ߟߊ߫. ߖߘߍ߬ߞߟߏ߬ߓߊ߮ ߟߎ߬ ߟߊ߫ ߞߟߍ߬ߘߋ߲ ߠߎ߬ ߢߍߡߌߘߊߓߊ߮ ߕߍ߬ߘߍ߫ ߖߘߍ߬ߞߟߏ߬ߦߊ ߟߊ߬ߝߐ߬ߓߊ߯ ߡߊ߬ߡߊߘߌ߫ ߟߋ߬ ߘߌ߫، ߞߎ߬ߙߊ߬ߦߌ߬ߛߌ ߟߎ߬ ߟߊ߫ ߢߍߡߌߘߊߓߊ߮ ߕߍ߬ߘߍ߫ ߊ߬ߓߎ߰ ߛߎ߬ߝߌ߬ߦߊ߯ߣߌ߲߫ ߓߣߎ߬ ߤ߭ߊߙߓߌ߫ ߟߋ߬ ߘߌ߫. ߎߤߘߎ߫ ߞߟߊߓߍ߲ ߠߋ߬ ߖߘߍ߬ߞߟߏ߬ߓߊ߮ ߟߎ߬ ߟߊ߫ ߞߟߍ߬ߓߊ ߝߌߟߊߣߊ߲ ߘߌ߫، ߓߊߏ߬ ߸ ߊ߬ߟߋ߬ ߞߍߣߌ߲߫ ߓߊߘߙߌ߫ ߞߟߊߓߍ߲ ߞߐ߫ ߛߊ߲߬ ߞߋߟߋ߲߫. ߊ߬ ߕߐ߯ߟߊߣߍ߲߫ ߕߐ߮ ߣߌ߲߬ ߠߊ߫ ߟߋ߬، ߓߊߏ߬ ߸ ߊ߬ ߟߊ߲߬ߓߋ߬ߣߌ߲߫ ߎߤߘߎ߫ ߞߎ߬ߙߎ ߟߋ߬ ߟߊ߫ ߡߍ߲ ߧߋ߫ ߡߊ߬ߘߌ߬ߣߊ߫ ߘߊߝߍ߬، ߊ߬ ߘߏ߲߬ ߞߍߣߌ߲߫ ߦߋ߲߬ ߠߋ߬، ߊ߬ ߟߍ ߘߐ߫ ߸ ߥߙߏ߬ߘߎ߮ ߝߊ߲߭. ߎߤߘߎ߫ ߞߟߊߓߍ߲ ߞߎ߲߭ ߖߍ߬ߘߍߖߍ߬ߘߍ ߟߋ߬ ߸ ߞߎ߬ߙߊ߬ߦߌ߬ߛߌ ߟߎ߬ ߟߊ߫ ߕߊߖߟߎߛߙߊ ߘߌ߫ ߖߘߍ߬ߞߟߏ߬ߓߊ߮ ߟߎ߬ ߘߐ߫، ߖߘߍ߬ߞߟߏ߬ߓߊ߮ ߟߎ߬ ߓߊ߲߫ ߞߐ߫ ߊ߬ߟߎ߫ ߘߊ߬ߘߌ߲߬ ߠߊ߫ ߓߊߘߙߌ߫ ߞߟߊߓߍ߲ ߘߐ߫، ߊ߬ߟߎ߬ ߟߊ߫ ߡߊ߲߬ߕߎ߬ߙߋ߬ߦߊ ߟߊߞߐߛߊ߬ߦߌ ߘߐ߫ ߊߙߊߓߎ߫ ߞߊߓߌߟߊ ߟߎ߬ ߕߍߡߊ߬ ߸ ߏ߬ ߡߍ߲ ߞߊ߬ ߡߊ߲߬ߕߙߐߓߊ ߟߊߛߋ߫ ߊ߬ߟߎ߫ ߡߊ߬ ߓߊߘߙߌ߫ ߞߟߊߓߍ߲ ߞߐ߫، ߊ߬ߟߎ߬ ߣߴߊ߬ߟߎ߫ ߘߍ߲߬ߞߏ߬ߡߊ߬ߢߐ߲߮ ߠߎ߬ ߞߵߊ߬ߟߎ߬ ߢߐ߲߮ ߠߊߘߍ߲߬ ߏ߬ ߟߋ ߘߐ߫ ߸ ߖߘߍ߬ߞߟߏ߬ߓߊ߮ ߟߎ߫ ߞߟߍ߬ ߞߊ߲ߡߊ߬ ߡߊ߬ߘߌ߬ߣߊ߫، ߞߎ߬ߙߊ߬ߦߌ߬ߛߌ ߣߴߊ߬ ߘߍ߲߬ߞߏ߬ߡߊ߬ߢߐ߲߮ ߠߎ߬ ߟߊ߫ ߞߟߍ߬ߘߋ߲ ߕߘߍ߬ ߡߐ߰ ߥߊ߯ ߛߊ߬ߓߊ ߛߊ߬ߓߊ ߟߋ߬ ߘߌ߫، ߏ߬ ߕߎ߬ߡߊ ߟߊ߫ ߸ ߖߘߍ߬ߞߟߏ߬ߓߊ߮ ߟߎ߬ ߟߊ߫ ߞߟߍ߬ߘߋ߲ ߕߘߍ߬ ߡߐ߰ ߥߊ߯ ߞߋߟߋ߲߫ ߠߋ߬ ߘߌ߫، ߏ߬ ߞߐ߫ ߸ ߞߟߍ߬ߘߋ߲ ߛߓߊߢߐ߲߮ ߞߵߊ߬ ߛߋ߲߬ߓߐ߫ ߞߵߊ߬ ߕߐ߭ ߕߏ߫ ߞߟߍ߬ߘߋ߲߫ ߗߡߍ߬ ߥߐߙߐ߲ߥߌ߬ߟߊ ߡߊ߬. ߡߐ߰ ߓߌߥߐߙߐ߲ߥߌ߬ߟߊ ߝߊ߰ ߘߊ߫ ߖߘߍ߬ߞߟߏ߬ߓߊ߮ ߟߎ߬ ߘߐ߫ ߎߤߘߎ߫ ߞߟߊߓߍ߲ ߘߐ߫، ߞߊ߬ ߡߐ߰ ߡߎ߬ߥߊ߲߬ ߣߌ߫ ߝߌ߬ߟߊ ߝߊ߰ ߞߎ߬ߙߊ߬ߦߌ߬ߛߌ ߟߎ߬ ߘߐ߫. ߖߘߍ߬ߞߟߏ߬ߓߊ߮ ߟߎ߬ ߦߴߊ߬ ߖߊ߬ߕߋ߬ ߟߊ߫ ߞߏ߫ ߎߤߘߎ߫ ߞߟߊߓߍ߲ ߞߐߝߟߌ ߦߋ߫ ߞߋߟߓߊ߫ ߡߊ߬ߡߊߘߌ߫ ߞߊ߲ ߡߌߘߊ ߟߋ߬ ߛߋ߲ߛߋߘߋ߲ߧߊ ߟߊ߫، ߊ߬ ߣߌ߫ ߞߎߣߎ߲، ߊ߬ ߣߌ߫ ߓߟߏߘߐߓߍ߲. ߞߏ߫ ߊߟߊ߫ ߞߵߊ߬ ߟߊߥߟߌ߬ ߘߍ߲߬ߞߣߍ߬ߦߊ߬ߓߊ߮ ߟߎ߬ ߞߘߐߓߐ߫ ߟߋ߬ ߡߊ߬، ߞߊ߬ ߝߌ߬ߟߊ߲߬ߞߊ߬ߝߏ ߟߎ߬ ߟߊ߲ߞߣߍߡߊ߫، ߞߏߛߊ߫ ߸ ߞߋߟߓߊ ߡߊ߬ߡߊߘߌ߫ ߘߴߊ߬ ߖߘߍ߬ ߡߊߘߊ߲߬ߞߵߊ߬ߟߎ߫ ߡߊ߬.
ߊ߬ ߞߎ߲߭ ߠߎ߬
ߓߊߘߙߌ߫ ߞߟߊߓߍ߲ ߞߐߝߟߌ ߞߊ߬ ߖߘߍ߬ߞߟߏ߬ߓߊ߮ ߝߊ߲߬ߞߊ ߟߊߓߏ߲߬ߧߊ߫، ߞߊ߬ ߞߎ߬ߙߊ߬ߦߌ߬ߛߌ ߟߎ߬ ߟߊ߫ ߖߎ߬ߟߊ߬ߦߊ ߛߌߟߊ ߘߐߜߐ߬ߙߐ߲߫ ߞߊ߬ ߕߊ߯ ߛߊ߯ߡߌ߲߫ ߖߡߊߣߊ ߟߎ߫ ߘߐ߫، ߘߐߜߐ߬ߙߐ߲߬ߠߌ߲ ߏ߬ ߛߎ߬ߘߎ߲߬ߧߊ߫ ߘߊ߫ ߞߏ߫ ߊ߬ ߦߋ߫ ߛߋ߫ ߤߌߖߊ߯ߖ߭ߌ߫ ߕߌ߲߬ߞߎߘߎ߲ ߓߍ߯ ߘߐ߫، ߓߊߏ߬ ߸ ߞߎ߬ߙߊ߬ߦߌ߬ߛߌ ߟߎ߬ ߟߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߛߌ߰ߣߌ߲߬ ߝߏߓߐߒߘߊ ߥߦߊ߬ߛߌ ߣߌ߫ ߛߋߕߐ ߥߦߊ߬ߛߌ ߟߋ߫ ߡߊ߬، ߣߴߏ߬ ߞߋߟߋ߲߫ ߛߌߟߊ ߕߍ߰ ߘߊ߫ ߸ ߏ߬ ߡߊ߲߬ߕߙߐ ߘߌ߫ ߛߋ߫ ߊ߬ ߕߐ߬ ߞߋߟߋ߲ ߡߊ߫ ߟߋ߬ ߘߍ߯، ߞߊ߬ߡߊߛߐ߬ߘߐ߲߬ ߸ ߛ߭ߊ߯ߡߌ߲߫ ߖߎߟߦߊ ߟߐ߬ߣߍ߲߫ ߦߡߊߣߌ߲߫ ߞߙߊ߬ߖߊߥߏ ߟߋ߬ ߞߊ߲߬، ߦߡߊߣߌ߲߫ ߖߎߟߦߊ ߝߣߊ߫ ߟߐ߬ߣߌ߲߫ ߛߊ߯ߡߌ߲߫ ߞߙߊ߬ߖߊߥߏ ߟߋ߬ ߞߊ߲߬، ߞߎ߬ߙߊ߬ߦߌ߬ߛߌ ߟߎ߬ ߞߵߊ߬ ߟߊߢߌߣߌ߲߫ ߏ߬ ߟߋ ߘߐ߫ ߞߊ߬ ߖߘߍ߬ߞߟߏ߬ߓߊ߮ ߟߎ߫ ߞߟߍ߬ ߞߊ߬ ߞߐ߲߰ ߊ߬ߟߎ߫ ߝߊ߲߬ߞߊ ߓߏ߬ߢߊ ߦߋ߫ ߸ ߞߊ߬ ߛߌߟߊ ߕߍ߰ ߊ߬ߟߎ߬ ߟߊ߫ ߞߙߊ߬ߖߊߥߏ ߟߎ߬ ߦߋ߫.
ߞߎ߬ߡߊ߲߬ߘߎ߯
ߞߎ߬ߡߊ߲߬ߘߎ߰ ߦߋ߫ ߖߌ߬ߣߍ߫ ߛߏ ߣߴߊ߬ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫߸ ߡߍ߲ ߦߋ߫ ߓߋߟߊ߫ ߡߙߊ߬ߓߊ߰ߘߊ߮ ߣߌ߫ ߒߛߙߍߜߍ߬ߘߍ߫ ߕߌ߲߬ߞߎߘߎ߲ ߘߐ߫.
ߎߤߘߎ߫ ߞߟߊߓߍ߲
ߞߎ߬ߙߊ߬ߦߌ߬ߛߌ ߟߎ߬ ߣߴߊ߬ߟߎ߫ ߘߍ߲߬ߞߏ߬ߡߊ߬ߢߐ߲߮ ߠߎ߬ ߟߊ߫ ߓߟߏߘߐߓߍ߲
thumb|ߎߤߘߎ߫ ߞߟߍ ߝߊ߲߬ߝߘߊ ߛ߫ߊߝߑߥߊ߯ߣߌ߲߫ ߓߣߎ߬ ߎߡߦߊߕߊ߫ ߣߌ߫ ߊߓߘߎߟߊߦߌ߫ ߓߣߎ߬ ߙߊߓߌ߯ߺߊ߳ߺߕߊ߫ ߣߌ߫ ߌߞߙߌߡߕߊ߫ ߓߎ߬ߣߎ߫ ߊ߬ߓߌ߰ ߖߤߊߟߌ߫ ߟߎ߬ ߕߊ߯ ߘߊ߫ ߊ߬ߓߌ߰ ߛߎ߬ߝߌ߬ߦߊ߯ߣߌ߲߫ ߓߘߊ، ߞߏߛߴߊ߬ߟߎ߬ ߘߌ߫ ߥߊߘߌ ߘߏ߫ ߢߌߣߌ߲߫ ߊ߬ ߝߍ߬ ߞߊ߬ ߞߍ߬ߟߍ ߟߊߓߍ߲߬ ߖߘߍ߬ߞߟߏ߬ߓߊ߮ ߟߎ߬ ߞߊ߲ߡߊ߬، ߞߊ߬ߡߊߛߐ߬ߘߐ߲߬ ߸ ߊ߬ ߟߊ߫ ߖߎ߬ߟߦߊ߬ ߕߣߐ ߕߍ߬ߘߍ߫ ߘߌ߬ߣߊߙߌ ߞߋ߲߬ߥߟߎ߬ ߟߏ߯ߟߎ߫ ߟߋ߬ ߘߌ߫، ߊ߬ߓߎ߬ ߛߎ߬ߝߌ߬ߦߊ߯ߣߌ߲߫ ߓߍ߲߬ ߘߴߏ߬ ߡߊ߬، ߞߎ߬ߙߊ߬ߦߌ߬ߛߌ ߟߎ߬ ߞߊ߬ ߟߊ߬ߛߌ߰ߘߋ߲ ߠߎ߬ ߟߥߊ߫ ߦߙߐ ߟߎ߬ ߘߐ߫ ߞߟߍ߬ߘߋ߲ ߠߎ߬ ߟߊߓߍ߲߬ ߞߊ߲ߡߊ߬، ߞߊ߬ ߕߐ߯ߛߓߍߟߌ ߘߊ ߟߊߞߊ߬ ߓߍ߯ ߦߋ߫ ߸ ߊߤߊߓߊ߯ߛ߭ߌ߫ ߞߊ߬ߓߌ߬ߟߊ ߟߎ߬ ߘߐ߫ ߸ ߊ߬ ߣߌ߫ ߞߌ߬ߣߊ߯ߣߊ ߣߌ߫ ߕߌߤߊ߯ߡߞߊ ߟߎ߬. ߞߎ߬ߙߊ߬ߦߌ߬ߛߌ ߟߎ߬ ߞߊ߬ ߞߟߍ߬ߘߋ߲߫ ߥߊ߯ ߛߓߊ߬ ߟߊߘߍ߬ ߞߵߊ߬ ߟߊ߫ ߞߟߍ߬ߟߊ߲ ߠߎ߫ ߞߊ߲߬، ߊ߬ ߣߌ߫ ߞߐ߬ߘߙߍ ߇߀߀، ߢߐ߯ߡߍ ߥߊ߯ ߛߊ߬ߓߊ߫ ߕߍ߬ߘߴߊ߬ߟߎ߬ ߓߟߏ߫، ߊ߬ ߣߌ߫ ߛߏ߭ ߂߀߀، ߊ߬ ߣߌ߫ ߢߐ߯ߡߍߡߛߏ ߁߅، ߡߛߏ߬ ߁߅ ߟߋ߫ ߕߍ߬ߘߵߏ߬ ߟߎ߫ ߞߊ߲߬ ߞߊ߬ ߞߟߍ߬ߘߋ߲ ߠߎ߬ ߞߟߊߓߎ ߘߏ߲߬، ߊ߬ ߣߌ߫ ߞߵߊ߬ߟߎ߬ ߤߊ߲ߞߟߌ ߓߌ߬ߟߊ߬ ߓߊߘߙߌ߫ ߞߏߢߊ ߘߐ߫، ߞߵߊ߬ߟߎ߬ ߞߐߞߘߐ ߓߌ߲ߓߌ߫ ߊ߬ߟߎ߬ ߢߌߣߌ߲ߞߏ ߡߊ߬. ߞߍ߬ߟߍ ߢߍߡߌߘߊ ߕߍ߬ߘߵ ߊ߬ߓߎ߰ ߛߎ߬ߝߌ߬ߦߊ߯ߣߌ߲߫ ߠߋ߬ ߓߟߏ߫، ߏ߬ ߕߎ߬ߡߊ߬ ߞߋߟߋ߲߫ ߠߊ߫  ߛߏ߬ߕߌ߮ ߟߎ߬ ߢߍߡߌߘߊ ߕߘߍ߬ ߞ߭ߊ߯ߟߌߘ ߓߣߎ߬ ߥߊߟߌ߯ߘߌ߫ ߓߟߏ߫، ߞߊ߬ ߌߞߙߌߡߕߊ߫ ߓߎ߬ߣߎ߫ ߊ߬ߓߌ߰ ߖߤߊߟߌ߫ ߞߍ߫ ߏ߬ ߘߍ߬ߡߍ߲߬ߓߊ߮ ߘߌ߫، ߖߏ߲߬ߖߏ߲ ߢߍߡߌߘߊߓߊ߮ ߕߍ߬ߘߍ߫ ߓߊ߬ߣߌ߰ ߊߓߘߎ߬ ߘߊ߯ߙߌ߫ ߟߋ߬ ߓߟߏ߫.
ߞߎ߬ߡߊ߲߬ߘߎ߯
ߛߌ߰ߓߊ߮
ߛߌ߰߰ߓߊ߮ ߕߘߍ߬ ߦߋ߫ ߡߐ߰ ߁߄ ߀߂߁ ߠߋ߬ ߘߌ߫ ߂߀߁߄ ߠߊ߫߸ ߡߍ߲ ߕߊ߬߬ߣߍ߲߬ ߦߋ߫߫ ߂߀߁߄ ߝߘߏ߬ߓߊ߬ ߕߐ߯ߛߓߍߟߌ ߡߊ߬߬߸ ߏ߬ ߡߍ߲ ߕߘߍ߬ ߦߋ߫ ߡߐ߰ ߁߃ ߁߁߉ ߘߌ߫.
ߎߤߘߎ߫ ߞߟߊߓߍ߲
ߖߘߍ߬ߞߟߏ߬ߓߊ߮ ߟߎ߬ ߟߊ߫ ߓߟߏߘߐߓߍ߲
ߞߎ߬ߙߊ߬ߦߌ߬ߛߌ ߟߎ߬ ߣߴߊ߬ߟߎ߫ ߘߍ߲߬ߞߏ߬ߡߊ߬ߢߐ߲߮ ߠߎ߬ ߟߊ߫ ߓߟߏߘߐߓߍ߲߫ ߕߎߡߊ ߞߟߍ߬ ߞߊ߲ߡߊ߬، ߊ߬ߓߎ߰ ߛߎ߬ߝߌ߬ߦߊ߯ߣߌ߲߫ ߞߵߊ߬ ߢߌߣߌ߲߫ ߊ߳ߺߊ߬ߓߊ߯ߛߌ߫ ߓߣߎ߬ ߊߓߘߎ߬ߡߎߕ߭ߊߟߓߌ߫ ߝߍ߬ ߞߏ߫ ߊ߬ ߦߋ߫ ߕߍ߬ߘߍ߫ ߖߘߍ߬ߞߟߏ߬ߓߊ߮ ߟߎ߫ ߞߍ߬ߟߍ ߘߐ߫، ߞߏ߬ߣߌ߲߬ ߸ ߊ߬ ߡߊ߫ ߛߐ߲߬، ߊ߬ ߞߊ߬ ߞߋߟߓߊ߫ ߡߊ߬ߡߊߘߌ߫ ߟߊߟߐ߲ߠߌ߲ߧߊ߫ ߘߓߌ߬ ߘߐ߫ ߥߟߊ߫ ߘߏ߲߰ ߘߐ߫ ߖߐ߬ߘߐ ߡߍ߲ ߧߋ߫ ߖߘߍ߬ߞߟߏ߬ߓߊ߮ ߟߎ߬ ߟߊߡߌߣߌ߲߫ ߞߊ߲߬ ߏ߬ߘߌ߫، ߊߟߊ߫ ߟߊ߫ ߞߋߟߓߊ߫ ߡߊ߬ߡߊߘߌ߫ ߞߵߊ߬ ߝߐ߫ ߞߏ߫:(( ߒ ߣߴߊߟߊ߫ ߕߍ߫ ߒ ߓߘߊ߫ ߤߙߊ ߦߋ߫ ߸ ߒ ߓߘߊ߫ ߣߛߌ߬ߡߛߏ ߘߏ߫ ߦߋ߫ ߞߊ߲ߠߊߕߍ߰ ߟߊ߫، ߞߊ߬ ߟߌߡߐ߮ ߟߎ߬ ߘߏ߲߬، ߒ ߓߘߊ߫ ߦߋ߫ ߒ ߓߘߊ߫ ߒ ߓߟߏ ߟߊߘߏ߲߬ ߞߐ߬ߘߙߍ ߟߊߕߊ߲߬ߞߊ߬ߣߍ߲ ߞߟߐ߫ ߞߊ߬ ߕߊ߯ ߊ߬ ߘߌ߫ ߡߊ߬ߘߌ߬ߣߊ߫)) ، ߣߛߌ߬ߡߛߏ ߏ߬ ߞߘߐ ߟߋ߬ ߡߍ߲ ߧߋ߫ ߞߊ߲ߠߊߕߍ߱ ߞߊ߲߬ ߸ ߏ߬ ߟߋ ߖߘߍ߬ߞߟߏ߬ߓߊ߮ ߡߐ߰ ߦߙߌߞߊ ߝߊ߱ ߘߌ߫ ߞߍ߬ߟߍ ߘߐ߫، ߕߍ߬ߟߌ ߏ߬ ߞߘߐ ߟߋ߬ ߸ ߡߎ߬ߙߎ ߦߋ߫ ߛߋ߫ ߟߊ߫ ߡߍ߲ ߡߊ߬ ߸ ߞߋߟߓߊ ߡߊ߬ߡߊߘߌ߫ ߓߏ߲߫ ߘߏ߲ߞߏ ߘߏ߫ ߝߊ߰ ߞߏ ߘߌ߫. ߘߍ߬ߢߐ߲߰ ߞߙߎ ߘߏ߫ ߞߊ߬ ߓߐ߫ ߘߍ߬ߡߍ߬ߓߊ߮ ߟߎ߬ ߘߐ߫ ߸ ߞߵߊ߬ߟߎ߫ ߟߐ߬ ߞߋߟߓߊ߫ ߡߊ߬ߡߊߘߌ߫ ߞߣߐ߬ߜߍ߲ ߠߊ߫، ߏ߬ ߟߎ߫ ߘߐ߫ ߞߎ߲߭ ߠߋ߬ ߛߊߺߊ߳ߑߘߎ߫ ߓߣߎ߬ ߡߎߺߊ߳ߺߊ߯ߺߗ߭ߎ߫ ߘߌ߫ ߸ ߊ߬ ߣߌ߫ ߛߊߺߊ߳ߑߘߎ߫ ߓߣߎ߬ ߎߓߊ߯ߘߕߊ߫ ߣߌ߫ ߎߛߊߦߌߦߘߊ ߓߣߎ߬ ߤߊߘ߭ߌ߯ߙߌ߫، ߞߙߎ ߜߘߍ߫ ߝߣߊ߫ ߞߵߊ߬ߟߎ߫ ߟߐ߬ ߡߊ߬ߘߌ߬ߣߊ߫ ߘߏ߲߬ߘߊ ߣߴߊ߬ ߞߏߞߏ ߞߣߐ߬ߜߍ߲ ߠߊ߫. ߖߘߍ߬ߞߟߏ߬ߓߊ߮ ߟߎ߬ ߟߊ߫ ߢߍߥߟߊ ߟߋ߬ ߕߘߍ߬ ߎߤߘߎ߫ ߞߟߊߓߍ߲ ߘߐ߫ ߸ ߞߊ߬ ߡߊ߬ߘߌ߬ߣߊ߫ ߓߌ߬ߟߵߊ߬ߟߎ߬ ߢߍߝߍ߬ ߸ ߞߊ߬ ߎߤߘߎ߫ ߞߎ߬ߙߎ ߕߏ߫ ߊ߬ߟߎ߬ ߞߐߝߍ߬، ߞߊ߬ ߓߌ߬ߢߍ߬ߝߌ߬ߟߌ߬ߟߊ߬ ߓߌߟߏ߯ߟߎ ߟߊߟߐ߬ ߞߎ߬ߙߎ ߞߎ߲߬ ߕߍߡߊ߬، ߞߊ߬ ߞߍ߬ߟߍ ߜߋ߬ߟߎ߲߬ߠߌ ߞߊ߬ߟߌ߬ߝߊ߫ ߏ߬ ߟߎ߫ ߟߊ߫، ߏ߬ ߟߎ߫ ߢߍߡߌߘߊ ߟߋ߬ ߕߘߍ߬ ߊߓߘߎߟߊߦߌ߫ ߓߎ߬ߣߎ߫ ߖߎ߬ߓߊ߬ߦߌ߬ߟߎ߫ ߘߌ߫، ߞߋߟߓߊ߫ ߡߊ߬ߡߊߘߌ߫ ߞߵߊ߬ߟߎ߫ ߟߐ߬ ߕߏߟߌ ߟߊ߫ ߦߋ߲߬ ߸ ߞߏ߫ ߊ߬ߟߎ߬ ߞߊߣߊ߬ ߓߐ߫ ߦߋ߲߬ ߝߋߎ߲߫ ߸ ߝߏ߫ ߊ߬ ߟߊ߫ ߟߐ߬ߒ߬ߞߋ߬ߟߊ، ߊ߬ ߞߵߊ߬ ߝߐ߫ ߊ߬ߟߎ߬ ߦߋ߫ ߞߏ߫:" ߊ߬ߟߎ߬ ߦߋ߫ ߛߏ߭ ߟߎ߬ ߟߊߕߎ߲߬ߕߎ߲߫ ߞߊ߬ ߓߐ߫ ߊ߲ ߡߊ߬ ߸ ߓߌ߬ߢߍ ߟߎ߬ ߟߊ߫" ، ߊ߬ ߞߊ߬ ߞߟߍ߬ߘߋ߲ ߠߎ߬ ߟߊߕߙߊ߫ ߞߙߎ߫ ߛߌߦߊߡߊ߲ߓߊ ߟߋ߬ ߘߌ߫، ߊ߬ߟߋ߬ ߖߍ߬ߘߍ ߞߍ߫ ߘߊ߫ ߢߍߡߌߘߊߓߊ߮ ߘߌ߫.
ߞߎ߬ߡߊ߲߬ߘߎ߯
ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߊߝߙߌߞߌ߬ ߛߏ ߦߌߟߡߊ:ߥߞߌߘߕߊ ߘߎ߰ߡߊ߬ߛߓߍ ߛߌ߰ߝߏ߲
ߎߤߘߎ߫ ߞߟߊߓߍ߲
ߊߟߊ߫ ߟߊ߫ ߞߋߟߓߊ߫ ߝߊ߰ߞߏ ߥߎ߬ߣߎ߲߬ߥߎ߬ߣߎ߲߬ߞߊ߲
ߞߵߊ߬ ߡߌ߬ߘߊ߬ ߕ߭ߓߊߙߦߌ߫ ߡߊ߬، ߡߙߊ߬ ߕߎߡߊ ߸ ߊߟߊ߫ ߟߊ߫ ߞߋߟߓߊ߫ ߡߊ߬، ߊ߬ ߘߍ߬ߢߐ߲߮ ߠߎ߬ ߖߍ߲ߛߍ߲߫ ߘߊ߫ ߸ ߞߵߊ߬ ߕߏ߫ ߊ߬ ߞߋߟߋ߲߫ ߔߋ߫ ߛߊ߫ ߟߊ߫، ߊ߬ ߦߋ߫ ߥߋ߯ߟߋߟߌ߫ ߟߴߊ߬ ߞߋߟߋ߲߫ ߠߊ߫ ߞߏ߫:" ߞߊ߬ߘߌ߬ߛߊ߫ ߣߊ߬ ߒ ߡߊ߬ ߸ ߞߊ߬ߘߌ߬ߛߊ߫ ߣߊ߬ ߒ ߡߊ߬، ߒߠߋ ߟߋ߬ ߊߟߊ߫ ߟߊ߫ ߞߋߟߊ߫ ߘߌ߫" ، ߊ߳ߺߎߕߑߓߊߕߎ߫ ߓߎ߬ߣߎ߫ ߊ߬ߓߌ߰ ߥߊߞ߫ߺߊ߯ߺߛ߫ߺߌ߫ ߖ߭ߤߎߙߌߞߊ ߞߎ߬ߙߊ߬ߦߛߌ߬ߞߊ ߛߋ߫ ߘߴߊߟߊ߫ ߞߋߟߊ߫ ߡߊ߬ ߸ ߞߵߊߟߊ߫ ߟߊ߫ ߞߋߟߓߊ߫ ߟߊ߫ ߞߎ߲߬ߝߏߙߏ߲ ߕߋ߬ ߊ߬ ߞߎ߲߬ ߓߙߊߞߡߊ ߞߎ߲߬ߠߊ߬، ߊߓߘߎߟߊߦߌ߫ ߓߣߎ߬ ߛ߭ߌߤߊ߯ߓߌ߫ ߖ߭ߤߎߙߌߞߊ ߞߎ߬ߙߊ߬ߦߛߌ߬ߞߊ ߛߋ߫ ߘߊ߫ ߞߊ߬ ߘߊߣߍ߲߫ ߟߊ߫ ߊߟߊ߫ ߟߊ߫ ߞߋߟߓߊ߫ ߡߊ߬ߡߊߘߌ߫ ߕߌ߲ߘߊ ߟߊ߬، ߊߓߘߎߟߊߦߌ߫ ߓߣߎ߬ ߞ߫ߺߌߡߑߊߕߌ߫ ߟߊߦߛߌߞߊ ߞߌ߬ߣߊ߰ߣߊ߬ߞߊ ߛߋ߫ ߘߊ߫ ߞߵߊߟߊ߫ ߟߊ߫ ߞߋߟߓߊ߫ ߣߎ߲ ߝߙߊ߫، ߏ߬ ߕߎ߬ߡߊ ߟߊ߫ ߸ ߊ߬ߓߎ߰ ߘߊߖߊ߯ߣߕߊ߫ ߞߵߊߟߊ߫ ߟߊ߫ ߞߋߟߓߊ߫ ߡߊ߬ߡߊߘߌ߫ ߗߏ߯ߦߊ ߟߊߞߙߐ߬ߛߌ߬، ߞߊ߬ ߥߴߊ߬ ߕߙߐ߬ߝߍ߬ ߸ ߞߵߊ߬ ߓߌߘߌ߲߫ ߊ߬ ߞߎ߲߬ߠߊ߬، ߞߏߛߴߊ߬ ߘߴߊ߬ ߟߊ߫ ߕߊ߲߬ߞߊ߬، ߓߌ߬ߢߍ ߟߎ߫ ߕߍ߬ߘߍ߫ ߘߊ߲߬ ߠߴߊ߬ߟߋ߬ ߞߐ ߟߋ߬ ߟߊ߫، ߞߟߍ߬ߟߊ ߕߐ߭ ߟߎ߫ ߣߊ߬ߣߌ߲߫ ߏ߬ ߟߋ ߘߐ߫ ߞߋߟߓߊ߫ ߘߍ߬ߡߍ߲߬ ߞߊ߲ߡߊ߬، ߏ߬ ߘߏ߫ ߟߋ߬: ߡߎߛ߫ߑߊ߳ߺߊߓߎ߫ ߓߣߎ߬ ߎߡߊߦߌߙߎ߫ ߣߌ߫ ߖ߭ߌߦߊ߯ߘߎ߫ ߓߣߎ߬ ߛߊߞߑߣߊ߫ ߸ ߊ߬ ߣߌ߫ ߘߍ߬ߡߍ߲߬ߓߊ߮ ( ߊ߲ߺߛ߫ߺߊ߯ߙߎ) ߡߐ߰ ߟߏ߯ߟߎ߫، ߏ߬ ߟߎ߫ ߞߵߊߟߊ߫ ߟߊ߫ ߞߋߟߓߊ߫ ߡߊߞߊ߲ߞߊ߫، ߞߏ߬ߣߌ߲߬ ߸ ߊ߬ߟߎ߬ ߓߍ߯ ߝߊ߰ ߘߊ߫ ߞߐߘߍ߫، ߊߓߘߎߟߊߦߌ߫ ߓߣߎ߬ ߞ߫ߺߌߡߑߊߕߌ߫ ߟߊߦߛߌߞߊ ߞߌ߬ߣߊ߰ߣߊ߬ߞߊ ߞߊ߬ ߘߍ߬ߢߐ߲߮ ߡߎߛ߫ߑߊ߳ߺߊߓߎ߫ ߓߣߎ߬ ߎߡߊߦߌߙߎ߫ ߝߊ߱ ߡߍ߲ߞߍ߫، ߊ߬ ߞߵߊ߬ ߖߌ߰ ߞߏ߫ ߊ߬ ߓߘߴߊߟߊ߫ ߟߊ߫ ߞߋߟߓߊ߫ ߡߊ߬ߡߊߘߌ߫ ߟߋ߬ ߝߊ߰ ߏ߬ ߘߌ߫، ߊ߬ ߞߎߟߋ߫ ߘߊ߫ ߜߋ߲ߜߋߘߋ߲߫ ߞߏ߫ :" ߒ ߓߘߊ߫ ߡߊ߬ߡߊߘߌ߫ ߝߊ߰" ߞߏ߬ߣߌ߲߬ ߸ ߏ߬ ߕߎ߬ߡߊ ߞߋߟߓߊ߫ ߕߍ߬ߘߍ߫ ߦߍ߬ߟߍ ߟߊ߬ ߞߎ߬ߙߎ ߟߊ߫، ߊ߬ ߕߊ߬ߣߌ߲߫ ߕ߭ߺߟߊߤ߭ߺߕߊ߫ ߓߣߎ߬ ߎߓߊߦߌߘߊ߬ ߣߌ߫ ߖ߭ߎ߬ߓߊߦߌߙߎ߫ ߓߣߎ߬ ߊ߳ߺߊߥߊ߯ߡߎ߫ ߓߟߏ߫.
ߖ߭ߎ߬ߓߊߦߌߙߎ߫ ߓߣߎ߬ ߊ߳ߺߊߥߊ߯ߡߎ߫ ߟߊ߫ ߟߞߊ߬ߟߌ߬ߟߌ ߘߐ߫، ߞߏ߫ ߞߎߟߋߞߊ߲ ߏ߬ ߞߊ߬ ߞߏߓߊ ߟߋ߫ ߢߊ߬ ߖߘߍ߬ߞߟߏ߬ߓߊ߮ ߟߎ߫ ߘߊ߬ߘߌ߲ ߘߐ߫، ߊ߳ߺߊߥߊ߯ߡߎ߫ ߘߋ߲߫ ߞߵߊ߬ ߝߐ߫ ߞߏ߫ :" ߞߎߟߋߟߊ ߞߎߟߋ߫ ߘߊ߫ ߸ ߞߏ߫ ߡߊ߬ߡߊߘߌ߫ ߓߘߊ߫ ߝߊ߰، ߏ߬ ߞߍ߫ ߸ ߛߋ߫ ߞߍ߫ ߘߴߊ߲ ߠߊ߫ ߸ ߡߌ߬ߙߌ߲߬ߘߌ ߛߋ߫ ߘߴߊ߲ ߠߊ߫".
ߘߎ߬ߓߙߋߞߊ߬
ߡߐ߬ߘߐ߬ߜߍ
thumb|ߘߎ߬ߓߙߋߞߊ߬ ߖߌ߬ߦߊ߬ߞߘߐ thumb|302x302px|ߘߎ߬ߓߙߋߞߊ߬ ߖߌ߬ߦߊ߬ ߞߘߐ߫ ߁߉߀߅ ߕߎ߬ߡߊ ߟߊ߫ ߘߎ߬ߓߙߋߞߊ߬ ߦߋ߫ ߖߌ߬ߣߍ߬ ߞߊ߲ߓߍ߲ ߞߊ߲ߕߌ߯ ߝߌߟߊߣߊ߲ ߟߊ߲߬ߛߣߊ߬ ߞߐ߲ߕߍ߬ ߥߟߏߛߟߎ ߟߋ߬ ߡߊߜߍ߲߫ ߠߋ߬ ߘߐ߫߫߸ߝߏߦߌߘߊ߫ ߟߋ߬ ߦߴߊ߬ ߡߏߦߌߛߏ ߘߌ߫
ߎߤߘߎ߫ ߞߟߊߓߍ߲
ߊߟߊ߫ ߟߊ߫ ߞߋߟߓߊ߫ ߝߊ߰ߞߏ ߥߎ߬ߣߎ߲߬ߥߎ߬ߣߎ߲߬ߞߊ߲
ߡߙߌߦߊ ߟߎ߬ ߦߋ߫ ߢߐ߲߮ ߘߐߝߐ߫ ߟߊ߫ ߞߎߟߋߞߊ߲ ߏ߬ ߓߐߟߊ ߞߏ ߞߊ߲߬، ߡߍ߲ ߟߐ߲ߠߌ߫ ߖߘߍ߬ߞߟߏ߬ߓߊ߮ ߟߎ߬ ߝߍ߬ ߸ ߣߴߊ߬ߟߎ߬ ߦߴߊ߬ ߕߐ߮ ߞߍ߫ ߟߊ߫ ߞߏ߫ :" ߜߘߍ߬ ߞߎߟߋߞߊ߲"، ߓߊߦߌߤߊߞߌ ߦߴߊ߬ ߝߐ߫ ߟߊ߫ ߞߏ߫ " ߜߍ߬ߘߍ ߟߋ߬ ߞߎߟߋ߫ ߘߊ߫ ߞߏ߫ : ߡߊ߬ߡߊߘߌ߫ ߓߘߊ߫ ߝߊ߰ "، ߞߵߊ߬ ߕߍ߬ߘ ߌ߬ߓߎ߬ߣߎ߫ ߤߌߛ߭ߊ߯ߡߌ߫ ߦߴߊ߬ ߝߐ߫ ߟߊ߫ ߞߏ߫ : " ߌߖ߭ߌߓߎ߫ ߊ߳ߺߎߞ߫ߎߓߕߊ߫ ߟߋ߬ ߞߎߟߋߓߊ߮ ߘߌ߫، ߏ߬ ߞߘߐ ߟߋ߬ ߜߍ߬ߘߍ ߘߌ߫، ߞߊߕߙߍ߬ ߊ߬ ߤ߭ߟߊߓߌ߫ ߘߐ߬ߝߐ ߘߐ߫ ߸ ߞߐߜߍ߫ ߅߀߃ ߸ ߞߎߘߎ߲߫ ߝߌߟߊߣߊ߲، ߞߵߊ߬ ߡߌ߬ߘߵߊߓߘߎߟߊߦߌ߫ ߕߣߎ߬ ߖ߭ߎ߬ߓߊߦߌߙߎ߫ ߡߊ߬ ߸ ߊ߬ ߞߊ߲߫ ߞߏ߫ :" ߒ ߞߊ߬ ߗߍ߬ ߖߊ߲߬ߓߊ ߘߏ߫ ߦߋ߫ ߛߓߌߙߌ߫ ߝߌ߬ߟߊ߫ ߢߐ߲߰ ߠߊ߫، ߊ߬ ߞߊ߲߫ ߞߏ߫ ߖߐ߲߫ ߧߵߌߟߋ ߘߌ߬ ؟ ߊ߬ ߞߊ߲߫ ߞߏ߫ ߌߖ߭ߌߓߎ߫، ߖ߭ߎ߬ߓߊߦߌߙߎ߫ ߘߋ߲߫ ߞߊ߲߫ ߞߏ߫ ߡߎ߲߬ ߧߋ߫ ߌߖ߭ߌߓߎ߫ ߘߌ߬ ؟ ߊ߬ ߞߊ߲߫ ߞߏ߫ ߗߍ߭ ߟߵߏ߬ ߘߌ߫ ߞߊ߬ ߓߐ߫ ߥߐ߬ߞߎ߬ߟߐ ߘߐ߫". ߎߓߊߦߎ߫ ߓߣߎ߬ ߞ߭ߟߊߝߎ߬ ߖߊߡߑߤߞߊ ߞߎ߬ߙߊ߬ߦߛߌ߬ߞߊ ߞߵߊ߬ ߢߍߛߌ߲߫ ߊߟߊ߫ ߟߊ߫ ߞߋߟߓߊ߫ ߡߊ߬ߡߊߘߌ߫ ߟߊ߫ - ߞߛߌ ߣߌ߫ ߕߌ߲ߞߌ ߦߴߊ߬ ߦߋ߫ - ߞߊߕߙߍ߬ ߊ߬ ߕߎ߲߬ ߓߘߴߊ߬ ߛߍ߲߫ ߞߘߐ߬ߡߊ߲߫ ߞߏ߫ ߊ߬ ߘߌ߫ ߞߋߟߓߊ߫ ߝߊ߰ ߟߋ߬ ߘߍ߯، ߊ߬ ߞߵߊ߬ ߦߋ߫ ߞߴߏ߬ ߕߎ߬ߡߊ߬ ߘߎ߬ߡߊ߲߬ߠߌ߲߫ ߠߋ߫ ߣߌ߲߬، ߊ߬ ߣߊ߬ ߘߴߊ߬ ߦߴߊ߬ ߝߐ ߟߊ߬ ߞߏ߫:" ߌߟߋ ߥߎߦߊߝߐߟߓߊ ߸ ߌ ߓߏ߬ߙߌ߬ߕߐ߫ ߡߌ߲߫ ߹"  ߊ߬ ߞߊ߬ ߡߎ߬ߙߎ ߕߊ߬ ߞߋߟߓߊ߫ ߞߊ߲ߡߊ߬، ߊߟߊ߫ ߟߊ߫ ߞߋߟߓߊ߫ ߞߊ߲߫ ߞߏ߫ :" ߍ߲߬ߍ߲߫ ߹ ߒߠߋ ߟߵߊ߬ ߝߊ߰ߓߊ߮ ߘߌ߫ ߣߴߊߟߊ߫ ߛߐ߲߬ ߘߊ߫، ߊ߬ ߞߵߊ߬ ߛߐ߰ ߊ߬ ߟߊ߫ ߞߐ߬ߘߙߍ ߖߎߝߊ ߝߍ߬، ߊ߬ ߜߊߟߏ߲߫ ߘߊ߫ ߞߊ߬ ߓߋ߬، ߊ߬ ߞߎߟߋ߫ ߘߊ߫ ߦߏ߫ ߕߎߙߊ߫ ߞߘߐ، ߊ߬ ߡߊ߫ ߡߍ߲ ߏ߬ ߞߐ߫ ߕߟߋ߬ ߞߋߟߋ߲ ߥߟߊ߫ ߕߟߋ߬ ߘߊߡߊ߲߫ ߸ ߊ߬ ߛߊ߬ ߘߊ߫. ߊߟߊ߫ ߟߊ߫ ߞߋߟߓߊ߫ ߡߊ߬ߡߊߘߌ߫ ߕߊ߯ ߘߴߊ߬ ߦߋ߫ ߖߘߍ߬ߞߟߏ߬ߓߊ߮ ߟߎ߬ ߞߟߌ߫ ߟߊ߫ ߸ ߖߡߊ߬ ߕߜߋ߫ ߡߍ߲ ߕߍ߬ߘߵߊ߬ ߝߍ߬ ߸ ߏ߬ ߛߋ߫ ߘߊ߫ ߦߟߍ߬ ߟߊ߫ ߞߎ߬ߙߎ ߟߊ߬، ߖߡߊ߬ ߞߙߎ ߕߐ߭ ߡߍ߲ ߠߎ߫ ߘߏ߲߰ߣߌ߲߫ ߕߘߍ߬ ߝߘߊߥߏ ߘߐ߫ ߓߏ߬ߙߌ ߕߎ߬ߡߊ ߸ ߏ߬ ߟߎ߫ ߞߵߊ߬ ߟߊߡߌߣߌ߲߫߸ ߊ߬ ߞߵߊ߬ ߟߊ߫ ߡߐ߱ ߕߐ߭ ߟߎ߬ ߦߋ߫ ߊ߬ߟߎ߬ ߓߘߴߊ߬ߟߎ߫ ߖߘߍ߬ߞߎ߬ߡߊ߲߬ߘߌ߫ ߸ ߊ߬ߟߎ߫ ߞߵߊ߬ߟߎ߫ ߞߐߛߊ߬ߦߌ߬ ߊ߬ߟߎ߬ ߢߊ ߖߏ߲ߖߏ߲ ߡߊ߬ ، ߓߊߏ߬ ߸ ߊ߬ߟߎ߬ ߓߘߊ߫ ߞߋߟߓߊ߫ ߛߐ߬ߘߐ߲߬ ߢߣߊߡߦߊ ߘߐ߫ ߸ ߞߊߕߙߍ߬ ߊ߬ߟߎ߬ ߦߴߊ߬ ߖߌ߰ ߟߊ߫ ߞߏ߫ ߊ߬ ߓߘߊ߫ ߛߊ߬.
ߘߎ߬ߓߙߋߞߊ߬
ߘߎ߰ߡߊ߬ߛߓߍ
ߘߎ߬ߓߙߋߞߊ߬ ߡߙߊ߬ߓߊ߰ߘߊ ߦߋ߫ ߖߌ߬ߣߍ߫ ߖߌߘߟߊ ߛߏ ߟߋ߬߸ߞߌ߲ߘߌߦߊ߫ ߕߌ߲߬ߞߎߘߎ߲ ߘߐ߫߸ߘߎ߬ߓߙߋߞߊ߬ ߥߙߏ߬ߘߎ߯ߕߟߋ߬ߓߋ ߝߊ߲߭ ߦߋ߫ ߟߌ߲ߓߊ߲߫ ߡߊ߲ߞߊ߲ ߝߊ߲߭ ߝߍ߬ ߟߋ߬߸
ߎߤߘߎ߫ ߞߟߊߓߍ߲
ߊߟߊ߫ ߟߊ߫ ߞߋߟߓߊ߫ ߝߊ߰ߞߏ ߥߎ߬ߣߎ߲߬ߥߎ߬ߣߎ߲߬ߞߊ߲
ߊ߬ ߞߍ߫ߣߌ߲߫ ߦߏ߫ ߊߟߊ߫ ߟߊ߫ ߞߋߟߓߊ߫ ߝߊ߰ߞߏ ߥߎ߬ߣߎ߲߬ߥߎ߬ߣߎ߲߬ߞߊ߲ ߟߊߖߍ߲ߛߍ߲߫ ߘߊ߫ ߟߋ߬ ߞߊߟߌߦߊ߫ ߘߐ߫ ، ߓߊߏ߬ ߸ ߊ߬ߣߊ߬ߛߌ߫ ߓߣߎ߬ ߣߊߘ߭ߌߙߎ߫ ߕߊ߬ߡߌ߲߬ ߘߊ߫ ߡߐ߱ ߘߏ߫ ߟߎ߬ ߟߊ߫ ، ߏ߬ ߟߎ߫ ߓߘߴߊ߬ߟߎ߫ ߓߟߏ ߟߴߊ߬ߟߎ߫ ߞߎ߲߭ ߘߐ߫ ߞߊ߬ ߞߎߟߋ߫، ߊ߬ ߞߊ߲߫ ߞߏ߫: ߊߟߎ߬ ߦߋ߫ ߡߎ߲߬ ߡߊߞߐ߬ߣߐ߲߬ ߠߊ߫ ؟ ߊ߬ߟߎ߬ ߞߊ߲߫ ߞߏ߫ :" ߞߋߟߓߊ߫ ߓߘߊ߫ ߝߊ߰ - ߞߛߌ ߣߌ߫ ߕߌ߲ߞߌ ߦߴߊ߬ ߦߋ߫ -" ߊ߬ ߞߊ߲߫ ߞߏ߫ :" ߊߟߎ߫ ߞߍߕߐ߫ ߡߎ߲߬ ߞߍ߫ ߟߊ߫ ߢߣߊߡߦߊ ߘߐ߫ ߊ߬ ߟߊ߫ ߛߏߡߊߦߟߍߡߊ߲ ߞߐ߫ ؟. ߏ߬ ߘߐ߫ ߊߟߎ߫ ߦߴߊߟߎ߫ ߥߟߌ߬ ߞߊ߬ ߛߊ߬ ߸ ߊ߬ ߛߊ߬ߣߍ߲߫ ߡߍ߲ ߘߊߞߘߐ"... ߏ߬ ߞߐ߫ ߸ ߊ߬ ߞߵߊ߬ ߢߍߛߌ߲߫ ߛߏߡߊ ߟߎ߬ ߟߊ߫ ߞߵߊ߬ߟߎ߫ ߞߟߍ߬ ߝߎߚߎ߫ ߝߏ߫ ߊ߬ ߝߊ߰ ߘߊ߫.
ߘߎ߬ߓߙߋߞߊ߬
ߊ߬ ߛߌ߰ߓߊ߮
ߊ߬ ߛߌ߰ߓߊ߮ ߕߎ߲߬ ߦߋ߫ ߃ ߅߂ ߈߅߉ /߂߀߁߆ ߟߊ߫
ߎߤߘߎ߫ ߞߟߊߓߍ߲
ߊߟߊ߫ ߟߊ߫ ߞߋߟߓߊ߫ ߝߊ߰ߞߏ ߥߎ߬ߣߎ߲߬ߥߎ߬ߣߎ߲߬ߞߊ߲
ߓߌ߬ߢߍ߬ߝߌ߬ߟߌ߬ߟߊ ߡߍ߲ ߠߎ߬ ߕߘߍ߬ ߞߋߟߓߊ߫ ߝߍ߬ ߏ߬ ߟߎ߫ ߛߎߘߊ߲߫ ߘߊ߫ - ߦߏ߫ : ߛߺߊߺߊ߳ߑߘߎ߫ ߓߎ߬ߣߎ߫ ߊ߬ߓߌ߰ ߥߊߞ߫ߺߊ߯ߺߛ߫ߺߌ߫ ߣߌ߫ ߊ߬ߓߎ߰ ߕ߭ߟߊߤ߭ߕߊ߫ - ߛߏߡߊ ߟߎ߬ ߟߊߞߐߛߊ߬ߦߌ ߘߐ߫ ، ߡߍ߲ ߠߎ߫ ߕߘߵߊ߬ ߝߍ߬ ߞߊ߬ ߦߍ߬ߟߍ߫ ߞߎ߬ߙߎ ߟߊ߫ ߞߋߟߓߊ߫ ߞߐ߫، ߏ߬ ߟߋ ߞߏߛߐ߲߬ ߸ ߡߎߙߎ߲ߕߌߓߊ߮ ߟߎ߬ ߣߊ߬ ߘߊ߫ ߞߍ߫ ߘߐ߫ ߊ߬ ߣߌ߫ ߡߍ߲ ߕߘߵߊ߬ ߝߍ߬.
ߖߘߍ߬ߞߟߏ߬ߓߊ߮ ߟߎ߬ ߕߏ߫ ߘߊ߫ ߕߋ߲߬، ߞߎ߬ߙߊ߬ߦߌ߬ߛߌ ߟߎ߬ ߞߵߊ߬ߟߎ߫ ߓߏ߬ߙߌ߫ ߞߵߊ߬ߟߎ߫ ߞߎ߲߭ ߟߐ߬ ߡߞߊ ߟߊ߫، ߊߟߊ߫ ߟߊ߫ ߞߋߟߓߊ߫ ߡߊ߬ߡߊߘߌ߫ ߞߵߊ߬ ߝߐ߫ ߊ߬ߟߌ߫ ߦߋ߫ ߞߏ߫ : ߥߴߊ߬ߟߎ߫ ߣߐ߭ ߞߊ߲߬ ߸ ߌ ߦߴߊ߬ ߝߟߍ߫ ߊ߬ߟߎ߬ ߓߊ ߞߍ߫ ߡߍ߲ ߞߍ߫ ߟߊ߫؟  ߓߊߏ߬ ߸ ߣߴߊ߬ߟߎ߫ ߞߊ߬ ߛߏ߭ ߟߎ߬ ߕߏ߫ ߦߋ߫ ߸ ߞߊ߬ ߦߟߍ߬ ߢߐ߯ߡߍ ߟߎ߫ ߞߊ߲߬߸ ߊ߬ߟߎ߬ ߦߋ߫ ߡߞߊ߫ ߟߋ߬ ߡߊߜߍ߲߫ ߞߏ ߘߐ߫، ߣߴߊ߬ߟߎ߫ ߘߏ߲߬ ߦߟߍ߬ ߘߊ߫ ߛߏ߭ ߟߎ߫ ߞߊ߲߬ ߞߊ߬ ߢߐ߯ߡߍ ߟߎ߫ ߜߍ߲߬ߜߍ߲߫ ߸ ߊ߬ߟߎ߬ ߦߋ߫ ߡߊ߬ߘߌ߬ߣߊ߫ ߟߋ߬ ߡߊߜߍ߲߫ ߞߏ ߘߐ߫ ߏ߬ ߘߌ߫، ߒ ߓߘߊ߫ ߒ ߞߊ߬ߟߌ ߡߊ߲߬ߛߊ ߟߊ߫ ߒ ߣߌ ߦߋ߫ ߡߍ߲ ߓߟߏ߫ ߸ ߣߴߊ߬ߟߎ߫ ߞߊ߬ ߡߊ߬ߘߌ߬ߣߊ߫ ߡߊߜߍ߲߫ ߸ ߒ ߘߌ߫ ߥߴߊ߬ߟߎ߬ ߞߐ߫ ߸ ߞߵߊ߬ߟߎ߫ ߡߊߛߐ߬ߘߐ߲߬، ߊ߬ߟߌ߫ ߞߊ߲߫ ߞߏ߫: ߒ ߞߊ߬ ߒ ߓߌ߬ߟߵߊ߬ߟߎ߫ ߣߐ߭ ߞߊ߲߬ ߸ ߒ ߞߵߊ߬ߟߎ߬ ߦߋ߫ ߸ ߊ߬ߟߎ߬ ߦߋ߫ ߛߏ߭ ߟߎ߬ ߕߏ߫ ߟߊ߫ ߦߋ߫ ߸ ߞߊ߬ ߦߟߍ߬ ߢߐ߯ߡߍ ߟߎ߬ ߞߊ߲߬ ߞߵߊ߬ߟߎ߫ ߞߎ߲߬ ߛߌ߲߫ ߡߞߊ ߟߊ߫.
ߘߎ߬ߓߙߋߞߊ߬
ߡߊ߬ߘߏ߬ߣߌ߲߬ߠߌ߲
ߝߊ߬ߛߏ ߝߏ߲߬ߘߏ ߝߙߍߕߍ߫ ߃ ߠߋ߬ ߘߐߛߊ߲߬ ߞߊ߬ ߓߐ߫ ߞߐߣߊߞߙߌ߫ ߣߌ߫ ߓߏߝߊ߬ ߣߌ߫ ߓߏߞߋ߬ ߡߙߊ߬ߓߊ߰ߘߊ ߘߐ߫
ߎߤߘߎ߫ ߞߟߊߓߍ߲
ߞߟߊߓߍ߲ ߞߐߝߍ߬
ߞߍ߬ߟߍ ߟߊߓߊ߲߫ ߘߊ߫ ߞߎ߬ߙߊ߬ߦߌ߬ߛߌ ߟߎ߬ ߟߊ߫ ߕߊߖߟߎߛߙߊ ߟߋ߫ ߡߊ߬، ߊ߬ߟߎ߫ ߞߊ߬ ߖߘߍ߬ߞߟߏ߬ߓߊ߮ ߡߐ߰ ߇߀ ߝߊ߰ ߡߞߊߞߊ ߡߐ߰ ߇߀ ߢߐ߲߮ ߘߌ߬ ߓߊߘߙߌ߫ ߞߟߊߓߍ߲ ߘߐ߫، ߌߡߎ߬ߙߊ߬ߣߊ ߞߐߙߍ ߝߐߘߊ ߦߋ߫ ߞߐߡߌ߲߫ ߠߊ߫ ߏ߬ ߡߊ߬ ߟߝߊߙߌ߫ ߁߆߅ ߟߊ߫:﴿ ﴾. ߡߐ߰ ߣߊ߯ߣߌ߲߫ ߝߊ߰ ߘߊ߫ ߝߎ߲ߘߌߓߊ߮ ߟߎ߬ ߣߌ߫ ߖߘߍ߬ߞߟߏ߬ߓߊ߮ ߟߎ߬ ߘߐ߫ ߸ ߏ߬ ߟߎ߫ ߝߊ߰ߣߌ߲߫ ߝߎ߬ߕߎ߲߬ߕߌ߬ ߓߟߏ߫ ߟߋ߫ ߡߊ߬ ߖߘߍ߬ߞߟߏ߬ߓߊ߰ ߜߘߍ߫ ߟߎ߬ ߓߟߏ߫، ߊ߬ ߕߐ߯ ߟߋ߬ ߕߘߍ߬ ߞߏ߫ ߦߊߡߊ߯ߣߴ ߊ߬ߓߊ߰ ߤߏߗ߭ߊߦߌߝߊߕߊ߬ ߸ ߊߟߊ߫ ߟߊ߫ ߞߋߟߓߊ߫ ߞߊ߬ ߟߐ߬ߟߌ ߞߍ߫ ߊ߬ ߣߌߛߐ߲ߞߐ ߛߙߊ߬ ߟߊ߫، ߡߐ߰ ߂߃ ߟߋ߬ ߝߊ߰ ߘߊ߫ ߡߞߊߞߊ ߟߎ߬ ߘߐ߫. ߊߟߊ߫ ߟߊ߫ ߞߋߟߓߊ߫ ߡߊ߬ߡߊߘߌ߫ ߞߊ߬ ߟߐ߬ߟߌ ߞߍ߫ ߛߊ߬ߓߊ߰ߕߐ ߟߎ߬ ߛߊ߬ߙߌ ߘߏ߲߬ ߠߴߊ߬ߟߎ߫ ߛߊ߬ߣߌ߲߬ ߢߊ ߡߍ߲ ߸ ߊ߬ߟߎ߫ ߖߋ߬ߟߌ߬ߡߊ ߏ߬، ߞߏ߫ ߊ߬ߟߎ߫ ߞߣߊ߫ ߞߏ߬ ߸ ߕߌ߲ߞߌ (ߛߊߟߌ) ߝߣߊ߫ ߞߊߣߊ߬ ߞߍ߫ ߊ߬ߟߎ߫ ߡߊ߬، ߛߎ߬ ߝߌ߬ߟߊ ߟߋ߬ ߕߍ߬ߘߍ߫ ߘߍ߬ ߟߊ߫ ߝߊ߰ߣߌ߲߬ ߞߋߟߋ߲ ߠߊ߫.
ߘߎ߬ߓߙߋߞߊ߬
ߡߙߊ߬ߘߊ߬ ߛߓߍߘߐߦߊ
thumb|316x316px|ߘߎ߬ߓߙߋߞߊ߬ ߞߘߐߦߙߌߟߋ߲ ߘߏ߫ ߖߌ߬ߣߍ߬ ߞߊ߲ߓߍ߲
ߎߤߘߎ߫ ߞߟߊߓߍ߲
ߞߟߊߓߍ߲ ߞߐߝߍ߬
ߊߟߊ߫ ߟߊ߫ ߞߋߟߓߊ߫ ߡߊ߬ߡߊߘߌ߫ ߛߎ߬ߣߎ߲߬ ߘߊ߫ ߓߊ߯ ߟߵߊ߬ ߓߍߣߐ߯ ߤ߭ߊߣߑߖ߭ߊ߫ ߟߊ߫ ߛߊ߬ߦߊ ߘߐ߫.
ߘߎ߬ߓߙߋߞߊ߬
ߡߙߊ߬ߘߊ߬ ߛߓߍߘߐߦߊ
ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߘߎ߬ߓߙߋߞߊ߬ ߦߌߟߡߊ:ߞߌ߲ߘߌߦߊ߫ ߕߌ߲߬ߞߎߘߎ߲ ߦߌߟߡߊ:ߖߌ߬ߣߍ߬ ߞߊ߲ߓߍ߲ ߦߌߟߡߊ:ߊߝߙߌߞߌ߬ ߕߟߋ߬ߓߋ
ߎߤߘߎ߫ ߞߟߊߓߍ߲
ߎߤߘߎ߫ ߛߋ߰ߘߎ߬ߝߙߋ ߟߎ߬ ߛߙߍߘߍ
ߡߎߛ߫ߑߊ߳ߺߊߓߎ߫ ߓߣߎ߬ ߎߡߊߦߌߙߎ߫
ߞ߭ߊߦߌߛ߳ߺߡߊߕߴߊ߬ߓߎ߰ ߛߊߺߊ߳ߑߘߎ߫
ߊ߳ߺߊߡߙߎ߫ ߓߣߎ߬ ߖߊߡߎ߯ߤ߭ߺߎ߫
ߊߓߘߎߟߊߦߌ߫ ߓߣߎ߬ ߖߊߤߑߛ߭ߌ߫
ߤ߭ߊߣߑߗ߳ߺߊߟߕߊ߫ ߓߎ߬ߣߎ߫ ߊ߬ߓߌ߰ ߊ߳ߺߊ߯ߡߌߙߎ߫
ߊ߬ߣߊ߬ߛߌ߫ ߓߣߎ߬ ߣߊߘ߭ߌߙߎ߫
ߞߎ߬ߙߊ߬ߣߊ ߟߊߝߊߙߌ ߟߎ߬ ߦߌߟߡߊ:ߘߐ߬ߝߐ ߦߌߟߡߊ:ߣߊߡߎ߲
ߛߋߞߎ߬ ߞߎ߬ߙߊ߬ߌߛߌ߫ ߞߐ߲ߘߍ߫
ߛߋߞߎ߬ ߞߎ߬ߙߊ߬ߌߛߌ߫ ߞߐ߲ߘߍ߫ ߦߋ߫ ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ ߘߏ߫ ߟߋ߬ ߘߌ߫ ߡߍ߲ ߛߐ߬ߘߐ߲߬ ߘߊ߫ ߁߉߅߄ ߠߊ߫ ߞߙߎ߬ߛߊ߫߸ ߖߌ߬ߣߍ߫ ߞߊ߲ߓߍ߲ ߘߐ߫. ߊ߬ ߓߊ߲ ߞߐ ߘߐ߫ ߝߏߘߋߦߊ߫ ߖߐ߲ߓߐ߲ ߛߐ߬ߘߐ߲߬ ߠߊ߫ ߓߘߍ߬ߓߘߍ߬ߟߌ ߘߍ߬ߟߐ߲߬ߘߐ߬ߦߊ ߘߐ߫ ߓߙߌߗߜ߭ߊߎ߫-ߝߙߌߓߎߙߜ߭ ߖߊ߯ߓߘߊ ߟߊ߫߸ ߊ߬ ߞߵߊ߬ ߟߊ߫ ߓߘߍ߬ߓߘߍ߬ߟߌ߫ ߞߙߎߞߊ ߊߙߋߣߊ «Alliance pour le Renouveau National» ߜߘߌ ߛߌ߰߸ ߡߍ߲ ߢߌߣߌ߲ߞߏ ߕߘߍ߬ ߦߋ߫ ߝߊ߬ߛߏ߬ߘߋ߲ ߠߎ߬ ߕߍߘߐߓߍ߲ ߣߴߊ߬ߟߎ߬ ߘߟߊߘߍ߭ ߘߌ߫. ߁߉߉߇ ߟߊ߫߸ ߊ߬ ߕߐ߯ߦߊ߫ ߘߊ߫ ߞߊ߲ߕߌ߮ ߟߊ߲߬ߛߣߊ߬ ߞߐ߲ߕߍ߬ ߓߟߏ߫ ߞߵߊ߬ ߞߍ߫ ߟߊ߬ߞߊ߲߬ߘߊ߬ߟߌ ߞߏߕߌ߮ ߘߌ߫߸ ߊ߬ ߕߏ߫ ߘߊ߫ ߗߋߘߊ ߏ߬ ߟߊ߫ ߦߋ߲߬ ߤߊ߲߯ ߞߊ߬ ߥߴߊ߬ ߛߌ߰ ߂߀߀߀ ߟߊ߫. ߊ߬ ߞߘߊߡߊ߫ ߘߊ߫ ߢߊߣߌ߲ߡߊߓߏߙߌ ߟߊ߫ ߏ߬ ߞߍ ߊ߬ ߥߊ߫ ߘߊ߫ ߞߊ߬ߝߏ߫ ߘߍ߬ߣߍ߲ ߠߊ߫߸ ߊ߬ ߞߊ߬ ߓߘߍ߬ߓߘߍ߬ߟߌ߬ ߞߏߖߊ ߣߴߊ߬ ߝߐߢߐ߲߯ߞߐ ߢߊߓߐߟߌ ߥߟߊ߬ߘߊ ߕߊ߬ ߦߋ߲߬ ߞߐ߬ߟߎ߲ߓߌ߬ߦߊ߫ ߖߊ߯ߓߘߊ ߣߌ߫ ߣߌߥߦ ߦߐߙߞ ߖߊ߯ߓߘߊ ߟߎ߬ ߟߊ߫. ߊ߬ ߞߟߌ߫ ߘߊ߫ ߖߌ߬ߣߍ߬ߞߊ ߟߎ߬ ߓߟߏ߫ ߂߀߁߀ ߠߊ߫ ߞߊ߬ ߣߊ߬ ߕߘߍ߬ ߞߊ߬ߝߏ ߓߍ߯ߦߊ ߣߌ߫ ߓߘߍ߬ߓߘߍ߬ߟߌ ߥߊ߯ߕߌ߫ ߟߊߢߎ߲ߣߍ߲ ߠߊߕߊ߬ߡߌ߲ ߘߐ߫. ߊ߬ ߞߍ߫ ߘߊ߫ ߝߊ߬ߛߏ ߘߐ߬ߕߊߡߌ߲ ߟߊ߬ߟߌ߰ߟߌ ߝߘߏ߬ߓߊ߬ ߞߟߊߕߌ߮ ߘߌ߫ ߛߋ߲߬ߧߊ߬ ߦߙߌߞߊ ߢߐ߲߯ߞߐ߫. ߊ ߞߊ߬ ߊߝߙߌߞߊ߲ ߞߑߙߊߛߌߛ ߜ߭ߙߎߔ ߜߘߌ ߛߌ߰ ߂߀߁߁ ߠߊ߫߸ ߏ߬ ߕߘߍ߬ ߦߋ߫ ߛߓߍߘߊ ߟߋ߬ ߘߌ߫ ߡߍ߲ ߕߘߍ߬ ߦߋ߫ ߝߊ߲߬ߝߘߊ߬ߧߊ ߞߊ߬ߙߊ߲߬ ߟߊߟߌߟߌ ߟߋ߬ ߘߌ߫߸ ߡߍ߲ ߠߊ߫ ߗߋߦߊߟߌ ߕߘߍ߬ ߦߋ߫ ߖߐ߮ ߟߐ߬ߞߎ ߘߴߊߝߙߌߞߌ߬. ߞߊ߬ ߓߍ߲߬ ߊ߬ ߟߊ߫ ߊߝߙߌߞߊ߲ ߞߑߙߊߛߌߛ ߜ߭ߙߎߔ ߗߋߕߌ߯ߦߊ ߡߊ߬߸ ߊ߬ ߞߊ߬ ߕߍߝߐߟߌ߫ ߕߎ߲߰ߣߍ߲߬ߢߐ߲߰ߠߊ ߣߌ߫ ߞߟߍ߬ߓߊ߲߫ ߛߌߦߊߡߊ߲߫ ߠߎ߫ ߞߴߊߝߌߞߌ߬ ߜߙߋ ߞߊ߲߬.
ߘߋ߲ߓߦߊ
ߛߋߞߎ߬ ߞߎ߬ߙߊ߬ߌߛߌ߫ ߞߐ߲ߘߍ߫ ߡߏߦߌ߫ ߘߊ߫ ߁߉߆߄ ߠߋ߬ ߟߊ߫ ߞߙߎ߬ߛߊ߫߸ ߊ߬ ߓߐߣߍ߲߫ ߦߋ߫ ߘߋ߲ߓߦߊ߫ ߟߎ߫ ߟߋ߬ ߘߐ߫ ߡߍ߲ ߠߎ߬ ߝߛߊ߬ߣߍ߲߬ ߦߋ߫ ߊߝߙߌߞߌ߬ ߦߋߢߐ߲߯ߠߊ߫ ߡߐߟߐ߲ ߠߎ߬ ߡߊ߬. ߊ߬ ߞߊ߬ ߟߐ߲ߠߌ߲߫ ߞߟߊ߬ߟߊ߬ߡߊ ߟߋ߬ ߛߐ߬ߘߐ߲߬ ߡߐ߬ߟߐ߲ ߏ߬ ߛߐ߫ ߖߏ߯ߦߊߟߌ ߣߌ߫ ߛߟߐߡߌ߲ߦߊ ߘߐ߫. ߊ߬ ߝߊ߬ ߕߍ߬ߣߍ߲߬ߞߋ߲߬-ߝߏߘߋ߫ ߞߐ߲ߘߍ߫ ߕߘߍ߬ ߦߋ߫ ߞߎ߲߬ߕߌ߮ ߟߋ߬ ߘߌ߫ ߛߎߝߌ ߛߟߐߡߌ߲ߦߊ ߘߐ߫. ߊ߬ ߕߍߣߍ߲߫ ߡߍ߲ ߞߵߊ߬ ߟߊߡߐ߬ ߊ߬ ߝߊ߬ ߟߊ߫ ߛߊ߬ߦߊ ߞߐ ߘߐ߫ ߞߵߊ߬ ߕߘߴߊ߬ ߛߊ߲߬ ߕߊ߲ ߦߋ߫߸ ߏ߬ ߕߘߍ߬ ߦߋ߫ ߕߏߘߊ ߡߐ߰ߓߊ ߟߋ߬ ߘߌ߫. ߊ߬ ߣߊ߫ ߕߘߍ߬ ߦߋ߫ ߡߛߏ߬ߞߎ߲ ߠߋ߬ ߘߴߊ߬ߟߎ߬ ߟߊ߫ ߘߋ߲ߓߦߊ ߞߣߐ߫߸ ߊ߬ ߞߎߡߊߞߊ߲ ߕߘߍ߬ ߦߋ߫ ߡߌ߬ߣߊ߬ ߟߊ߫ ߞߊ߬ ߓߍ߲߬ ߊ߬ ߟߊ߫ ߤߊߞߟߌߡߦߊ ߣߌ߫ ߤߊߞߟߌ߫ ߢߌߡߊ ߡߊ߬.
ߝߏߣߌ߲ߞߋߦߊ ߊߝߙߌߞߌ߬ ߕߟߋ߬ߓߋ ߘߐ߫
ߛߋߞߎ߬ ߞߎ߬ߙߊ߬ߌߛߌ߫ ߞߐ߲ߘߍ߫ ߦߋ߫ ߓߐߒߡߊߟߌ ߟߊ߫ ߓߊ߬ߟߊ߲߬߸ ߦߋ߲߬ ߡߍ߲ ߦߴߊ߬ ߓߐߛߎ߲ ߠߎ߬ ߟߊ߫ ߘߎ߱ ߜߍ߲߭ ߕߍ߰ߣߍ߲ ߞߊ߬ߣߌ߲߬
ߛߋߞߎ߬ ߞߎ߬ߙߊ߬ߌߛߌ߫ ߞߐ߲ߘߍ߫ ߛߐ߬ߘߐ߲߬ ߘߊ߫ ߞߙߎ߬ߛߊ߫ ߟߋ߬ ߞߊ߬ ߓߊ߲߫ ߞߊ߬ ߞߎ߲߬ߓߊ߬ߦߊ߫ ߦߋ߲߬. ߞߵߊ߬ ߕߘߍ߬ ߊ߬ ߦߋ߫ ߞߊ߬ߙߊ߲߬ߕߊ ߟߊ߫߸ ߊ߬ ߟߐ ߕߘߍ߬ ߦߴߊ߬ ߟߊ߫ ߞߊ߬ ߘߐ߬ߝߐ ߟߋ߬ ߞߊ߬ߙߊ߲߬߸ ߊ߬ ߣߌ߫ ߘߎ߰ߡߊ߬ߛߓߍ ߣߌ߫ ߡߟߋߞߎߦߊ߸ ߊ߬ ߣߌ߫ ߥߘߋ߬ߥߘߋ߬ߟߌ ߝߣߊ߫. ߊ߬ ߢߊߓߐߣߍ߲߫ ߕߘߍ߬ ߦߋ߫ ߛߓߍ߫ ߘߐߞߊߙߊ߲ ߝߍ߬߸ ߊ߬ ߞߵߊ߬ ߢߊߦߋ߫ ߖߏߣߊ߫ ߞߴߊ߬ ߘߌ߫ ߣߊ߬ ߞߍ߫ ߡߐ߰ ߖߋߙߌ߲ߒߕߋ ߘߌ߫. ߁߉߇߈ ߠߊ߫߸ ߊ߬ ߘߏ߲߬ ߘߊ߫ ߞߊ߲ߞߊ߲߫ ߖߊ߯ߓߘߊ߫ ߗ߭ߟߎߛ ߒߦߙߋߙߋ߫ ߟߴߊ߬ ߞߊ߬ ߘߐ߬ߝߐ ߣߌ߫ ߘߍ߬ߟߐ߲߬ߘߐ߬ߦߊ ߟߎ߬ ߞߊ߬ߙߊ߲߫ ߦߋ߲߬ ߠߋ߫߸ ߞߊ߬ ߓߊ߲߫ ߞߊ߬ ߥߊ߫ ߘߏ߲߬ ߞߐߣߊߞߙߌ߫ ߖߊ߯ߓߘߊ߫ ߜ߭ߡߊߟ ߊߓߑߘߍߟ ߣߊߛߍߙ ߟߊ߫. ߊ߬ ߞߊ߬ ߛߋߓߊ߯ߦߊ߫ ߘߝߊߣߍ߲ ߛߐ߬ߘߐ߲߬ ߞߊ߬ߙߊ߲߬ߠߊ߬ߘߋ߲߬ߦߊ ߣߌ߫ ߘߍ߬ߘߐ߬ߞߏ ߟߎ߬ ߘߐ߫߸ ߊ߬ ߝߊ߲߭ ߞߍ߫ ߖߊ߯ߓߘߊ ߞߊ߬ߙߊ߲߬ߠߊ߬ߘߋ߲ ߠߎ߬ ߟߊ߫ ߞߊ߲ߕߌ߯ ߛߙߍߞߍ ߘߌ߫. ߖߊ߲߬ߖߏ߲ ߘߏ߫ ߕߊ߬ߡߌ߲߬ ߘߊ߫߸ ߊ߬ ߜߋ߲ߜߋ߲߫ ߓߌ߬ߟߊ߬ߒ߬ߘߐ߫ ߟߊߞߙߐ߬ߛߌ߬ߕߊ ߘߏ߫ ߊ߬ ߟߊ߫ ߢߣߊߡߦߊ ߞߎ߲߬ߕߊ߮ ߘߐ߫. ߛߐ߰ߡߊ߬ߘߊ ߘߏ߫ ߟߊ߫ ߁߉߇߇ ߟߊ߫߸ ߏ߬ ߕߘߍ߬ ߦߋ߫ ߖߍ߲ߛߍ߲ߓߍ߫ ߘߏ߫ ߟߋ߬ ߘߌ߫ ߡߍ߲ ߕߘߍ߬ ߦߋ߫ ߞߟߌߟߌ ߞߍ߫ ߟߊ߫ ߡߎߙߎ߲ߕߌ ߡߊ߬ ߞߊ߲ߕߌ߯ ߛߋߞߎ߬ ߕߎ߬ߙߋ ߟߊ߫ ߡߙߊ߬ߞߊ߲ ߡߊ߬߸ ߏ߬ ߟߋ ߘߐߝߘߊ ߕߘߍ߬ ߦߴߌ ߘߐ߫ ߟߐ߲ߘߊ (faculté) ߟߊ߫. ߛߋߞߎ߬ ߞߎ߬ߙߊ߬ߌߛߌ߫ ߡߍ߲ ߕߘߍ߬ ߦߋ߫ ߞߊ߬ߙߊ߲߬ߠߊ߬ߘߋ߲ ߠߎ߬ ߟߊ߫ ߖߋ߬ߓߌ߬ߦߊ߬ߟߊ߫ ߝߟߐ ߘߌ߫߸ ߏ߬ ߞߵߊ߬ ߘߐߞߕߌ߫ ߞߏ߫ ߞߊ߬ ߖߊ߯ߓߘߊ ߞߎ߲߬ߠߊ߬ߛߌ߮ ߟߎ߬ ߟߊߟߐ߲ߠߌ߲߫ ߟߌ߬ߤߟߊ߬ߦߊ ߟߊ߫. ߊ߬ ߞߵߊ߬ ߟߊ߫ ߛߌ߲߬ߝߏ߲߬ߧߊ߬ߟߌ ߛߌ߲߬ߝߏ߲ ߠߎ߬ ߟߊߞߊ߬ߝߏ߬ ߞߊ߬ ߛߓߍ ߘߏ߫ ߓߌ߬ߟߊ߬ ߖߊ߯ߓߘߊ ߗߋߕߌ߮ ߓߘߊ. ߕߎ߬ߡߊ߬ߙߋ߲߬ ߘߊ߲ߘߐ߫ ߕߊ߬ߡߌ߲ ߞߐ߫߸ ߛߋߞߎ߬ ߞߎ߬ߙߊ߬ߌߛߌ߫ ߞߐ߲ߘߍ߫ ߡߊߞߟߌ߫ ߘߴߊ߬ ߣߌ߫ ߞߊ߲ߕߌ߯ ߛߋߞߎ߬ ߕߎ߬ߙߋ ߓߘߊ ߏ߬ ߡߍ߲ ߕߘߍ߬ ߓߘߊ߫ ߓߐ߫ ߟߌ߬ߤߟߊ ߞߊ߬ߟߊߡߊ߬. ߢߐ߲߯ߦߋ ߏ߬ ߞߵߊ߬ ߕߏ߫ ߊ߬ ߥߊ߫ ߘߊ߫ ߕߎ߬ߙߋ ߝߴߊ߬ ߟߊ߫ ߞߐߞߊ߲߫ ߕߊ߯ߡߊ ߟߎ߬ ߛߘߍߡߊ߲߫ ߘߐ߫ ߞߊ߬ߙߊ߲߬ߠߊ߬ߘߋ߲ ߘߏ߫ ߕߎ߲߬ ߞߊߡߊ߲߫ ߞߊ߬ ߥߴߊ߬ ߝߍ߬ ߡߍ߲ ߠߎ߬ ߘߐ߫.
ߛߋߞߎ߬ ߞߎ߬ߙߊ߬ߌߛߌ߫ ߞߐ߲ߘߍ߫ ߞߊ߬ߙߊ߲߬ߠߊ߬ߘߋ߲߬ߕߐ ߤߊߞߍ ߘߊߞߘߐ߫ ߔߙߊߜ߭߸ ߘߟߊߘߍߟߌ ߘߏ߫ ߛߋ߲߬ߝߍ߫. ߕߊ߲ߓߊ߲ ߘߐ߫ ߝߟߊ ߡߊߛߓߍߣߍ߲߫ ߦߋ߫ ߞߏ߫ ߢߐ߲߯ߘߍߡߍ߲ ߦߋ߫ ߞߊ߲ߠߊߓߌߟߊ ߛߍ߬ߘߏ߲߬ߠߊ ߟߎ߬ ߓߍ߯ ߦߋ߫.
ߞߊ߬ߙߊ߲ ߣߴߊ߬ ߜߋ߬ߙߋ ߟߐ߲ߞߏ ߘߐ߫ ߋߙߐߔߎ߬ ߞߣߐ߫
߁߉߈߀ ߠߊ߫߸ ߊ߬ ߓߊ߲ ߞߐ ߘߐ߫ ߖߐ߲ߓߐ߲ߦߊ߫ ߟߊ߫ ߘߐ߬ߝߐ ߣߌ߫ ߘߍ߬ߟߐ߲߬ߘߐ߬ߦߊ ߟߎ߬ ߘߐ߫ ߞߊ߲ߞߊ߲߫ ߖߊ߯ߓߘߊ߫ ߗ߭ߎ߳ߟߎߛ ߒߦߙߋߙߋ߫ ߣߌ߫ ߞߐߣߊߞߙߌ߫ ߖߊ߯ߓߘߊ߫ ߜ߭ߡߊߟ ߊߓߑߘߍߟ ߣߊߛߍߙ ߟߎ߫ ߟߊ߫߸ ߛߋߞߎ߬ ߞߎ߬ߙߊ߬ߌߛߌ߫ ߞߐ߲ߘߍ߫ ߞߊ߬ ߓߊ߲߬ߘߊ߬ߡߌߘߊ ߛߐ߬ߘߐ߲߬ ߊ߬ ߣߌ߫ ߞߵߊ߬ ߟߊߕߊ߯ ߊ߬ ߟߊߞߐ߯ ߞߊ߲ߡߊ߬ ߋߙߐߔߎ߬ ߕߟߋ߬ߓߐ ߘߐ߫. ߛߐ߰ ߞߍ߫ ߘߴߊ߬ ߟߊߘߏ߲߭ ߠߋ߬ ߡߊ߬ ߔߙߊߜ߭ ߖߊ߯ߓߘߊ ߛ߭ߊߙߑߟߌ߫ ߟߐ߲ߘߊ ߟߊ߫ ߤߊߞߍ ߘߊߞߘߐ߫߸  ߊ߬ ߞߊ߬ ߞߏ߲߬ߓߏ ߖߐ߲ߓߐ߲ ߠߋ߬ ߛߐ߬ߘߐ߲߬ ߞߎ߲߬ߞߏ߬ߟߐ߲߬ߘߐ߬ߦߊ ߘߐ߫ ߁߉߈߅ ߟߊ߫. ߁߉߈߇ ߟߊ߫߸ ߊ߬ ߞߵߊ߬ ߟߊ߫ ߞߊ߬ߙߊ߲ ߘߊߓߊ߲߫ ߝߙߌߓߎߙߜ߭ ߟߋ߬ ߊߟߏߡߊ߲ߘߎ߯߸ ߟߐ߲ߞߏ ߕߌߙߌ߲ߠߌ߲ ߘߊߞߘߐ߫ ߡߊߞߛ-ߔߑߟߊ߲ߞ ߘߋ߬ߙߌ߬ߘߊ ߟߋ߬ ߟߊ߫߸ ߞߵߊ߬ ߓߟߏߡߊߞߊ߬ ߡߊ߲߬ߕߏ߲߬ߕߍ ߞߏߟߊߕߐ߲ ߤߊߞߍ ߡߊ߬ ߦߋ߲߬ ߠߋ߫. ߊ߬ ߞߊ߬ ߓߘߍ߬ߓߘߍ߬ߟߌ ߘߍ߬ߟߐ߲߬ߘߐ߬ߦߊ ߞߏ߲߬ߓߏ߬ߦߊ ߖߐ߲ߓߐ߲ ߛߐ߬ߘߐ߲߬ ߊ߬ ߝߍ߬ ߦߋ߲߬ ߠߋ ߝߙߌߓߎߙߜ߭ ߖߊ߯ߓߘߊ ߟߊ߫ ߓߙߌߛߑߜ߭ߎߊ߫߸ ߊ߬ ߞߊ߬ ߞߏ߲߬ߓߏ߬ߦߊ ߖߐ߲ߓߐ߲ ߏ߬ ߛߐ߬ߘߐ߲߬ ߁߉߉߂ ߞߏ߲߲ߓߌߕߌ߮ ߟߋ߬ ߟߊ߫.
ߓߘߍ߬ߓߘߍ߬ߟߌ ߜߋ߬ߙߋ (߁߉߉߀-߂߀߀߀)
ߛߋߞߎ߬ ߞߎ߬ߙߊ߬ߌߛߌ߫ ߞߐ߲ߘߍ߫ ߞߵߊ߬ ߟߊ߫ ߓߘߍ߬ߓߘߍ߬ߟߌ ߜߋ߬ߙߋ ߘߊߡߌ߬ߣߊ߬ ߊߟߏߡߊ߲ߘߎ߯ ߟߋ߬ ߁߉߀߀ ߟߋ߬ ߟߊ߫. ߊ߬ ߓߊ߲ ߞߐ ߘߐ߫ ߓߊ߯ߙߊ߫ ߟߊ߫ ߖߊ߬ߕߋ߬ߘߐ߬ߛߌ߰ ߘߐ߫ ߡߍ߲ ߦߋ߫ ߕߟߋ߬ߖߌ߰ߞߊ ߟߎ߬ ߣߴߊߝߙߌߞߌ߬ ߟߎ߬ ߟߎ߬ ߕߍ ߕߍߓߊ߯ߦߊ  ߟߥߊߟߌ߫ ߟߊ߫ ߡߊߞߛ-ߔߑߟߊ߲ߞ ߘߋ߬ߙߌ߬ߘߊ ߟߊ߫ ߡߊ߲߬ߕߏ߲߬ߕߍ ߞߏߟߊߕߐ߲ ߤߊߞߍ ߘߋ߬ߙߌ߬ߘߊ ߟߊ߫߸ ߊ߬ ߟߊߞߙߐ߬ߛߌ߫ ߘߊ߫ ߦߋ߲߬ ߊ߬ ߣߌ߫ ߞߵߊ߬ ߕߊ߬ ߊߟߏߡߊ߲ߘߎ߯ ߌߛߟߊߞߊ ߟߎ߬ ߟߊ߫ ߘߍ߬ߟߐ߲߬ߘߐ߬ߦߊ ߘߍ߭ ߘߐ߫ ߞߎߡߊߓߏ߲ ߠߊ߫ ߜߋ߬ߟߎ߲߬ߠߌ߲߬ߠߊ ߘߌ߫ ߓߊߝ߭ߌߍߙ. ߊ߬ ߞߊ߬ ߗߋߘߊ ߏ߬ ߟߥߊߟߌ߫ ߟߊ߲ߘ ߘߋ߬ ߙߋߣߊߣߌ߫-ߞߐ߬ߘߎ߮-ߥߍߛߕߑߝߊߟߌ߫ ߕߌ߲߬ߞߎߘߎ߲ ߞߎߡߊߓߏ߲ ߠߊ߫ ߞߐߞߊ߲ߞߏ ߟߎ߬ ߟߊ߫ ߞߏ ߟߎ߬ ߟߥߊߟߌ  ߘߍ߬ߘߊ ߟߋ߬ ߞߣߐ߫.
ߛߋߞߎ߬ ߞߎ߬ߙߊ߬ߌߛߌ߫ ߞߐ߲ߘߍ߫ ߦߋ߫ ߟߌߓߋߙߌߦߊ߫ ߞߵߊ߬ ߕߘߍ߬ ߊ߬ ߦߋ߫ ߞߏߕߌ߮ߦߊ ߟߊ߫ ߟߌߓߋߙߌߦߊ߫ ߣߊ߲߬ߕߊ߲߬ ߞߟߍ ߕߎ߬ߡߊ ߟߊ߫.
߁߉߉߂ ߟߊ߫߸ ߞߵߊ߬ ߕߘߍ߬ ߖߌ߬ߣߍ߫ ߓߘߍ߬ߓߘߍ߬ߟߌ߬ ߞߊ߲ߞߋ ߟߊߓߌ߬ߟߊ߬ ߛߊ߲߬ ߞߎߘߊ ߦߋ߫ ߊ߬ ߣߌ߫ ߞߙߎߞߊߥߙߍߦߊ ߘߊߘߐߓߍ߲߬ ߛߊ߲ ߦߋ߫߸ ߛߋߞߎ߬ ߞߎ߬ߙߊ߬ߌߛߌ߫ ߞߐ߲ߘߍ߫ ߘߏ߲߬ ߘߊ߫ ߖߌ߬ߣߍ߬ ߞߵߊ߬ ߟߊ߫ ߓߘߍ߬ߓߘߍ߬ߟߌ߬ ߞߙߎߞߊ ߜߘߌ ߛߌ߰߸ ߡߍ߲ ߕߐ߯ ߦߋ߫ ߞߏ߫ ߝߊ߬ߛߏ ߟߊߞߎߘߦߊ ߢߌ߲߬ߧߊ («(ARENA)» l’Alliance pour le Renouveau National)߸ߡߍ߲ ߛߘߌ߬ߣߍ߲߬ ߦߋ߫ ߡߐ߬ߟߐ߲߬ ߘߌ ߟߊ߫ ߢߣߊߡߦߊ ߞߍߢߐ߲߯ߝߍ ߡߊ߬ ߝߘߌߝߘߌ߫߸ ߞߏߘߐߞߏߦߊߕߏ߸ ߊ߬ ߣߌ߫ ߖߐ, ߊ߬ ߥߊ߫ ߘߴߊ߬ ߢߊ ߟߊߕߵߊ߬ ߘߏ߲߬ ߕߎߡߊ ߟߊ߫ ߖߌ߬ߣߍ߬ ߞߊ߬ ߥߴߊ߬ ߝߊ߬ߛߏ ߖߌ߬ߣߍ߫ ߝߘߊߝߘߊߣߍ߲ ߕߘߍ߬ ߛߌߦߊ ߟߎ߬ ߘߌ߫߸ ߊ߬ ߞߊ߬ ߞߙߎߞߊߥߙߍߦߊ ߦߋ߫ ߞߏ߫ ߖߘߐ߬ߡߊ߬ߓߊ ߟߋ߬ ߘߌ߫ ߝߐߢߐ߲߯ߞߐ ߏ߬ ߘߐ߫. ߊ߬ ߞߊ߬ ߓߘߍ߬ߓߘߍ߬ߟߌ߬ ߞߙߎߞߊ ߡߍ߲ ߛߌ߲ߘߌ߫ ߏ߬ ߞߵߊ߬ ߟߊ߫ ߗߋߦߊߟߌ ߓߊߖߎߡߊ ߞߍ߫ ߝߊ߬ߛߏ߬ߘߋ߲ ߠߎ߬ ߕߍ߯ߘߐߓߍ߲ ߣߌ߫ ߣߴߊ߬ߟߎ߬ ߟߊߞߊ߬ߝߏ ߟߋ߬ ߘߌ߫. ߊ߬ ߘߏ߲߭ ߞߐ ߘߐ߫ ߝߊ߬ߛߏ߬ ߜߙߊ ߟߊ߫ ߁߉߉߅ ߟߊ߫ ߖ.ߓ.ߞ-ߊ.ߓ.ߟ ߟߊ߫ ߓߋߟߋ߲ߠߊ ߘߌ߫ ߞߵߊ߬ ߕߘߍ߬ ߊ߬ ߟߊ߫ ߞߙߎߞߊ ߞߙߎߝߊߣߍ߲߫ ߕߘߍ߬ ߦߴߏ߬ ߡߍ߲ ߝߍ߬߸ ߊ߬ ߞߍ߫ ߘߊ߫ ߝߊ߬ߛߏ߬ ߜߙߊ ߞߊ߲ߕߌ߯ ߓߌߙߏ߬ ߖߊߟߏ߫ ߟߊߟߌߟߊ ߘߌ߫ ߛߋ߲߬ߧߊ߬ ߘߊ߲ߘߐ߫ ߢߐ߲߮ ߞߐ߫߸ ߊ߬ ߣߌ߫ ߡߊ߲߬ߕߏ߲߬ߕߍ ߣߝߊ߬ߢߐ߲߰ߦߊ ߓߏߟߏ߲ߝߘߊ ߞߎ߲߬ߕߌ߮ ߞߎ߲߬ߕߌ߮ ߘߌ߫. ߟߊ߲߬ߛߣߊ߬ ߞߐ߲ߕߍ߬ ߞߵߊ߬ ߕߐ߯ߦߊ߫ ߁߉߉߇ ߟߊ߫ ߟߊ߬ߞߊ߲߬ߘߊ߬ߟߌ ߞߏߕߌ߮ ߘߌ߫. ߊ߬ ߟߊ߫ ߟߐ߲߬ߞߋ߬ߟߊ ߞߍ߫ ߘߊ߫ ߕߌ߲߬ߞߎߘߎ߲ ߝߐߢߐ߲߯ߞߐ ߟߎ߬ ߕߎ߬ߡߊ ߟߋ߬ ߟߊ߫ ߡߍ߲ ߠߎ߬ ߕߘߍ߬ ߓߘߊ߫ ߕߌ߲߬ߞߎߘߎ߲ ߝߛߏ߬ߝߛߊ߫ ߟߌߓߋߙߌߦߊ߫ ߣߌ߫ ߛߙߊ߬ߟߏ߲߬ ߠߎ߫ ߘߐ߫߸ ߏ߬ ߟߎ߬ ߡߍ߲ ߠߎ߬ ߦߋ߫ ߖߌ߬ߣߍ߫ ߛߌ߰ߢߐ߲߰ ߖߡߊߣߊ ߟߎ߬ ߘߌ߫. ߞߵߊ߬ ߕߏ߫ ߟߊ߬ߞߊ߲߬ߘߊ߬ߟߌ ߞߏߕߌ߯ߦߊ ߟߊ߫߸ ߛߋߞߎ߬ ߞߎ߬ߙߊ߬ߌߛߌ߫ ߞߐ߲ߘߍ߫ ߞߊ߬ ߟߊ߬ߡߎ߬ߙߎ߲߬ߕߌ߬ߟߌ ߛߊ߯ߘߊ ߟߊߖߍ߲ߛߍ߲߫ ߊ߬ ߣߌ߫ ߞߊ߬ ߛߌߟߊߕߍߒߢߍߟߌ (ߞߊ߬ ߛߌߟߊ ߕߍ߰ ߞߏ ߢߍ߫ ߛߴߊ߬ ߞߊߣߊ߬ ߛߓߊ߬ߕߌ߫ «répression») ߟߐ߬ߘߎ߮ ߛߊ߫ ߞߵߊ߬ ߟߊ߫ ߖߡߊ߬ߣߊ ߟߊߞߊ߲ߘߊ߫. ߊ߬ ߓߙߐߕߐ߫ ߘߊ߫ ߂߀߀߀ ߟߊ߫߸ ߏ߬ ߞߵߊ߬ ߞߘߊߡߊ߫ ߢߊߣߌ߲ߡߊߓߏߙߌ ߟߴߊߟߌߝߊ߫ ߞߏ ߓߐ ߞߐ ߘߴߌ ߟߊ߫. ߦߌߟߡߊ:ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ ߦߌߟߡߊ:ߞߏߕߌ߮ ߦߌߟߡߊ:ߊߝߙߌߞߌ߬ ߓߏ߲߬ߘߊ
ߊߡߊߘߎ߫ ߤߊ߲ߔߊߕߍ߬ ߓߊ
ߓߐߖߎ߸ ߘߋߣߍ߲ߦߊ ߣߌ߫ ߝߏߣߌ߲ߞߋߦߊ
ߊߡߊߘߎ߫ ߊ߲ߔߊߕߊ߬ ߓߊ ߡߏߦߌ߫ ߘߊ߫ ߁߉߀߀ ߥߟߊ߫ ߁߉߀߁ ߟߋ߬ ߟߊ߫ ߓߊ߲ߖߊߜ߭ߙߊ߫߸ ߘߐ߬ߜ߭ߐ߲ ߠߎ߬ ߟߊ߫ ߞߊ߬ߝߏ ߘߎ߰ߓߊ ߣߌ߫ ߕߎߞߑߟߍߙߌ߫ ߝߊ߯ߡߟߊ ߞߎߓߋߘߊ߫ ߞߘߐ. ߤߊ߲ߔߊߕߍ߬ ߓߊ ߘߋ߲ ߦߋ߫ ߞߊ߬ߘߌߖߊ߬ ߔߊߕߍ߬ ߔߎߟߐ߬ ߖߊߟߏ߫ ߟߋ߬ ߘߌ߫߸ ߊ߬ ߦߋ߫ ߝߌߟߊ߫ ߟߊ߲ߔߊ߯ߛߌ߫ ߘߋ߲ߓߦߊ ߘߏ߫ ߘߋ߲ ߠߋ߬ ߘߌ߫߸ ߊ߬ ߝߊ߬ ߟߊ߫ ߛߊ߬ߦߊ ߣߐ߬ߞߟߊߡߊ߲ ߘߐ߫߸ ߊ߬ ߘߌ߫ ߘߴߊ߬ ߣߊ߫ ߝߘߎߡߊ߫ (ߗߍ߬) ߝߌߟߊߣߊ߲ ߕߌ߬ߖߊߣߌ߫ ߊߡߊߘߎ߫ ߗߊߡ ߡߊ߬߸ ߕߞߎߟߍߙߌ߫ ߛߌߦߊ ߟߎ߬ ߘߐ߫. ߊ߬ ߛߐ߰ ߘߊ߫ ߘߏ߲߭ ߡߊ߬ ߗߍߙߑߣߐ߫ ߓߎߓߞߊߙ ߟߊ߫ ߘߎ߱ߡߊ߬ ߞߊߙߊ߲ߕߊ ߟߋ߬ ߟߊ߫ ߡߎߣߎ߲߬߸ ߏ߬ ߕߘߍ߬ ߦߋ߫ ߕߌ߬ߖߊ߰ߣߌ߬ߦߊ ߓߏߟߏ߲ߝߘߊ ߡߊ߲߬ߕߎߙߋ ߘߏ߫ ߟߋ߬ ߘߌ߫߸ ߊ߬ ߘߌ߬ߢߍ߬ߟߊ߬ߢߌߣߌ߲߫ ߘߊ߫ ߘߏ߲߭ ߠߊ߫ ߝߊ߬ߙߊ߲߬ߛߌ߬ ߞߊߙߊ߲ߕߊ ߟߴߏ߬ ߟߋ ߞߐ߫ ߓߊ߲߬ߖߊ߬ߜ߭ߙߊ߫ ߣߌ߫ ߖߍ߬ߣߍ߫. ߁߉߁߅ ߟߊ߫߸ ߊ߬ ߔߘߏ߬ߞߟߏ߬ߡߊ߬ ߘߊ߫ ߞߊ߬ ߥߴߊ߬ ߣߊ߫ ߞߐ߫ ߞߊ߬ߕߌ߫߸ ߊ߬ ߥߊ߫ ߘߴߊ߬ ߟߊ߫ ߞߊ߬ߙߊ߲ ߘߊߡߌ߬ߣߊ߫ ߦߋ߲߬ ߕߎ߲߯ߣߌ߲߫.
߁߉߂߁ ߠߊ߫߸ ߊ߬ ߞߵߊ߬ ߓߊ߲߬ ߘߏ߲߬ ߞߏ ߡߊ߬ ߜ߭ߏߙߋ߫ ߞߊ߬ߙߊ߲߬ߡߐ߰ ߞߊ߬ߙߊ߲߬ ߞߊߙߊ߲ߕߊ ߟߊ߫. ߞߎ߲߬ߠߊ߬ߛߌ߰ߟߊ ߞߵߊ߬ ߟߊߥߟߌ߬ ߞߏߟߊߕߐ߲ ߡߵߊ߬ ߟߊ߫ ߞߵߏ߬ ߞߴߊ߬ ߟߥߊ ߘߌ߫ ߥߜ߭ߊ߬ߘߜ߭ߎ߫߸ ߞߊ߬ ߓߍ߲߬ ߊ߬ ߟߊ߫ «ߥߊ߯ߕߌߟߕߊߡߌ߲߫ ߛߓߍߦߟߊߦߊ ߖߐ߲ߖߐ߲ߡߦߊ߫ ߟߊߕߊ߲߬ߞߌ߲߬ߕߊ» ߡߊ߬. ߊ߬ ߓߊ߯ߙߊ߫ ߘߊ߫ ߞߐ߲ߛߐ߲ߧߊߟߌ ߗߋߘߊ ߛߌߦߊߡߊ߲߫ ߠߎ߫ ߟߋ߬ ߘߐ߫ ߥߊߟߌߕߊ ߛߊ߲ߘߐ (ߓߌ߲߭ ߓߙߎߞߌߣߊ߫ ߝߊ߬ߛߏ߫) ߘߐ߫ ߁߉߂߂ ߣߌ߫ ߁߉߃߂ ߟߎ߬ ߕߍ߫߸ ߊ߬ ߣߴߏ߬ ߞߐߝߍ߬ ߓߡߊ߬ߞߐ߫ ߤߊ߲߯ ߞߊ߬ ߥߴߊ߬ ߛߌ߰ ߁߉߄߂ ߟߊ߫. ߊ߬ ߞߊ߬ ߝߏ߲߬ߖߏ ߞߊߙߏ߫ ߥߐ߯ߙߐ߫ ߘߐ߬ߝߢߐ߬ߟߌ ߛߐ߬ߘߐ߲߫߸ ߊ߬ ߥߊ߫ ߘߊ߫ ߡߍ߲ ߠߊߕߊ߬ߡߌ߲߫ ߗߍߙߑߣߐ߫ ߓߏߞߊߙ ߝߍ߬߸ ߏ߬ ߡߍ߲ ߕߘߍ߬ ߦߴߊ߬ ߟߊ߫ ߘߌ߯ߣߊ߫ ߞߙߊߡߐ߮ ߟߋ߬ ߘߌ߫.
ߘߊߞߎ߲
߁߉߄߂ ߟߊ߫߸ ߊ߬ ߟߥߊ߫ ߘߊ߫ ߝߊ߬ߙߊ߲߬ߛߌ߫ ߟߴߊߝߙߌߞߌ߬ ߝߌ߲߰ߡߊ߲ ߠߎ߬ ߟߊ߫ ߘߋ߬ߙߌ߬ߘߊ ߟߊ߫ (IFAN) ߘߊ߬ߞߊ߯ߙߎ߫߸ ߊ߬ ߞߙߊ߬ߡߐ߰ ߕߋߏߘߐߙ ߡߣߏߘ ߟߊ߫ ߥߊߟߢߌߡߊ߫ ߞߍ߫ ߞߏߛߐ߲߬. ߊ߬ ߞߊ߬ ߝߛߍ߬ߝߛߍ߬ߟߌ ߞߍ߫ ߛߌߦߊߟߐ߲ߘߐߦߊ ߞߊ߲߬ ߊ߬߫ ߣߌ߫ ߞߊ߬ ߘߐ߬ߝߐ ߘߟߊߘߍߟߌ ߟߎ߬ ߘߟߊߘߍ߰. ߊ߬ ߞߵߊ߬ ߓߌ߲ߓߌ߲߫ ߏ߬ ߕߌߙߌ߲ߠߌ߲ ߞߊ߲߬ ߛߊ߲߬ ߁߅ ߖߊ߬ߕߋ߬ ߞߘߐ߫߸ ߡߍ߲ ߞߵߊ߬ ߘߍ߬ߡߍ߲߬ ߊ߬ ߛߋ߫ ߘߊ߫ ߡߊߛߌ߬ߣߊ߫ ߝߌߟߊ ߟߎ߬ ߟߊ߫ ߘߐ߬ߝߐ ߛߓߍ߫ ߟߊ߫. ߊ߬ ߞߊ߬ ߡ.ߟ.ߛ.ߟ.ߟ.ߟ (ߎ߳ߣߍߛߑߞߏ) ߓߊ߲߬ߘߊ߬ߡߌߘߊ ߛߐ߬ߘߐ߲߬ ߁߉߅߁ ߠߊ߫߸ ߡߍ߲ ߞߵߊ߬ ߕߏ߫ ߊ߬ ߥߊ߫ ߘߊ߫ ߓߐ߫ ߔߊ߬ߙߌ߬ ߞߊ߬ ߊߝߙߌߞߊ߲߫ ߟߊ߲ߘߌ ߟߎ߬ ߥߊ ߦߋ߫߸ ߊ߬ ߜߋ߲ߜߋ߲߫ ߡߊߙߑߛߍߟ ߜ߭ߑߙߌߏߟ.
ߒ ߣߊ߬ߤߥߊ ߘߎ߲ߓߎߦߊ߫
ߒ ߣߊ߬ߤߥߊ ߘߎ߲ߓߎߦߊ߫ ߥߟߏ߫ ߘߊ߫ ߁߉߆߀ ߟߋ߬ ߟߊ߫ ߡߊߝߋߟߋ߫ ߜߋ߲ߞߐ߬ߖߌ߬ߘߊ ߓߐߕߏ߲ ߞߙߍ߬ߝߍ߬ ، ߡߊ߬ߟߌ ߘߐ߲߬ߞߟߌ߬ߟߊ߬ ߡߛߏ ߘߏ߫ ߟߋ߬ ߦߴߊ߬ ߘߌ߫.
ߊߡߊߘߎ߫ ߤߊ߲ߔߊߕߍ߬ ߓߊ
ߘߊߞߎ߲
ߡߊ߬ߟߌ ߟߊ߫ ߘߍ߲ߖߘߍߟߦߊ ߝߍ߬ ߁߉߆߀ ߟߊ߫߸ ߊ߬ ߞߊ߬ ߡߐ߰ߣߌ߲߬ߝߌ߲ ߕߌߙߌ߲ߠߌ߲ ߘߋ߬ߙߌ߬ߘߊ ߟߐ߬ ߓߡߊ߬ߞߐ߫߸ ߊ߬ ߣߌ߫ ߞߊ߬ ߥߴߊ߬ ߝߊ߬ߛߏ ߞߐߦߌ߬ߘߊ߬ ߎ߳ߣߍߛߑߞߏ ߟߊ߫ ߝߘߏ߬ߓߊ߬ ߜߙߊ ߘߐ߫. ߁߉߆߂ ߟߊ߫߸ ߊ߬ ߛߎߘߊ߲߫ ߘߊ߫ ߎ߳ߣߍߛߑߞߏ ߟߥߊ߬ߟߌ߬ߟߌ ߟߊ߬ߟߌ߰ߟߌ߬ߟߊ ߘߌ߫. ߁߉߆߆ ߟߊ߫߸ ߊ߬ ߕߘߍ߬ ߘߊ߫ ߘߍ߰ߒ߬ߡߊ߬ ߛߓߍߟߌ߫ ߞߊ߲ߞߋ߫ ߝߊ߲߬ߝߘߊ߬ߡߊ߬ߞߍ߲ ߘߐ߫ ߝߘߊ߬ߝߌ߲߬ߞߊ߲ ߠߎ߬ ߢߍ߫. ߁߉߆߈ ߠߊ߫߸ ߊ߬ ߕߐ߯ߦߊ߫ ߘߊ߫ ߡߊ߬ߟߌ ߟߊ߫ ߟߊ߬ߛߌ߰ߘߋ߲ ߘߌ߫ ߞߘߏߥߊߙߌ߫. ߁߉߇߀ ߟߊ߫߸ ߊ߬ ߟߊ߫ ߟߐ߲߬ߞߋ߬ߟߊ ߓߊ߲߫ ߘߊ߫ ߎ߳ߣߍߛߑߞߏ ߟߊ߫. ߊߡߊߘߎ߫ ߤߊ߲ߔߊߕߍ߬ ߓߊ ߣߴߊ߬ ߞߐߓߌߟߊߘߋ߲߫ ߊߟߌߝߊ߫ ߌߓߑߙߊߤߌߡߊ߬ ߛߏ ߟߎ߬ ߞߐ߲ߘߐ߲߫ ߘߊ߫ ߝߊ߬ߙߊ߲߬ߛߌ߬ ߘߎ߲ߓߎ ߓߟߏ߫ ߁߉߇߅ ߟߴߊ߬ߟߎ߬ ߞߍ߫ ߘߐ߫ ߞߊ߬ ߗߋߘߊ߫ ߜߘߍ߫ ߢߊ߬ ߝߊ߬ߙߊ߲߬ߛߌ߫ ߞߊ߲ ߞߐߞߊ߲߬ (ߝߊ߬ߙߊ߲߬ߛߌ߬ ߞߊ߲ ߞߐ߲ߘߐ߲ ߥߊߘߌߜߍ ߞߎ߬ߢߊ߬ߘߐ).
ߒ ߣߊ߬ߤߥߊ ߘߎ߲ߓߎߦߊ߫
ߊ߬ ߜߋ߬ߙߋ
ߊ߬ ߓߏ߲߬ߧߊ߬ߣߍ߲ ߓߎ߰ߣߌ߲ ߠߋ߬ ߸ ߏ߬ ߡߍ߲ ߦߋ߫ ߥߊߛߏߟߏ߲߫ ߝߊ߰ߡߊߛߏ ߘߌ߫ ߓߡߊ߬ߞߐ߫ ߥߟߏ߬ߘߎ߮ ߘߐ߫ ،
ߊߡߊߘߎ߫ ߤߊ߲ߔߊߕߍ߬ ߓߊ
ߛߊ߲߬ ߠߊ߬ߓߊ߲ ߠߎ߬
ߊߡߊߘߎ߫ ߤߊ߲ߔߊߕߍ߬ ߓߊ ߞߵߊ߬ ߓߌ߲ߓߌ߲߫ ߥߊ߯ߕߌ ߏ߬ ߟߴߊ߬ ߟߊ߫ ߕߌߙߌ߲ߠߌ߲ ߓߊ߯ߙߊ ߟߎ߬ ߣߌ߫ ߛߓߍߟߌ ߟߋ߬ ߞߊ߲߬ ߜߘߋߜߘߋ߫. ߊ߬ ߞߵߊ߬ ߟߊ߫ ߢߣߊߡߦߊ ߛߊ߲߬ ߠߊ߬ߓߊ߲ ߠߎ߬ ߟߊߕߊ߬ߡߌ߲߫ ߊߓߌߖߊ߲߬ ߠߋ߬߸ ߞߘߏߥߊߙߌ߫, ߞߵߊ߬ ߟߊ߫ ߢߣߊߡߦߊ ߛߓߍ߫ ߞߘߐ߫ ߟߊߡߙߊ߬ߣߍ߲ ߠߎ߬ ߛߙߊߛߌ߰ ߘߐ߬ߝߐ ߘߊߘߝߐߟߌ ߟߎ߬ ߞߊ߲߬ ߊߝߙߌߞߌ߬ ߕߟߋ߬ߓߋ ߘߐ߫߸ ߊ߬ ߣߌ߫ ߞߵߊ߬ ߤߊߞߟߌߟߕߊ ߟߎ߬ ߛߓߍ߫ ߞߏ߫ ߊߡߑߞߎߟߍߟ, ߝߌߟߊ߫ ߘߋߣߍ߲ ߣߌ߫ ߥߌ߫ ߡߐ߲߬ ߞߏߡߊ߲ߘߊ߲߫߸ ߏ߬ ߟߎ߫ ߟߋ߬ ߣߊ߬ ߘߊ߫ ߟߊߥߊ߲߬ߞߊ߫ ߝߊ߬ߙߊ߲߬ߛߌ ߘߐ߫ ߁߉߉߁ ߠߊ߫. ߊ߬ ߛߊ߬ ߘߊ߫ ߁߉߉߁ ߘߓߊ߬ߕߊ ߟߴߊߓߌߖߊ߲߬. ߤߋߟߍ߲ߣ ߓߍߞߑߡߊ߲ߣ ߞߊ߬ ߘߍ߬ߡߍ߲߬ߠߌ߲߬ߓߊ߫ ߞߴߊ߬ ߟߊ߫ ߛߓߍߟߌ ߟߎ߬ ߟߊߥߊ߲߬ߞߊ߭ ߣߴߊ߬ߟߎ߫ ߟߊߡߙߊ߬ߟߌ ߘߐ߫߸ ߏ߬ ߡߍ߲ ߞߍ߫ ߘߴߊ߬ ߡߏ߬ߛߏ ߘߌ߫ ߁߉߆߉ ߟߊ߫.
ߒ ߣߊ߬ߤߥߊ ߘߎ߲ߓߎߦߊ߫
ߊ߬ ߜߋ߬ߙߋ
ߘߐ߲߬ߞߟߌ߬ߟߊ߬ ߕߎ߲߬ ߡߊ߲ߘߌ߫ ߊ߬ ߟߊ߫ ߞߐߙߍ ߟߎ߬ ߦߋ߫ ߞߏߛߓߍ߫ ߸ ߣߊߟߌ߬ߡߎ߲߫ ߊ߬ ߥߟߏߓߊ߮ ߟߎ߬ ߘߌ߫ ߞߊ߬ߣߌ߲߬ ، ߊ߬ ߞߊ߬ ߕߐ߯ ߛߐ߬ߘߐ߲߬ ߝߴߊ߬ ߕߘߍ߬ ߘߊ߫ ߛߊ߲ߞߊߢߐ߲߯ߦߊ ߛߌߦߊߡߊ߲߫ ߘߐ߫ ߸ ߌ ߣߴߊ߬ ߝߐ߫ ߛߊ߲ߞߊߢߐ߲߯ߦߊ ߕߌ߲߬ߞߎߘߎ߲ߠߊߞߊ ߣߌ߫ ߞߊ߬ߝߏ߬ ߞߣߐ߫ ߟߊ߫ ߟߎ߬ ߘߐ߫߸ ߏ߬ ߟߎ߬ ߘߏ߫ ߟߋ߬ ߕߘߍ߬ ߦߋ߫ ߘߋ߲ߡߌߛߍ߲ ߠߎ߬ ߟߊ߫ ߞߎ߬ߢߐ߲߰ ߸ ߊ߬ ߞߊ߬ ߍߙߍߝߌ. ߟߊ߫ ߛߊ߲ߞߊߢߐ߲߯ߦߊ ߕߘߍ߬ߒ߬ߘߐ߬ߦߊ ߝߣߊ߫.
ߊߡߊߘߎ߫ ߤߊ߲ߔߊߕߍ߬ ߓߊ
ߖߘߍ߬ ߟߐ߲߬ߞߋ߬ߟߊ ߟߎ߫
ߊ߬ ߞߎ߲ߝߊ߲ߣߍ߲߫ ߕߘߍ߬ ߦߴߊߝߙߌߞߌ߬ ߝߘߏ߬ߓߊ߬ߗߍ ߞߏ ߟߎ߬ ߝߍ߬߸ ߊߡߊߘߎ߫ ߤߊ߲ߔߊߕߍ߬ ߓߊ ߞߵߊ߬ߟߎ߫ ߘߟߊߘߍ߰ ߞߊ߬ ߓߊ߲߫ ߞߵߊ߬ߟߎ߬ ߛߓߍ߫߸ ߞߊ߬ ߓߊ߲߫ ߞߵߊ߬ߟߎ߬ ߘߟߊߡߌ߬ߘߊ߬ ߞߊ߬ߦߴߊ߬ ߟߊ߫ ߘߋߣߍ߲ߦߊ ߛߌ߬ߞߛߊߓߌ ߘߐ߫ ߊ߬ߟߎ߬ ߟߊߡߊ߲߬ߘߌ߬ ߞߊ߲ ߡߊ߬߸ ߊ߬ ߣߌ߫ ߞߊ߬ ߛߓߍߞߘߐ߫ ߣߝߊ߬ߡߊ ߟߎ߬ ߘߟߊߘߍ߰ ߝߊ߬ߙߊ߲߬ߛߌ߬ ߞߊ߲ ߘߐ߫߸ ߝߌߟߊ߫ ߞߊ߲ ߘߐ߫߸ ߊߖߊߡߌ ߘߐ߫߸ ߓߊ߲ߓߊߙߊ߲ ߘߐ߫߸ ߊ߬ ߣߌ߫ ߊߙߊߓߎ ߘߐ߫߸ ߡߍ߲ ߞߵߊ߬ ߟߊ߫ ߓߊ߯ߙߊ ߟߊߢߣߊߡߦߊ߫. ߊ߬ ߞߊ߬ ߝߌߟߊ ߟߎ߬ ߟߊ߫ ߘߊߘߝߐߟߌ ߟߎ߬ ߘߟߊߘߍ߰߸ ߞߵߊ߬ߟߎ߫ ߘߟߊߡߌ߬ߘߊ߬߸ ߊ߬ ߣߌ߫ ߞߵߊ߬ߟߎ߬ ߡߓߊߟߌߡߊ߫. ߊ߬ ߞߵߊ߬ ߟߊ߫ ߓߍ߲߬ߒߡߊ ߦߌ߬ߘߊ߬ ߊߝߙߌߞߌ߬ ߢߐ߲߯ߘߍߡߍ߲ ߡߐ߬ߟߐ߲ ߣߴߊ߬ ߢߊ߬ߕߣߐ ߟߊ߫ ߥߊ߬ߙߊ ߞߊ߲߬߸ ߊ߬ ߣߴߊߝߙߌߞߌ߬ ߛߏߡߐ߯ߦߊ߫ ߦߋߢߐ߲߯ߠߊ ߟߐ߬ߦߌߟߊ ߣߴߊ߬ ߖߋ߬ߓߌ߬ߦߊ߬ߟߌ߸ ߊ߬ ߣߌ߫ ߕߍߓߊ߯ߦߊ ߡߍ߲ ߦߋ߫ ߛߎ߲ߞߎ߲ ߣߌ߫ ߊߟߊߞߏ ߟߎ߬ ߕߍ߫. ߊ߬ ߞߵߊ߬ ߡߊߕߍ߰ ߞߏ߫ ߒ߬ ߧߋ߫ ߊߝߙߌߞߌ߬ ߦߋߢߐ߲߯ߠߊ ߟߊߜߎ߬ߝߎ߲߫ ߠߊ߫ ߟߋ߬ ߓߊߏ߬ ߒ߬ ߡߊ߫ ߝߏߦߌ߬ ߢߊߟߐ߲߫ ߊ߬ ߘߐ߫߸ ߣߴߊ߲ ߞߵߊ߬ ߝߛߍ߬ߝߍ߬ߛߍ߫ ߊ߬ ߢߊߖߎ߮ ߡߊ߬ ߞߊ߬ߣߌ߲߬. ߊ߬ ߟߊ߫ ߕߌߙߌ߲ߠߌ߲߫ ߝߟߐ ߝߍ߬ ߌߝߊߣ «IFAN», ߡߊߛߌ߬ߣߊ߬ ߝߌߟߊ߫ ߝߊ߯ߡߟߊ ߞߊ߲߬߸ ߊߡߊߘߎ߫ ߤߊ߲ߔߊߕߍ߬ ߓߊ ߞߎߡߊ߫ ߘߊ߫ ߘߊߘߝߐߟߌ ߝߛߍ߬ߝߛߍ߬ߣߍ߲ ߊ߬ ߢߊ߫ ߓߘߍ ߡߊ߬ ߞߊ߲߬߸ ߏ߬ ߘߌ߫ ߛߋ߫ ߖߊ߬ߕߋ߬ ߟߊ߫ ߛߓߍߞߘߐ߫ ߖߐ߲ߝߐ߲ߣߍ߲ ߘߌ߫ ߢߊ ߡߍ߲ ߡߊ߬. ߊ߬ߟߋ߬ ߓߟߏ߫߸ ߞߏ߫ «ߊ߲ ߠߎ߬ ߡߍ߲ ߠߎ߬ ߞߊ߬ ߘߊߘߝߐߟߌ ߕߊ߬ ߟߊ߫ ߗߍ߮ ߘߐ߫߸ ߊ߲ ߞߍߕߊ ߘߏ߫ ߟߋ߬ ߦߋ߫߸ ߞߴߊ߲ ߞߊߘߊ߲߫ ߊ߬ߟߎ߬ ߓߍ߯ ߟߊߕߊ߬ߡߌ߲߫ ߡߍ߲ ߠߎ߬ ߛߋ ߦߋ߫ ߒ߬ ߢߍ߫ ߦߊ߬ߣߌ߲߫ ߕߎ߬ߡߊ ߢߌ߬ߣߊ߬ ߕߐ߫ ߊ߬ߟߎ߬ ߞߐ߫߸ ߞߵߊ߬ߟߎ߫ ߖߏ߬ߛߌ߫ ߡߐ߱ ߤߊߞߟߌ ߟߊ߫».
ߒ ߣߊ߬ߤߥߊ ߘߎ߲ߓߎߦߊ߫
ߊ߬ ߜߋ߬ߙߋ
ߊ߬ ߛߎߘߊ߲߫ ߘߊ߫ ߛߊ߲ߞߊߢߐ߲߯ߦߊ ߝߊ߬ߛߏ߬ߟߊ߬ߞߊ ߘߐ߫߸ ߞߵߊ߬ ߞߵߊ߬ߟߎ߬ ߓߍ߯ ߘߐ߫ ߛߏ߬ߘߊ߲ߛߏ߬ ߘߌ߫ ߘߐ߲߬ߞߟߌ߬ ߘߏ߫ ߟߋ߬ ߟߊ߫ ߘߐ߫ ߊ߬ ߓߟߏ߫ ߡߍ߲ ߕߐ߯ ߞߏ߫ ﴿ ߕߎ߬ߢߊ߬ ߟߋ߬ ߘߌ߫ ߟߊߓߊ߲﴾.
ߊߡߊߘߎ߫ ߤߊ߲ߔߊߕߍ߬ ߓߊ
ߊ߬ ߟߊ߫ ߞߎߡߊ߫ ߕߊ ߎ߳ߣߍߛߑߞߏ ߟߊ߫
ߎ߳ߣߍߛߑߞߏ ߟߊ߫ ߝߘߏ߬ߓߊ߬ ߜߙߊ߬ ߕߊ߲ߣߌߞߋߟߋ߲ߣߊ߲ ߝߍ߬߸ ߊߡߊߘߎ߫ ߤߊ߲ߔߊߕߍ߬ ߓߊ ߞߊ߬ ߓߋߟߋ߲ߠߊ ߘߏ߫ ߢߊߝߐ߫ ߁߉߆߀ ߞߏߟߌ߲ߞߏߟߌ߲ ߕߟߋ߬ ߁߭ ߡߊ߬߸ ߊ߬ ߞߊ߬ ߡߊ߬ߢߌ߬ߣߌ߲߬ߞߊ߬ߟߌ ߞߍ߫ «ߞߏ߫ ߘߊߘߝߐߟߌ ߟߎ߬ ߟߊߞߊ߲ߘߊ ߞߊߡߊ߲߫ ߞߊ߬ ߖߊ߬ߕߋ߫ ߜߍ߬ߘߍ߲߬ߘߐ߫ ߘߐߓߛߏߟߌ ߢߊ߲߬ߞߐ߬ߓߊߟߌ ߟߋ߬ ߘߌ߫ ߦߏ߫ ߣߎߓߌ߫ ߝߙߎߕߎ ߟߎ߬ ߦߋ߫ ߟߊߞߊ߲ߘߊ߫ ߟߊ߫ ߢߊ ߡߍ߲ ߡߊ߬». ߤߊߞߟߌߣߊ߲ ߣߌ߲߬ ߠߋ߬ ߦߴߊ߬ ߟߊ߫: «ߒߠߋ ߢߣߊ߫߸ ߒ ߧߋ߫ ߘߊߘߝߐߟߊ ߏ߬ ߟߎ߫ ߞߋ߬ߟߋ߲߬ߞߋ߬ߟߋ߲߬ߠߊ ߟߊ߫ ߛߊ߬ߦߊ ߖߊ߬ߕߋ߬ ߟߊ߫ ߟߐ߲ߣߌ߲ߦߊ ߜߘߌ߫ ߟߊߓߊ߯ߙߊ߫ ߓߊߟߌ (ߛߓߍߘߊ) ߘߏ߫ ߖߋ߬ߣߌ߲߬ߣߍ߲ ߠߋ߬ ߘߌ߫»
ߒ ߣߊ߬ߤߥߊ ߘߎ߲ߓߎߦߊ߫
ߊ߬ ߜߋ߬ߙߋ
ߊ߬ ߛߊ߲ߖߌ ߂߂ ߡߊ߬ ߁߉߈߂ ߟߊ߫߸ ߡߊ߬ߟߌ ߘߐ߲߬ߞߟߌ߬ߟߊ߬ߟߊ ߢߌ߲߬ ߞߴߊ߬ ߟߊ߫ ߜ߭ߊߝߋ ߝߟߐߝߟߐ ߟߊߓߐ߫ ߸ ߊ߬ ߗߍ߬ ߟߋ߬ ߞߴߊ߬ ߓߌ߬ߟߊ߬ ߛߌߟߊ߫ ߘߊ߲߬ߝߐ ߓߟߏߡߊ߬ ߏ߬ ߟߎ߬ ߘߐ߫ ߞߏߛߓߍ߫ ، ߣߴߏ߬ ߦߋ߫ ߒߜߎ߬ ߓߊ߰ߦߐ ߘߌ߫
ߊߡߊߘߎ߫ ߤߊ߲ߔߊߕߍ߬ ߓߊ
ߛߓߍߘߊ ߞߘߐ߬ߣߍ߲
ߎ߳ߣߍߛߑߞߏ ߟߊ߫ ߟߥߊ߬ߟߌ߬ߟߌ߫ ߟߊߘߍ ߝߍ߬ ߁߉߆߂ ߟߊ߫߸ ߊ߬ ߛߎߘߊ߲߫ ߘߊ߫ ߞߐߟߕߊ ߡߍ߲ ߘߐ߫߸ ߊ߬ ߞߊ߬ ߊߡߍߙߌߞߌ߬ ߞߊ߲߬ߜߍ߫ ߓߍ߲ߕߐ߲߬ ߖߋ߬ߓߌ߫߸ ߏ߬ ߡߍ߲ ߞߊ߬ ߊߝߙߌߞߌߞߊ ߟߎ߫ ߖߊ߬ߕߋ߬ ߥߊߟߌߢߌߡߊߟߐ߲ߓߊߟߌ ߘߌ߫߸ ߛߓߍߟߐ߲ߓߊߟߌ ߘߌ߫߸ ߊ߬ ߣߌ߫ ߡߊ߬ߓߌ߬ߟߊ߬ߟߊ ߟߎ߬ ߘߌ߫: «ߒ ߓߍ߲߬ߣߍ߲߫ ߦߴߊ߬ ߡߊ߬ ߞߴߊ߲ ߧߋ߫ ߛߓߍߟߐ߲ߓߊߟߌ ߟߋ߬ ߘߌ߫߸ ߞߏ߬ߣߌ߲߬ ߒ ߡߊ߫ ߓߍ߲߬ ߊ߬ ߡߊ߬ ߞߏ߫ ߊ߲ ߧߋ߫ ߞߏߡߊߓߌߟߊߟߊ ߟߋ߬ ߘߌ߫.«ߒ ߘߍ߬ߢߍ߬ߣߍ߲߫ ߦߋ߫ ߞߏ߫ ߊ߲ ߧߋ߫ ߛߓߍߟߐ߲ߓߊߟߌ ߟߋ߬ ߘߌ߫߸ ߞߏ߬ߣߌ߲߬ ߒ ߡߊ߫ ߛߐ߲߬ ߞߴߊ߲ ߧߋ߫ ߞߏߡߊߓߌߟߊߟߊ ߟߋ߬ ߘߌ߫.«ߒ ߛߐ߲߬ߣߍ߲߫ ߦߋ߫ ߞߴߊ߲ ߧߋ߫ ߛߓߍߟߐ߲ߓߊߟߌ ߟߋ߬ ߘߌ߫߸ ߒ߬ߞߊ߬ ߝߋߎ߫߸ ߒ ߕߍ߫ ߛߐ߲߬ ߞߴߊ߲ ߧߋ߫ ߞߏߡߊߓߌߟߊߟߊ ߟߋ߬ ߘߌ߫. ߘߊߘߝߐߟߌ ߦߋߢߐ߲߯ߠߊ ߟߎ߬ ߘߐ߫߸ ߏ߬ ߟߎ߬ ߥߙߍߓߊߓߊ ߟߋ߬ ߘߐߞߊ߬ߣߍ߲߫ ߦߋ߫ ߦߙߐ ߟߎ߬ ߘߐ߫߸ ߡߍ߲ ߠߎ߬ ߦߋ߫ ߞߎߡߊ߫ ߟߊ߫ ߢߊߝߐߟߌ߫ ߝߘߏ߬ߣߍ߲߬ߢߐ߲߰ߡߊ ߟߎ߬ ߘߐ߫߸ ߦߏ߫ ߟߊߒߡߊ߫ ߘߐ߫ ߦߏ߫ «ߣߌ߫ ߡߐ߬ߓߊ߬ߞߘߐ ߘߏ߫ ߛߊ߬ ߘߊ߫ ߞߏߕߊ߲߫߸ ߏ߬ ߦߋ߫ ߟߋ߬ ߦߏ߫ ߛߓߍߘߊ߫ ߞߋߟߋ߲ ߡߎ߰ߡߍ ߓߊ߯ ߖߋ߬ߣߌ߲߬». ߏ߬ ߛߓߍߦߟߊ ߞߍ߫ ߘߴߊ߬ߟߋ ߖߍ߬ߘߍ ߟߋ߬ ߘߌ߫߸ ߡߍ߲ ߓߌ߬ߟߊ߬ ߘߊ߫ ߛߋ߲߬ߠߊ߫ ߝߘߊ߬ߝߌ߲ ߠߎ߬ ߟߊ߫ ߞߎ߬ߛߊ߲߬ߧߊ߬ߞߏ ߟߎ߬ ߘߎߢߊ߫ ߟߊ߫ ߢߊ߰ߢߊ߮ ߝߍ߬ ߘߊ߬ߞߊ߯ߙߎ߫ ߁߉߆߆ ߟߊ߫߸ ߊ߬ ߓߊ߲߫ ߘߊ߫ ߞߵߊ߬ ߡߙߌߦߊ ߟߊߞߎߘߦߊ߫ ߕߎ߲߯: «ߞߏ߫ ߡߐ߬ߓߊ߬ߞߘߐ ߘߊߘߝߐߟߊ ߘߏ߫ ߛߊ߬ ߘߊ߫ ߞߏߕߊ߲߫߸ ߞߏ߫ ߛߓߍߘߊ߫ ߟߊߓߊ߯ߙߊߓߊߟߌ ߘߏ߫ ߟߋ߬ ߖߋ߬ߣߌ߲߬ߣߍ߲߫ ߦߴߏ߬ ߘߌ߫»
ߒ ߣߊ߬ߤߥߊ ߘߎ߲ߓߎߦߊ߫
ߊ߬ ߜߋ߬ߙߋ
ߛߊ߲߬ ߞߋߟߋ߲߫ ߏ߬ ߝߣߊ߫ ߟߊ߫ ߸ ߊ߬ ߞߴߊ߬ ߟߊ߫ ߜ߭ߊߝߋ ߝߌߟߊߣߊ߲ ߠߊߓߐ߫ ، ߊ߬ ߞߊ߬ ߛߓߊߣߊ߲ ߝߣߊ߫ ߕߎ߲߰ ߏ߬ ߟߴߌ ߞߘߐ.
ߡߊ߬ߟߌ ߘߐ߲߬ߞߟߌ߬ߟߊ߬ ߡߛߏ ߞߊ߲߫ ߘߌߡߊ߲߫ ߢߌ߲߬ ߦߋ߫ ߊ߲ ߖߍ߬ߘߍ ߟߊ߫ ߝߐߟߌߝߋ߲߫ ߠߎ߬ ߟߋ߬ ߟߊߓߊ߯ߙߊ߫ ߟߴߊ߬ ߟߊ߫ ߘߐ߲߬ߞߟߌ߬ ߟߎ߬ ߘߐ߫ ߞߍߣߍ߲߫ ߸ ߊ߬ ߜߋ߲ߜߋ߲߫ ߘߐ߫ ߥߊߛߏߟߏ߲߫ ߝߐߟߌߝߋ߲ ߠߎ߬.
ߊߡߊߘߎ߫ ߤߊ߲ߔߊߕߍ߬ ߓߊ
ߟߊ߬ߞߋ߲߬ߛߎ߬ߟߌ ߣߌ߫ ߞߐߟߊߝߊ߲
߁߉߇߅ ߟߊ߫߸ ߝߊ߬ߙߊ߲߬ߛߌ߫ ߘߎ߲ߓߎ ߞߊ߬ ߊߡߊߘߎ߫ ߤߊ߲ߔߊߕߍ߬ ߓߊ ߞߙߍߞߙߍ߫ ߝߊ߬ߙߊ߲߬ߛߌ߬ߞߊ߲ ߥߊߘߌߜߍ ߞߐ߲ߘߐ߲ ߠߊ߫ ߊ߬ ߟߊ߫ ߗߋߘߊ߫ ߢߊ߬ߣߍ߲ ߞߏߛߐ߲߬ ߝߊ߬ߙߊ߲߬ߛߌ߬ߞߊ߲ ߞߐߞߊ߲߬.
߁߉߇߄ ߠߊ߫߸ ߊߝߙߌߞߌ߬ ߝߘߊ߬ߝߌ߲߫ ߡߟߋߞߎߦߊ ߞߐ߲ߘߐ߲ ߘߌ߫ ߘߴߊ߬ ߡߵߊ߬ ߟߊ߫ ߥߊ߲߬ߜ߭ߍߙߍ߲߫ ߞߏ߫ ߟߏ߲ߟߊ߲ ߞߏߛߐ߲߬
ߊߡߊߘߎ߫ ߤߊ߲ߔߊߕߍ߬ ߓߊ ߖߎ߬ߓߌߟߊ (fondation) ߘߏ߫ ߡߊߘߍ߬ߡߍ߲߫ ߘߊ߫ ߞߘߏߥߊߙߌ߫ ߞߎ߲߬ߠߊ߬ߛߌ߮ ߟߎ߬ ߓߟߏ߫߸ ߏ߬ ߟߊߘߊ߲߫ ߘߊ߫ ߊߓߌߖߊ߲߬߸ ߞߊ߬ ߓߍ߲߬ ߊ߬ ߟߊ߫ ߘߐ߬ߖߊ (vocation) ߡߊ߬߸ ߊ߬ ߜߋ߲ߜߋ߲߫ ߛߊ߫ ߞߵߊ߬ ߟߊ߫ ߝߘߏ߬ߓߊ߬ߗߍ ߘߝߊߣߍ߲ ߠߊߡߊ߲߬ߘߌ߫ ߡߍ߲ ߓߌ߲ߓߌ߲ߣߍ߲߫ ߦߴߊ߬ ߟߊ߫ ߓߟߏߟߊߛߓߍߟߌ ߡߊ߬߸ ߟߊ߬ߥߊ߲߬ߞߊ߬ ߓߊߟߌ ߟߎ߬ ߦߴߊ߬ ߘߐ߫߸ ߕߌߙߌ߲ߠߌ߲ ߠߎ߬ ߣߴߊߡߊߘߎ߫ ߤߊ߲ߔߊߕߍ߬ ߓߊ ߟߊ߫ ߛߓߍߞߘߐ ߟߎ߬.
ߒ ߣߊ߬ߤߥߊ ߘߎ߲ߓߎߦߊ߫
ߛߘߌ߬ߜߋ߲ ߞߐߞߊ߲ߕߊ ߟߎ߬
ߦߌߟߡߊ:ߘߐ߲߬ߞߟߌ ߦߌߟߡߊ:ߘߐ߲߬ߞߟߌ߬ߟߊ߬ߟߊ ߦߌߟߡߊ:ߡߊ߬ߟߌ ߘߏ߲߬ߘߊ ߦߌߟߡߊ:ߊߝߙߌߞߌ߬ ߓߏ߲߬ߘߊ
ߊߡߊߘߎ߫ ߤߊ߲ߔߊߕߍ߬ ߓߊ
ߟߊ߬ߞߋ߲߬ߛߎ߬ߟߌ ߣߌ߫ ߞߐߟߊߝߊ߲
ߓߙߊߘߐߦߊ ߖߐ߯ߙߊ߲ ߘߏ߫ ߟߎ߫ ߞߵߊ߬ߟߎ߬ ߓߌ߲ߓߌ߲߫ ߊߡߊߘߎ߫ ߤߊ߲ߔߊߕߍ߬ ߓߊ ߟߊ߫ ߗߍ߯ߞߏ ߡߊ߬߸ ߊ߬ ߣߌ߫ ߖߊ߯ߓߘߊ ߘߏ߫ ߕߐ߯ߟߊ߫ ߘߴߊ߬ ߟߊ߫ ߘߊ߬ߞߊ߯ߙߎ߫.
ߡߏߙߌ ߟߊߦߌ ߛߌ߬ߟߊ߬
ߡߏߙߌ ߟߊߦߌ ߥߟߏ߫ ߘߊ߫ ߞߊ߬ߙߌ߬ߝߐ ߕߟߋ߬ ߂߇/ ߁߉߉߈ ߞߐߣߊߞߙߌ߫ ، ߊ߬ ߦߋ߫ ߖߌ߬ߣߍ߬ ߕߏ߬ߟߊ߲߬ߕߊ߲ߠߊ ߖߊ߯ߓߊߞߊ߲ߞߋߡߊ ߟߋ߬ ߘߌ߫ ߸ ߡߍ߲ ߧߋ߫ ߕߏߟߏ߲ߠߊ ߞߊߡߊ߲ ߕߍߡߟߊ ߘߐ߫ ߊ. ߛߋ. ߤߙߐߦߊ ߛߘߍ ߘߐ߫ ߸ ߊ߬ ߣߌ߫ ߖߌ߬ߣߍ߬ ߞߙߎ ߝߊ߬ߛߏ߬ߟߊ߬ߞߊ ߘߐ߫.
ߓߊ߬ߟߊ ߒߞߏߝߐߟߊ߫ ߖߙߊ߬
ߡߊ߰ߙߌ ߕߐ߮ ߟߊ߫ ߸ ߘߐߞߕߏ߬ߦߊ߬ߟߌ߬ߟߊ߫ ߟߋ߬ ߸ ߞߊ߬ߡߙߊ߬ߒߞߋ ߟߋ߬.
ߊߡߊߘߎ߫ ߤߊ߲ߔߊߕߍ߬ ߓߊ
ߦߟߌߣߐ ߣߌ߫ ߦߟߌߡߊߛߙߋ ߟߎ߬
ߦߌߟߡߊ:ߡߊ߬ߟߌ ߛߓߍߦߟߊ ߦߌߟߡߊ:ߛߓߍߦߟߊ
ߡߏߙߌ ߟߊߦߌ ߛߌ߬ߟߊ߬
ߊ߬ ߝߏ߲߬ߝߏ߲߬ߠߊ ߖߊ߯ߓߡߊ ߘߐ߫
ߊ߬ ߛߊ߲ߖߌ ߁߇ ߡߊ߫ ߸ ߊ߬ ߞߊ߬ ߜߟߏ߬ߝߌ߲߬ߠߊ ߡߌ߬ߙߌ߲߬ߘߌ ߕߏ߬ߟߊ߲߬ߕߊ߲ߠߊ ߟߎ߬ ߟߊ߫ ߖߌߟߊߝߍ ߕߘߍ߬ߒ߬ߘߐ߬ߦߊ ߂߀߁߅ ߸ ߡߍ߲ ߠߎ߬ ߛߌ߭ ߡߊ߫ ߕߊ߬ߡߌ߲߬ ߛߊ߲ߖߌ ߁߇ ߟߊ߫ ߞߊ߬ߣߌ߲߫.
ߖߌ߬ߣߍ߬ ߞߍ߫ ߘߊ߫ ߃߲ ߠߋ߬ ߘߌ߫ ߛߊ߲ߞߊߢߐ߲߯ߦߊ ߏ߬ ߘߐ߫ ߸ ߡߍ߲ ߛߌ߲߬ߝߏ߲߬ߧߊ߫ ߘߊ߫ ߣߌߖ߭ߍߙ ߞߊ߬ߣߌ߲߬ ، ߊ߬ߟߎ߬ ߞߊ߬ ߖߋ߬ߟߌ߬ߓߊ߬ߘߎ߯ ﴿ߣߌߖ߭ߋߙߌߦߊ﴾ ߡߍ߲ ߘߊ߬ߘߌ߬ ߏ߬ ߛߋ߲߬ߝߍ߬. ߛߊ߲߬ ߞߋߟߋ߲߫ ߏ߬ ߟߊ߫ ߸ ߊ߬ ߞߊ߬ ߞߌߢߍ߲߫ ߛߊ߲ߖߌ ߁߇ ߟߎ߬ ߟߊ߫ ߖߌߟߊߝߍ ߕߘߍ߬ߒ߬ߘߐ߬ߦߊ ߝߣߊ߫ ߸ ߏ߬ ߡߍ߲ ߛߌ߲߬ߝߏ߲߬ߧߊ߫ ߘߊ߫ ߛ߭ߌߟߌ߫. ߖߊ߯ߓߊ ߖߌߟߊߝߍ ߏ߬ ߛߋ߲߬ߝߍ߬ ߸ ߊ߬ ߕߏߟߏ߲߫ ߘߊ߫ ߓߌ߬ߟߊ߬ߢߐ߲߰ߠߊ ߃ߟߋ߬ ߘߐ߫. ߊ߬ ߞߵߊ߬ ߖߌߖߊ߬ ߝߴߊ߬ ߞߊ߬ ߕߎ߬ ߞߋߟߋ߲߫ ߘߏ߲߬ ߊ߬ߟߎ߬ ߣߌ߫ ߓߙߋߖ߭ߌߟߌ߬ ߟߊ߫ ߢߐ߲߯ߓߍ߲ ߘߐ߫. ߊ߬ߟߎ߬ ߣߊ߬ ߘߊ߫ ߝߏ߫ ߓߌ߬ߟߊ߬ߢߐ߲߰ߠߊ ߂ ߘߐ߫ ߸ ߊ߬ ߣߴߊ߬ߟߎ߬ ߞߊ߬ ߞߛߊߞߙߊ߫ ߞߋߟߋ߲߫ ߞߍ߫ ، ߏ߬ ߟߋ߬ ߣߊ߬ ߘߊ߫ ߞߍ߫ ߖߌ߬ߣߍ߬ ߝߏߣߍ߲ ߘߌ߫ ߓߐߟߌ߫ ߝߟߐ ߏ߬ ߘߐ߫.
ߡߍ߲ ߠߎ߬ ߡߊ߫ ߕߊ߬ߡߌ߲߬ ߛߊ߲ߖߌ ߂߀ ߞߊ߲߬ ߸ ߊ߬ ߞߊ߬ ߜߟߏ߬ߝߌ߲߬ߠߊ ߡߌ߬ߙߌ߲߬ߘߌ ߕߏ߬ߟߊ߲߬ߕߊ߲ߠߊ ߟߎ߬ ߟߊ߫ ߖߌߟߊߝߍ ߕߘߍ߬ߒ߬ߘߐ߬ߦߊ ߂߀߁߇ߟߊ߫ ߸ ߏ߬ ߟߎ߫ ߡߍ߲ ߠߎ߬ ߡߊ߫ ߕߊ߬ߡߌ߲߬ ߛߊ߲ߖߌ ߂߀ ߞߊ߲߬. ߊ߬ߟߎ߬ ߟߊ߫ ߞߙߎ ߞߎ߲߬ߕߊ߮ ߝߟߐ ߘߐ߫ ߸ ߊ߬ ߞߴߊ߬ ߖߌߖߊ߬ ߝߴߊ߬ ߞߊ߬ ߕߎ߭ ߂ ߘߏ߲߬ ߸ ߊ߬ ߞߊ߬ ߕߏ߬ߟߊ߲ ߘߌߞߏ (ߞߍߒߞߘߐ߫) ߞߋߟߋ߲߫ ߞߍ߫ ߖߌ߬ߣߍ߬ ߣߌ߫ ߡߊ߬ߟߌ ߟߊ߫ ߢߐ߲߯ߓߍ߲ ߘߐ߫. ߖߌ߬ߣߍ߬ ߞߍ߫ ߘߊ߫ ߛߓߊߣߊ߲ ߠߋ߬ ߘߌ߫ ߛߊ߲ߞߊߢߐ߲߯ߦߊ ߏ߬ ߘߐ߫ ߸ ߏ߬ ߡߍ߲ ߛߌ߲߬ߝߏ߲߬ߧߊ߫ ߘߊ߫ ߖ߭ߊ߲ߓߌ ، ߊ߬ߟߎ߬ ߞߍ߫ ߘߐ߫ ߞߊ߬ ߊߝߙߌߞߌ߬ ߕߟߋ߬ߓߋ ߘߊ߬ߘߌ߬.
ߛߊ߲߬ ߞߋߟߋ߲߫ ߏ߬ ߟߊ߫ ߸ ߊ߬ ߞߊ߬ ߖߊ߯ߓߊ ߖߌߟߊߝߍ ߕߘߍ߬ߒ߬ߘߐ߬ߦߊ ߸ ߡߍ߲ ߡߊ߫ ߕߊ߬ߡߌ߲߬ ߛߊ߲ߖߌ ߂߀ ߞߊ߲߬ ߞߊ߬ߣߌ߲߬ ، ߏ߬ ߡߍ߲ ߛߌ߲߬ߝߏ߲߬ߧߊ߫ ߘߊ߫ ߛߌߟߌ߫.
ߘߋ߲ߣߍ߲ ߠߎ߬ ߟߊ߫ ߖߊ߯ߓߡߊ ߏ߬ ߘߐ߫ ߸ ߊ߬ ߕߏߟߏ߲߫ ߘߊ߫ ߓߌ߬ߟߊ߬ߢߐ߲߰ߠߊ ߃ ߟߋ߬ ߘߐ߫. ߊ߬ߟߎ߬ ߝߏ߫ ߘߊ߫ ߓߌ߬ߟߊ߬ߢߐ߲߰ߠߊ ߂ ߘߐ߫ ߸ ߊ߬ߟߎ߬ ߞߊ߬ ߞߛߊߞߙߊ߫ ߞߋߟߋ߲߫ ߞߍ߫ ، ߏ߬ ߟߋ߬ ߣߊ߬ ߘߊ߫ ߞߍ߫ ߖߌ߬ߣߍ߬ ߝߏߣߍ߲ ߘߌ߫ ߓߐߟߌ ߝߟߐ ߏ߬ ߘߐ߫.
ߡߏߙߌ ߟߊߦߌ ߛߌ߬ߟߊ߬ ߞߵߊ߬ ߟߊ߫ ߥߊߟߌߦߊ ߘߊߡߌ߬ߣߊ߫ ߖߌ߬ߣߍ߬ ߞߙߎ ߟߋ߬ ߘߐ߫ ߸ ߏ߬ ߞߍ߫ ߘߊ߫ ߖߌ߬ߣߍ߬ ߗߌߙߏ߲ߠߌ߲ ߘߏ߫ ߛߋ߲߬ߝߍ߬ ߀-߁ ߠߊ߫ ߸ ߏ߬ ߕߘߍ߬ ߦߋ߫ ߜߟߏ߬ߝߌ߲߬ߠߊ ߡߌ߬ߙߌ߲߬ߘߌ ߕߏ߬ߟߊ߲߬ߕߊ߲ߠߊ ߟߎ߬ ߟߊ߫ ߞߟߏߞߕߏߦߊ ߕߘߍ߬ߒ߬ߘߐ߬ߦߊߟߌ ߟߋ߬ ߘߌ߫ ߂߀߂߀ ߠߊ߫ ، ߖߌ߬ߣߍ߬ ߣߌ߫ ߛߣߍ߬ߜ߭ߊߟߌ ߟߋ߬ ߕߘߍ߬ ߢߐ߲߯ߠߊ ߏ߬ ߘߐ߫ ߉߲/߂߃ /߂߀߁߉.
߂߀߂߁ ߘߊߡߌ߬ߣߊ߬ ߟߊ߫ ߸ ߊ߬ ߞߊ߬ ߜߟߏ߬ߝߌ߲߬ߠߊ ߡߌ߬ߙߌ߲߬ߘߌ ߕߏ߬ߟߊ߲߬ߕߊ߲ߠߊ ߟߎ߬ ߟߊ߫ ߞߟߏߞߕߏߦߊ ߕߘߍ߬ߒ߬ߘߐ߬ߦߊ ߂߀߂߀ ߠߊ߫ ߸ ߏ߬ ߡߍ߲ ߛߌ߲߬ߝߏ߲߬ߧߊ߫ ߘߊ߫ ߞߊߡߋߙߎ߲ߣ. ߓߙߊߘߓߐ ߏ߬ ߘߐ߫ ߸ ߊ߬ ߕߏߟߏ߲߫ ߘߊ߫ ߛߋ߲߬ߧߊ߫ ߅ ߟߋ߬ ߸ ߊ߬ ߣߵߊ߬ ߞߊ߬ ߕߎ߭ ߃ ߘߏ߲߬ : ߊ߬ ߞߊ߬ ߞߋߟߋ߲߫ ߘߏ߲߬ ߊ߬ߟߎ߬ ߣߌ߫ ߣߊߡߓߌ߫ ߕߍ߫ ߸ ߞߊ߬ ߞߋߟߋ߲߫ ߘߏ߲߬ ߊ߬ߟߎ߬ ߣߌ߫ ߙߎߥߊ߲ߘߊ ߕߍ߫ ߸ ߊ߬ ߕߐ ߞߋߟߋ߲߫ ߘߏ߲߬ ߊ߬ߟߎ߬ ߞߊߡߋߙߎ߲ߣ ߕߍ߫ ߸ ߏ߬ ߟߎ߬ ߡߍ߲ ߕߘߍ߬ ߛߌ߲߬ߝߏ߲߬ߧߊߟߌߟߊ ߘߌ߫ ߞߊ߬ߣߌ߲߬.
߂߀߂߂ ߓߌߣߊߥߎߟߋ߲ ߠߊ߬ ߸ ߊ߬ ߡߊߞߟߌ߫ ߘߊ߫ ߖߌ߬ߣߍ߬ ߓߊߕߐߡߐ߲ߠߌ߲ߠߊ ߓߟߏ߫ ߣߴߏ߬ ߦߋ߫ ߞߊ߬ߓߊ ߖߊߥߙߊ ߘߌ߫߸ ߞߏ߫ ߛߴߊ߬ ߘߌ߫ ߣߊ߬ ߜߟߏ߬ߝߌ߲߬ߠߊ ߡߌ߬ߙߌ߲߬ߘߌ ߕߏ߬ߟߊ߲߬ߕߊ߲ߠߊ ߟߎ߬ ߟߊ߫ ߖߌߟߊߝߍ ߂߀߂߁ ߕߘߍ߬ߒ߬ߘߐ߬ߦߊ ߸ ߏ߬ ߛߌ߲߬ߝߏ߲߬ߧߊ߬ ߘߊ߫ ߞߊߡߋߙߎ߲ߣ.
ߛߘߌ߬ߜߋ߲ ߞߐߞߊ߲ߕߊ ߟߎ߬
ߦߌߟߡߊ:ߝߊ߬ߘߌ߬ߡߊ߬ߞߟߏ ߦߌߟߡߊ:ߝߊ߬ߘߌ߬ߡߊ߬ߞߟߏ߬ߟߊ ߦߌߟߡߊ:ߕߏ߬ߟߊ߲߬ߕߊ߲߬ߠߊ ߦߌߟߡߊ:ߟߊߝ߭ߊߔߎߟ ߦߌߟߡߊ:ߛߟߌ߫ ߣߊߛߌߦߐߣߊߟߌ
ߓߐ߬ߓߐߖߎ߬ߟߊ߬ߛߏ߫
ߓߐ߬ߓߐ-ߖߎ߬ߟߊ߬ߛߏ߫/ߦߋ߫ ߡߊ߲߬ߘߋ߲߬ ߘߎ߰ߓߊ߫ ߣߌ߫ ߓߙߎߞߌߣߊ߫ ߝߊ߬ߛߏ߫ ߞߎߓߋߘߊ߫ ߝߌߟߊߣߊ߲ ߠߋ߬ ߘߌ߫߸ߡߊ߲߬ߘߋ߲߬ ߖߎ߬ߟߊߞߊ߲ ߣߌ߫ ߝߊ߬ߙߊ߲߬ߛߌ߬ߞߊ߲ ߠߋ߬ ߝߐ߫ ߟߴߊ߬ߟߎ߫ ߣߌ߫ ߢߐ߲߰ ߕߍ߫ ߦߋ߲߬߸ ߊߟߋ߬ ߟߊ߬ ߝߣߊ߫ ߦߋ߫ ߓߙߎߞߌߣߊ߫ ߝߊ߬ߛߏ߫ ߖߊ߬ߡߊ ߝߌߟߊߣߊ߲ ߞߎߓߋߘߊ ߥߊ߰ߘߎ߰ ߞߐߝߍ߬߸ߊ߬ߟߋ߫ ߦߋ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲߬ ߞߎߓߋߘߊ ߘߌ߬߸
ߊ߬ ߕߐ߯ ߓߐߣߍ߲ ߓߐ߬߬ߓߐ߫ ߞߎߡߊߘߋ߲ ߠߋ߬ ߘߐ߫߸ߣߵߊ߬ ߞߘߐ߫ ߓߐ߬ߓߐ ߟߊ߫ ߘߎ߱ ߥߟߴߊߟߎ߫ ߟߊ߫ ߓߏ߲߫ ߤߊߡߊ߲߲ߕߍ߫ ߛߏ߫ ߘߌ߫߸ߛߌߟߊ߫ ߘߏ߫ ߦߋ߫ ߊߓߌߖߊ߲߬ ߣߌ߫ ߥߊ߰ߘߎ߯ ߸ߏ߬ ߞߐ߲߬ߛߏ ߜߙߋ ߦߋ߫ ߦߋ߲߬ ߠߋ߬.
ߘߎ߰ߡߊ߬ߛߓߍ
ߘߎ߰ߡߊ߬ߛߓߍ ߗߏ߯ߦߊ߫ ߛߌ߰ߢߊ ߘߐ߫߸ߊ߬ ߦߋ߫ ߓߙߎߞߌߣߊ߫ ߝߊ߬ߛߏ ߥߙߏ߬ߘߎ߯ߕߟߋ߬ߓߋ ߝߊ߲߭ ߝߍ߬߸ ߥߙߎߣߍߦߊ߫ ߕߎ߬ߡߊ ߟߴߊ߬ߟߋ߫ ߟߋ߫ ߕߎ߲߬ ߦߋ߫ ߓߙߎߞߌߣߊ߫ ߝߊ߬ߛߏ߫  ߞߎߓߋߘߊ ߘߌ߫߸ ߊ߬ ߕߎ߲߬ ߝߐ߫ ߟߊ߫ ߖߡߊ߬ߣߊ ߡߊ߬ ߕߎ߬ߡߊ߫ ߤߐߕ ߝ߭ߏߟߑߕߊ߫
ߊ߬ ߛߌ߰ߓߊ߮ ߕߎ߲߬ ߦߋ߫ ߡߐ߰ ߁߃ ߆߇߈ ߖߡߊ߬ߣߊ߬ ߕߐ߯ ߡߊ߬ߘߊ߲߬ߠߌ ߡߍ߲ ߞߍ߫ ߘߊ߫ ߁߉߈߅ ߟߊ߫߸ ߊ߬ ߖߘߌ߫ ߞߵߊ߬ ߞߍ߫ ߂߃߁ ߁߆߂ ߘߌ߫߸߁߉߈߅ ߤߊ߯ ߁߉߉߅ ߊ߬ ߛߌ߰ߓߊ߮ ߛߋ߫ ߘߊ߫ ߡߐ߱ ߄߁߂ ߀߀߀ ߘߐ߫߸߂߀߀߆ ߕߐ߯ߛߙߍߘߍ ߕߎ߲߬ߣߌ߲߬ ߸ߊ߬ ߛߌ߰ߓߊ߮ ߣߊ߬ ߘߊ߫ ߞߍ߫ ߄߈߉ ߉߆߇ ߘߌ߫߸ߖߊ߬ߕߋ߬ߘߐ߬ߛߌ߰ߟߊ ߘߏ߫ ߟߎ߬߬ ߓߘߴߊ߬ ߦߌ߬ߘߊ߬ ߞߏ߫ ߸ߊ߬ ߛߌ߰ߓߊ߮ ߦߋ߫ ߁ ߀߅߀.߀߀߀ ߟߋ߬ ߘߐ߫ ߕߋ߲߬ ߂߀߁߆ ߣߌ߲߬ ߠߊ߫߸ߓߐ߬ߓߐߖߎ߬ߟߊ߬ߛߏ߫ ߛߏߕߌ߮ ߣߴߊ߬ ߛߓߍߘߊ ߣߴߊ߬ ߟߊ߫ ߞߏߟߊߕߍ߮ ߟߎ߬ ߛߎߥߊ߲ߘߌ ߟߊ߫߸ ߊ߬ ߛߕߊ߫ ߦߋ߫ ߅ ߟߋ߬ ߘߌ߫. ߊ߬ ߘߎ߱ ߓߊ߲ߘߊߦߊ ߦߋ߫ ߝߏߦߌߘߊ߫  ߥߊߕߌ߮ ߝߌߟߊ ߟߋ߬ ߘߌ߫
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲
ߓߐ߬ߓߐ߫_ߖߎ߬ߟߊ߬ߛߏ߫ ߦߋ߫ ߖߡߊ߬ߣߊ ߛߐ߬ߘߐ߲߬ ߞߎߓߋߛߏ ߟߋ߬ ߘߌ߫߸ߊ߬ ߣߌ߫ ߖߊ߬ߥߏ ߡߙߊ߬ߟߌ ߞߏ߫ ߟߎ߬ ߢߊߓߐ߫ ߘߌ߲߬ߞߌߙߊ߫߸ߞߏ߫ ߛߌߦߊߡߊ߲߫ ߦߋ߫ ߢߊߓߐ߫ ߟߊ߫ ߦߋ߲߬
ߖߌ߰ߣߌ߬ߦߟߍ
ߡߊ߬ߘߏ߲߬ߣߌ߲߬ߠߌ߲ ߣߌ߫ ߖߌ߰ߣߌ߲߬ߦߟߍ ߘߐ߫߸ ߛߊ߲ߡߊߘߊ߲ ߣߌ߫ ߞߐ߲ߛߏߘߊ߫  ߟߎ߬ ߦߴߊ߬ ߘߎ߱ ߞߣߐ߸ߊ߬ ߣߌ߫ ߖߡߊ߬ߣߊ߫ ߓߍ߲߬ߕߍ ߘߏ߫ ߣߌ߫ ߝߏ߲߬ߘߏߓߊ߫ ߞߍߣߍ߲ ߞߵߊ߬ ߘߐߛߊ߲߬،ߦߏ߫߸ߖߡߊ߬ߣߊ ߝߏ߲߬ߘߏߓߊ߫ ߟߎ߬߸ߖ.ߝ.ߝ ߁،ߖ.ߝ.ߝ߇،ߖ.ߝ.ߝ߉،ߖ.ߝ.ߝ߁߀߸ ߡߊ߬ߟߌ ߣߌ߫ ߟߏߡߋ߫ ߓߍ߲߬ߕߍ ߓߐ߫ ߟߊ߫ ߦߋ߫ ߦߋ߲߬߸ߞߊ߬ ߘߏ߲߬ ߖߡߊ߬ߣߊ ߞߣߐ.
ߡߊߘߏ߲߬ߣߌ߲߬ߠߌ߲ ߛߌߟߊ ߝߍ߬߸ߡߊ߬ߟߌ߬ߓߊ ߣߌ߫ ߟߏߡߋ߫ ߕߍ߲߬ߓߍ ߦߋ߫ ߘߎ߱ ߞߣߐ߸ߛߌߟߓߊ߫ ߡߍ߲ ߠߎ߫ ߝߍ߬ߖ.ߝ.ߝ ߁،ߖ.ߝ.ߝ߇،ߖ.ߝ.ߝ߉،ߖ.ߝ.ߝ߁߀
￼ߞߊ߬ߙߊ߲ ߛߊ߲ߘߐߕߊ
ߖߊ߯ߓߘߊ ߘߏ߫ ߦߋ߫ ߊ߬ ߘߎ߱ ߞߣߐ߫߸ߣߊߖ߭ߌ߫ ߓߏߣߌ߫߸ߊ߬ ߜߙߋߡߊ߬ߕߍ߮߮߮߁߉߉߅ ߟߋ߬ ߟߊ߫.
ߞߎ߲ߝߊ߲ߓߐ߫ ߦߙߐ ߟߎ߬
ߞߎ߲ߝߊ߲ߓߐ ߟߋ߬ ߦߋ߫ ߓߐ߬ߓߐߖߎ߬ߟߊ߬ߛߏ߫߸ߏ߬ ߦߋ߫ ߡߌ߬ߛߙߌ߬ߓߊ ߟߎ߫ ߣߌ߫ ߌߛߊߟߞߊ ߟߎ߬ ߟߊ߫ ߓߊ߬ߕߏ ߞߍ߫ ߓߏ߲  ߠߎ߬ ߘߌ߫.ߞߊߕߏߟߞߌ߫ ߟߊ߫ ߝߘߏ߬ߓߊ߬ ߡߊ߲߬ߕߏ߲߬ߕߍ߬ߦߊ ߞߙߎ ߘߏ߫ ߦߋ߫ ߦߋ߲߬.
ߡߐ߰ߘߐ߬ߜߍ ߡߍ߲ ߠߎ߫ ߡߏߦߌߣߍ߲߫ ߓߐ߬ߓߐߖߎ߬ߟߊ߬ߛߏ߫
ߡߐ߰ߓߊ߬ ߟߊ߬ߡߐ߮ ߡߏߦߌߣߍ߲߫ ߓߐ߬ߓߐߖߎ߬ߟߊ߬ߛߏ߫
ߛߋߙߑߖ߭ߋ߫ ߊߌߡߋ߫ ߞߎ߬ߟߌߓߊ߬ߟߌ ( ߁߉߇߂) ߘߐ߲߬ߠߊ ߣߌ߫߫ ߓߙߊߘߐ߲ߛߏ߯ߙߊߟߊ
ߦߌߟߡߊ:ߘߎ߰ߡߊ߬ߛߓߍ/ߘߐ߬ߝߐ ߦߌߟߡߊ:ߓߐ߬ߓߐߖߎ߬ߟߊ߬ߛߏ߫ ߦߌߟߡߊ:ߓߙߎߞߌߣߊ߫ ߝߊ߬ߛߏ ߦߌߟߡߊ:ߊߝߙߌߞߌ߬ ߛߏ
ߝߊߙߊ߲߫ ߛߌ߬ߛߋ
ߝߊߙߊ߲߫ ߛߌ߬ߛߋ߫ ߕߘߍ߬ ߦߋ߫ ߞߎ߲ߓߌ߫ ߡߊ߲߬ߛߊ߫ ߡߊ߲߰ ߛߎߡߓߊ߫ ߛߌ߬ߛߋ߫ ߘߐ߯ߞߍ߫ ߣߴߊ߬ ߟߊ߫ ߛߏ߬ߝߊ߬ߞߎ߲ ߘߏ߫ ߟߋ߬ ߘߌ߫߸ ߊ߬ ߞߊ߬ ߡߍ߲ ߟߊ߫ ߞߎ߲ߓߌ߫ ߛߏ߬ߟߊ ߟߎ߬ ߞߊ߲߬ ߞߊ߬ ߥߊ߫ ߛߏ߰ߟߏ߲߬ߡߊ߲߰ ߘߍ߬ߡߍ߲߫ ߊ߬ ߟߊ߫ ߞߍ߬ߟߍ ߟߎ߬ ߡߊ߬ ߡߊ߲߬ߘߋ߲߫ ߞߍ߬ߟߍ ߝߍ߬.
ߊ߬ ߛߊߓߎ ߟߎ߫
ߛߏ߰ߟߏ߲߬ ߝߎ߲ߘߌ ߡߍ߲ ߞߍ߫ ߘߴߊ߬ ߘߋ߲ ߠߎ߬ ߘߌ߫ ߞߊ߬ ߥߴߊ߬ߟߎ߫ ߘߌ߫ ߢߊߣߌ߲ߡߊߓߏߙߌ ߘߐ߫߸ ߏ߬ ߟߎ߫ ߞߊ߬ ߥߊ߯ߕߌ߫ ߞߍ߫ ߞߎ߲ߓߌ߫߸ ߡߊ߲߰ ߛߎߡߊ߲ߓߊ߫ ߛߌ߬ߛߋ߫ ߣߴߊ߬ ߘߐ߯ߞߍ߫ ߕߎ߲߬ߞߊ߫ ߡߊ߬ߡߘߎ߫ ߛߌ߬ߛߋ߫ ߟߎ߫ ߝߍ߬ ߞߎ߲ߓߌ߫߸ ߊ߬ ߣߴߊ߬ ߘߋ߲ ߠߎ߬ ߖߊ߲߬ߞߊ߬ߙߏ߬ߣߍ߲߸ ߏ߬ ߟߎ߫ ߞߵߊ߬ߟߎ߫ ߟߊ߫ ߥߊ߫ ߡߍ߱ߡߊ߬߸ ߛߏ߲߬ߖߘߊ߫ ߞߊ߬ ߡߍ߰ߡߊ߬ ߡߌߛߊ߫ ߕߎ߲߬ߞߊߙߊ߫ ߓߟߏ߫ ߡߌ߬ߘߊ߬ ߏ߬ ߟߋ ߘߐ߫. ߛߋ߬ߘߊ߬ߢߎ߰ ߕߊ߯ߡߊ ߟߎ߬ ߣߊ߬ ߛߏ߰ߟߏ߲߬ ߣߴߊ߬ ߘߋ߲ ߠߎ߬ ߦߋ߫ ߟߊ ߦߋ߲߬߸ ߞߊ߬ ߓߊ߲߫ ߞߊ߬ ߕߏ߫ ߊ߬ ߞߐߛߊߦߌߞߏ ߡߊ߬ ߡߊ߲߬ߘߋ߲߬, ߦߋ߲߬ ߡߊ߲߬ߛߊ ߞߊ߬ ߡߍ߱ߡߊ߬ ߞߟߍ߬ߓߏߟߏ߲ ߘߏ߲߬ ߊ߬ ߘߐ߯ߞߍ߫ ߓߟߏ߫߸ ߞߵߏ߬ ߞߴߊ߬ߟߎ߫ ߕߊ߫ ߡߊ߬ߜߍ߲ ߘߌ߫ ߡߊ߲߬ߘߋ߲߫ ߘߍ߲ߖߘߍߟߦߊ߫ ߞߟߍ ߘߐ߫.
ߊ߬ߟߎ߬ ߛߋߣߍ߲ ߥߊ߬ߜ߭ߊߘߎ߰ ߞߎߓߋߘߊ ߟߊ߫ ߞߎ߲ߓߌ߫߸ ߦߋ߲߬ ߡߊ߲߬ߛߊ߫ ߡߊ߲߰ ߛߎߡߊ߲ߓߊ߫ ߛߌ߬ߛߋ߫ ߝߣߊ߫ ߞߵߊ߬ ߕߊ߫ ߞߟߍ߬ߓߏ߬ߟߏ߲߬ ߞߋߟߋ߲߫ ߓߐ߫ ߞߵߏ߬ ߞߴߊ߬ ߕߊ߫ ߡߊ߬ߜߍ߲ ߘߌ߫. ߞߟߍ߬ߓߏߟߏ߲߫ ߝߌ߬ߟߊ ߏ߬ ߟߎ߫ ߟߊߘߍ߬ߣߍ߲ ߞߍ߫ ߘߊ߫ ߛߏ߬ߟߊ ߢߐ߰ ߂߀߀߀ ߟߎ߫ ߟߋ߬ ߘߌ߫. ߒ߬ߓߊ߬ ߏ߬ ߟߎ߫ ߟߋ߬ ߥߟߌ߬ ߘߊ߫ ߡߎ߬ߕߎ߲߫ ߛߊ߫ ߕߊߓߏ߲߫ ߡߊߜߍ߲߫.
ߞߟߊߓߍ߲ ߠߎ߬
ߞߟߍ߬ߓߏߟߏ߲ ߏ߬ ߟߎ߫ ߟߋ߬ ߥߊ߫ ߘߊ߫ ߓߙߊ߬ ߛߏ߬ߛߏ߬ߞߊ ߟߎ߬ ߘߐ߫ ߕߊߓߏ߲߫ ߡߊߜߍ߲ ߘߐ߫߸ ߛߏ߲߬ߖߘߊ߫ ߞߊ߬ ߞߍ߬ߟߍ ߖߊ߬ߡߊߙߌ ߘߌ߫ ߦߙߐ ߏ߬ ߡߎ߰ߡߍ ߘߐ߫߸ ߞߍ߬ߟߍ ߛߏ߲ߛߙߏߡߊ߫ ߘߴߊ߬ ߘߐ߫ ߝߊ߲߭ ߝߌ߬ߟߊ ߕߍ߫߸ ߘߊ߬ߡߊ߲߬ߛߊ߫ ߞߍ߬ߟߍ ߓߘߊ߫ ߜߏߦߊ߫ ߛߏ߬ߛߏ߬ߞߊ ߟߎ߬ ߟߊ߫߸ ߊ߬ߟߎ߫ ߓߏ߬ߙߌ߬ ߘߊ߫ ߞߊ߬ ߞߟߊ ߞߘߐߞߊ߬߸ ߛߏ߰ߟߏ߲߬ߘߋ߲ ߞߊ߬ ߖߊ߬ߡߊߙߌ ߘߌ߫ ߞߏ߫ ߞߵߊ߬ߟߎ߫ ߛߊ߯ߘߊ߫.
ߊ߬ߟߎ߬ ߣߌ߫ ߞߟߍ߬ߛߡߊ߬ߛߏ߲߬ߧߊ߬ߟߊ ߟߎ߬ ߓߍ߲߭ ߞߐ ߘߐ߫ ߞߊ߬ ߞߍ߬ߟߍ ߟߊߘߏ߲߬ ߛߓߌ߬ ߞߙߎ ߟߊ߫ ߞߊ߬ߡߊ߲߬ߖߊ߲߫ ߓߘߊ߸ ߞߟߍ߬ ߜߘߍ߫ ߟߊߥߟߌ߬ ߘߊ߫ ߦߋ߲߬ ߞߊ߬ ߥߊ߫ ߥߊ߫ ߓߙߊ߬ ߛߏ߬ߛߏ߬ߞߊ ߟߎ߬ ߘߐ߫ ߓߊ߲ߕߊ߲߫߸ ߏ߬ ߞߍ߫ ߘߊ߫ ߛߎ ߟߋ߬ ߘߐ߫߸ ߓߟߏߞߏ߬ߦߌ߬ߣߍ߲߫ ߞߘߎ߬ ߞߋߟߋ߲߫ ߠߋ߬ ߞߊ߬ ߛߎߡߊߥߙߏ߫ ߞߊ߲ߕߍ߫ ߞߎ߲߬ߠߊ߬ߘߌߦߊ߫ ߟߏ߲ ߏ߬ ߞߟߊߘߊ ߘߐ߫. ߒ߬ߓߊ߬ ߝߊߙߊ߲߫ ߕߘߍ߬ ߦߴߏ߬ ߕߊ߰ߙߋ ߘߏ߫ ߟߋ߬ ߘߌ߫. ߝߊߙߊ߲߫ ߕߘߍ߬ ߘߊ߫ ߞߙߌߣߊ߬ ߞߟߊߓߍ߲߫ ߥߎ߬ߣߊ߲߬ߞߏߙߏ߲ ߘߐ߫߸ ߞߊ߬ ߕߘߍ߬ ߛߎߡߊߥߙߏ߫ ߘߟߊߛߌ߱ ߘߐ߫ ߝߊߟߊ߲ ߠߊ߫. ߛߏ߬ߛߏ߬ ߞߟߊߓߍ߲ ߝߍ߬߸ ߝߊߙߊ߲߫ ߕߘߍ߬ ߘߴߏ߬ ߝߣߊ߫ ߘߐ߫ ߞߊ߬ ߞߍ߫ ߣߊ߲߬ߞߌ߲ ߘߏ߫ ߘߌ߫. ߝߊߙߊ߲߫ ߠߋ߬ ߞߊ߬ ߡߍ߱ߡߊ߬ ߕߊ߫ ߕߊ߲߬ߓߊ߬ ߟߊ߬ߕߊߡߌ߲ ߞߍ߫߸ ߞߊ߬ ߕߘߍ߬ ߖߏ߬ߡߊ߬ ߥߢߊ߫ ߣߌ߫ ߢߊ߬ߣߌ߲߬ߓߊ߫ ߞߏ߲ߞߢߊ߫ ߡߌ߬ߘߊ ߘߐ߫߸ ߞߊ߬ ߞߴߏ߬ ߟߎ߫ ߣߊ߲߬ߞߌ߲ ߘߌ߫.
ߦߟߌߡߊߛߙߋ ߟߎ߬
ߦߌߟߡߊ:ߣߊ߲߬ߕߌ߮ ߦߌߟߡߊ:ߡߊ߲߬ߘߋ߲߫ ߣߊ߲߬ߞߌ߲ ߦߌߟߡߊ:ߕߊߓߏ߲߫ ߞߟߊߓߍ߲ ߦߌߟߡߊ:ߣߍ߰ߓߏ߬ߙߌ߬ߦߊ߫ ߞߟߊߓߍ߲ ߦߌߟߡߊ:ߞߊ߲ߞߌߢߍ߫ ߞߟߊߓߍ߲ ߦߌߟߡߊ:ߓߊ߲ߕߊ߲߫ ߞߟߊߓߍ߲ ߦߌߟߡߊ:ߞߙߌߣߊ߬ ߞߟߊߓߍ߲ ߦߌߟߡߊ:ߛߏ߬ߛߏ߫ ߞߟߊߓߍ߲
ߥߊߛߎ߫
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲
ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߥߊߛߎ߫ ߦߌߟߡߊ:ߘߎ߬ߓߙߋߞߊ߬ ߦߌߟߡߊ:ߖߌ߬ߣߍ߬ ߞߊ߲ߓߍ
ߞߏ߲ߞߏ ߛߌ߬ߛߍ ߝߎߛߋߡߊ
ߞߏ߲ߞߏ ߛߌ߬ߛߍ ߝߎߛߋߡߊ (ߛߏߣߍߙߊߕ ߛߌ߬ߛߍ߬ߟߊ߬ߞߊ) ߡߊߟߐ߲ߣߍ߲߫ ߦߴߊ߬ ߛߏߣߍߙߊߕ ߞߏ߲ߞߏ ߛߌ߬ߛߍ ߡߊ߬ ߞߏߛߓߍ߫߸ ߊ߬ ߦߋ߫ ߛߏߞߣߐ߫ ߛߌߛߍ ߓߐߛߎ߲ ߠߎ߬ ߘߏ߫ ߟߋ߬ ߘߌ߫߸ ߊ߬ߟߋ߬ ߣߌ߫ ߞߏ߲ߞߏ ߛߌ߬ߛߍ ߥߎ߬ߟߋ߲߬ߡߊ߲ ߣߌ߫ ߞߏ߲ߞߏ ߛߌ߬ߛߍ ߕߐ߬ߡߊ ߟߎ߬ ߟߋ߬ ߛߏߞߣߐ߫ ߛߌߛߍ ߓߐߛߎ߲ ߠߎ߬ ߘߌ߫.
ߞߏ߲ߞߏ ߛߌ߬ߛߍ ߝߎߛߋߡߊalt=|left|thumb|ߞߏ߲ߞߏ ߛߌ߬ߛߍ ߝߎߛߋߡߊ ߡߛߏ߬ߡߊ߲alt=|left|thumb|ߞߏ߲ߞߏ ߛߌ߬ߛߍ ߝߎߛߋߡߊߟߊ߬ߡߙߊ߬ߟߌ ߗߏ߯ߦߊ
ߞߣߐߜߊ߫ ߘߋߣߍ߲ ߠߎ߬
ߛߏߞߣߐ߫ ߛߌߛߍ ߟߎ߬
ߊ߬ ߦߋ߫ ߖߊ߬ߕߋ߬ ߟߊ߫ ߞߏ߫ ߛߏߞߣߐ߫ ߛߌߛߍ ߟߎ߬ ߓߏ߬ߓߘߊ ߣߴߊ߬ߟߎ߫ ߜߏ߬ߟߏ ߝߊ߲߬ ߛߌߦߊߡߊ߲߫ ߠߎ߫ ߟߊ߫ ߛߊߦߌߦߊ ߡߊߛߐ߬ߘߐ߲߬ߣߍ߲߬ ߦߋ߫ ߞߏ߲ߞߏ߫ ߛߌ߬ߛߍ߬ ߝߎߛߋߡߊ ߟߎ߬ ߟߊ߫ ߕߘߍ߬ߒߘߐ߬ߟߌ ߟߋ߬ ߝߍ߬ ߛߌ߬ߛߍ ߟߊ߫ ߖߊ߰ߕߙߊ߬ߦߊ ߘߐ߫.
ߛߌ߬ߛߍ ߛߌߦߊ ߣߌ߲߬ ߦߋ߫ ߌ߲ߘߌ߫ ߞߏ߲ߞߏ߫ ߛߌߛߍ ߟߋ߬ ߘߌ߫ ߞߊ߬ߦߌ߯ ߕߎ߬ߡߊ߬ߖߊ߲߫߸ ߊ߬ ߦߋ߫ ߦߋ߫ ߟߊ߫ ߦߋ߲߬ ߤߊ߲߯ߓߌ߬, ߊ߬ ߦߋ߫ ߦߋ߫ ߟߊ߫ ߌ߲ߘߌ߫ ߦߙߐ߫ ߟߊߞߋ߲߬ߛߎ߲߬ߣߍ߲ ߠߎ߫ ߟߋ߬ ߘߐ߫߸ ߊ߬ ߞߐ߬ߘߎ߮ ߘߐ߫. ߊ߬ ߦߋ߫ ߖߊ߰ߕߙߊ߬ߦߊ߬ ߟߴߊ߬ ߥߊ߬ߘߐ߬ ߝߊߘߌ ߏ߬ ߘߐ߫ ߞߏ߲ߞߏ ߛߌ߬ߛߍ ߥߎ߬ߟߋ߲߬ߡߊ߲ ߛߘߊ߫ ߘߐ߫. ߊ߬ ߡߌ߬ߘߊ߬ߣߍ߲ ߖߊ߰ߕߙߊ߬ߦߊ߬ ߘߌߡߊ߲߫ ߛߏ ߞߣߐ߫ ߛߏߞߣߐ߫ ߛߌߛߍ ߟߎ߬ ߝߍ߬߸ ߛߙߊߕߌ߫ ߣߌ߫ ߛߏ ߡߍ߲ ߦߋ߫ ߕߎ߫ ߘߟߊ߸ ߏ߬ ߞߐߞߊ߲ߠߊ ߟߎ߬ ߘߐ߫. ߊ߬ ߛߏߣߍߙߊߕ ߕߐ߮ ߡߊ߲߬ߞߕߎ߬ ߣߍ߲߬ ߦߋ߫ ߝߊ߬ߙߊ߲߬ߛߌ߬ ߛߏ߲߯ߓߟߊ߫ ߔߌߦߍߙ ߛߏߣߍߙߊߕ ߟߋ߬ ߟߊ߫. ߊ߬ ߕߌ߲߬ߞߎ߬ߘߎ߲߬ ߕߐ߮ ߟߎ߬ ߦߋ߫ ߞߏߡߙߌ߫ ߟߋ߬ ߘߌ߫ ߙߊߖߊߛߑߕߊ߲߫߸ ߜ߭ߌߙߊ߫ ߞߎߙ ߥߟߊ߫ ߔߊߙߑߘߊ߫ ߞߏߡߙߌ߫߸ ߜ߭ߐ߲ߘߌ ߘߐ߫߸ ߖߊ߲ߜ߭ߟߌ ߜ߭ߎߙߑߘߌ߫߸ߌ߲ߘߌ ߘߐ߫߸ ߙߊ߲ ߞߐ߲ߓߑߘߌ߫߸ ߡߙߊߕߌ ߘߐ߫߸ ߕߊߡߎߟ ߣߌ߫ ߡߟߊߦߊߟߊ߲ߡ ߘߐ߫߸ ߞߊ߬ߕߎ ߞߏߖ߭ߌ߫, ߞߊ߯ߘߎ ߞߏ߬ߟߌ߸ ߞߊ߬ߣߊ߯ߘߊ ߘߐ߫, ߊ߬ ߣߌ߫ ߕߋߟߊ ߊߘߊߝ߭ߌ ߞߏߘߌ߫߸ ߕߋߟߜ߭ߎ ߘߐ߫.
ߡߊ߲߬ߞߕߎ߬ߟߌ
ߊ߬ ߘߏ߲߬ߘߏ߲ ߖߟߏ ߛߏ߯ߙߏߣߍ߲߫ ߦߋ߫ ߝߌ߲߬ߡߊ߲ ߣߌ߫ ߓߎ߰ߘߌ߬ߜߍ߬ ߟߎ߫ ߟߋ߬ ߟߊ߫߸ ߞߴߊ߬ߟߎ߬ ߕߏ߲ߘߋߕߏ߲ߘߋ߫ ߢߐ߲߮ ߢߣߊ߫߸ ߞߴߊ߬ ߞߐߕߍߡߊ߫ ߖߟߏ ߟߎ߬ ߟߊߝߎߛߋߦߊ߫ ߛߊ߫. ߊ߬ ߞߊ߲߫ ߖߟߏ ߟߎ߫ ߟߊߖߊ߰ߡߊ߲߬ ߞߵߊ߬ߟߎ߫ ߢߟߊߝߌ߲߫߸ ߞߊ߬ ߖߟߏ߫ ߛߊߦߌߡߊ ߘߏ߫ ߟߎ߫ ߕߏ߲ߘߋ߫ ߊ߬ ߢߊߝߍ߬߸ ߖߟߏ ߛߏ߯ߙߏߢߊ߫ ߏ߬ ߟߋ ߞߵߊ߬ ߞߍ߫ ߛߘߊߡߊ ߘߌ߫ ߟߎߡߐ߮ ߡߊߘߍ߲߰ߠߊ߬ߞߊ ߟߊߘߊ߲ߓߊ߮ ߟߎ߬ ߓߟߏ߫.
ߘߊߘߙߏߘߙߏ ߦߴߊ߬ ߗߍ߬ߡߊ߲ ߠߊ߫߸ ߊ߬ ߣߌ߫ ߕߎ߬ߙߎ߸ ߞߏ߬ߣߌ߲߬ ߊ߬ ߟߊߞߎ߲߬ߓߊ߬ߦߊ ߡߊ߫ ߛߋ߫ ߞߏ߲ߞߏ߫ ߛߌ߬ߛߍ߬ ߥߎߟߋߡߊ߲ ߕߊ ߘߐ߫. ߊ߬ ߗߍ߬ߡߊ߲ ߜߍ߬ߟߍ߲ ߛߊߦߌߦߊߣߍ߲߫߸ ߞߊ߬ ߕߏ߲ߕߏߟߌ߲ ߘߏ߫ ߞߴߊ߬ ߟߊ߫߸ ߊ߬ ߡߛߏ߬ߡߊ߲ ߜߍ߬ߟߍ߲ ߦߋ߫ ߛߊߦߌߡߊ ߘߌ߫ ߞߴߊ߬ ߘߐߞߏߟߏ߲ ߕߏ߫ ߕߏ߲ߜߊߟߌ߫ ߞߏ ߘߐ߫. ߊ߬ ߞߏ߫ ߖߟߏ ߖߊ߰ߡߊ߲߫ ߞߊ߬ ߓߊ߲߫ ߞߵߊ߬ ߘߐߞߙߎ߬. ߊ߬ߟߋ ߗߍ߬ߡߊ߲ ߖߟߏ ߓߎ߬ߘߎ߲߬ߛߊ߬ ߣߍ߲߫߸ ߊ߬ߟߎ߬ ߦߴߊ߬ߟߎ߬ ߞߊ߲߫ ߖߟߏ ߗߋ߲߰ߓߊ ߟߎ߬ ߟߊߓߎ߬ߘߎ߲߬ ߠߊ߫ ߡߍ߲ ߘߐ߫ ߛߋߕߐ ߟߊ߫ ߛߐ߲߬߸ ߊ߬ߟߎ߬ ߟߊ߫ ߖߘߌ ߥߎ߬ߛߎ ߕߎ߬ߡߊ ߣߴߊ߬ ߞߐ ߘߐ߫ ߛߐ߲߬. ߊ߬ ߡߛߏ߬ߡߊ߲ ߖߟߏ ߢߍ߲߰ߣߍ߲߫ ߠߋ߬ ߥߦߎߥߦߍ߫߸ ߞߴߊ߬ ߛߌߛߌ߫ ߘߐ߫ ߖߟߏ ߟߎ߫ ߓߊ߬ߛߊ߲߬ ߖߟߏ߫ ߜߍߡߊ߲ ߣߌ߫ ߝߌ߲ߡߊ߲ ߠߎ߬ ߟߊ߫߸ ߡߍ߲ ߡߎߣߎ߲ߣߍ߲߫ ߥߐ߬ߟߐ ߖߟߏ ߟߊ߫ ߞߏߛߓߍ߫߸ ߞߊ߬ ߓߊ߲߫ ߞߵߊ߬ ߜߍ߬ߟߍ߲ ߞߍ߫ ߛߊߦߌߡߊ ߘߌ߫. ߊ߬ ߦߋ߫ ߦߋ߫ ߟߊ߫ ߜߐ߬ߝߐ ߟߎ߬ ߣߌ߫ ߕߎ ߟߎ߬ ߘߐ߫߸ ߊ߬ ߣߌ߫ ߞߐ߬ߕߎ ߟߎ߬ ߞߘߐ߫. ߊ߬ ߞߊ߬ߛߌ߬ߞߊ߲ ߜߟߍ߬ߡߊ߲߫߸ ߊ߬ ߓߏ߲߬ߓߊ߬ ߝߣߊ߫ (ߞߏ߬ߞߏ߯ߙߌ߬ߞߏ߮)߸ ߏ߬ ߦߋ߫ ߡߍ߲ ߠߊ߫ ߛߎߓߊ ߣߌ߫ ߝߌ߬ߕߙߌ ߝߍ߬ ߞߍ߬ߣߍ߲. ߞߏ߬ߣߴߊ߬ ߕߴߊ߬ ߞߊ߬ߓߊ ߘߐߝߘߎߝߘߎ߫ ߟߴߊ߬ ߞߊ߬ߛߌ߬ ߕߎߡߊ߸ ߦߏ߫ ߞߏ߲ߞߏ ߛߌ߬ߛߍ ߥߎ߬ߟߋ߲߬ߡߊ߲ ߦߴߊ߬ ߞߍ߫ ߟߊ߫ ߢߊ ߡߍ߲. ߊ߬ߟߎ߬ ߦߴߊ߬ߟߎ߬ ߓߊߟߏ ߢߌߣߌ߲߫ ߠߊ߫ ߞߙߎ߫ ߓߊ߬ߛߊ߲߬ߣߍ߲ ߘߐ߫߸ ߖߡߊ߬ ߡߊߓߍ߲߬ߣߍ߲ ߘߌ߫߸  ߥߟߴߊ߬ ߗߍ߬ߡߊ߲ ߣߴߊ߬ ߡߛߏ߬ߡߊ߲ ߠߎ߬ ߓߊ߬ߛߊ߲߬ߣߍ߲ ߘߌ߫. ߊ߬ߟߎ߬ ߦߴߊ߬ߟߎ߬ ߥߟߏߒߘߐ (ߞߟߌ ߟߊ߫ ߣߴߊ߬ ߟߊߕߋ߭) ߟߎ߬ ߘߌ߫ ߟߊ߫ ߞߏ߲ߞߏߜߍ ߣߌ߫ ߘߓߊ߬ߕߊ ߟߋ߬ ߕߍ߫. ߊ߬ ߟߊ߫ ߞߟߌ߫ ߟߕߊ ߦߋ߫ ߞߟߌ߫ ߄ ߣߌ߫ ߇ ߟߋ߬ ߕߍ߫߸ ߏ߬ ߝߣߊ߫ ߞߐ߬ߟߐ ߣߐߣߐߛߌ߲ߓߌߟߡߊ ߟߋ߬. ߊ߬ ߟߊ߫ ߞߊ߲߬ߓߎ߰ߟߌ ߣߌ߫ ߞߟߌߟߊߕߋ ߥߎ߬ߛߎ ߦߋ߫ ߕߋ߬ߟߋ ߂߁ ߠߋ߬ ߘߌ߫. ߞߏ߲ߞߏ ߛߌ߬ߛߍ ߝߎߛߋߡߊ ߦߋ߫ ߦߋ߫ ߟߊ߫ ߘߎ߱ߡߊ߬ ߕߋ߲߬ ߝߛߊߦߌ߫߸ ߞߏ߬ߣߵߊ߬ ߦߴߊ߬ ߛߌ߰ ߟߊ߫ ߦߙߌ߫ ߓߏߟߏ߲ ߠߋ߬ ߟߊ߫ ߞߊ߬ ߛߌߓߊ߲ߛߌ ߟߎ߬ ߞߘߐߞߊ߬߸ ߊ߬ ߣߴߊ߬ ߦߴߊ߬ ߛߌ߰ ߟߊ߫ ߦߙߌ߫ ߓߏߟߏ߲ ߠߎ߬ ߟߊ߫. ߊ߬ߟߎ߬ ߦߋ߫ ߓߊߟߏ߫ ߟߊ߫ ߛߎ߬ߡߊ߲߬ߞߌߛߍ ߟߎ߬ ߟߋ߬ ߟߊ߫߸ ߊ߬ ߜߋ߲ߜߋ߲ ߘߐ߫ ߓߐ߬ߞߌߛߍ߸ ߢߊ߰ߙߊߢߊ߰ߙߊ ߟߎ߬߸ ߊ߬ ߣߌ߫ ߓߊߓߊ߭ ߟߎ߬, ߊ߬ߟߎ߬ ߦߋ߫ ߝߟߍ߫ ߟߴߊ߬ߟߎ߬ ߛߏ߬ߓߏ ߣߴߊ߬ߟߎ߬ ߞߊ߲߫ ߖߟߏ ߟߎ߬ ߞߏߛߐ߲߬߸ ߏ߬ ߡߍ߲ ߦߋ߫ ߟߊߘߊ߲߫ ߠߴߊ߬ߟߎ߬ ߡߌ߬ߘߊ߬ ߞߊ߲ߡߊ߬.
ߛߌߦߊ߫ ߘߋߣߍ߲ ߡߍ߲ ߠߎ߬ ߡߊߛߐ߬ߛߐ߬ߣߍ߲߫
ߊߓߎ߫ ߞߎ߬ߙߎ ߡߍ߲ ߦߋ߫ ߙߊߖߊߛߑߕߊ߲߫߸ ߏ߬ ߟߊߡߌߣߌ߲ ߛߌ߰ߓߊ߮ ߟߎ߬ ߦߋ߫ ߛߌߦߊ߫ ߘߋߣߍ߲ ߘߏ߫ ߞߟߌ߫ ߟߊ߫ ߞߏ߫ ߥߊ߲ߜ߭ߑߦߋߟߌ߫߸ ߏ߬ ߡߊ߫ ߡߊߟߐ߲߫ ߓߍ߯ ߓߟߏ߫ ߡߎߣߎ߲߬߸ ߊ߬ߟߎ߬ ߦߴߊ߬ ߦߌ߬ߘߊ߬ ߟߊ߫ ߕߋ߲߬ ߝߛߊߦߌ߫ ߞߏ߫ ߊ߬ ߘߏ߲߬ߘߏ߲ ߞߊ߬ߛߌ߬ߞߊ߲ ߓߐߣߍ߲߫ ߦߋ߫ ߌ߲ߘߌ߫ ߥߙߏ߬ߘߎ߮ ߕߊ ߏ߬ ߞߊ߬ߛߌ߬ߞߊ߲ ߡߊ߫߸ ߊ߬ ߣߴߊ߬ ߖߟߏ ߝߣߊ߫ ߝߣߊ߫ ߞߎ߲߬ߓߴߊ߬ ߘߌ߫ ߝߣߊ߫.
ߡߊ߲߬ߞߕߎ߲߬ߠߌ߲
ߛߌߦߊ ߣߌ߲߬ ߦߋ߫ ߥߙߏ߬ߘߎ߮ ߦߙߐ߫ ߟߊߞߋ߲߬ߛߎ߲߬ߣߍ߲ ߠߎ߬ ߟߋ߬ ߘߐ߫ ߕߋ߲߬ ߝߛߊߦߌ߫߸ ߞߏ߬ߣߵߊ߬ߟߎ߬ ߛߋ߫ ߘߊ߫ ߜ߭ߎߖߙߊߕ߸ ߡߊߘߑߦߊ߫ ߔߙߊߘߍߛ߭߸ ߊ߬ ߣߌ߫ ߙߊߖߊߛߑߕߊ߲߫ ߥߙߏ߬ߘߎ߮ ߘߐ߫. ߞߏ߲ߞߏ ߛߌ߬ߛߍ ߥߎ߬ߟߋ߲߬ߡߊ߲ ߠߎ߬ ߖߊ߰ߡߊ߲߫ ߦߋ߲߬ ߠߊ߫߸ ߝߏ߯ ߤߌ߲ߡߟߊߦߊ߫ ߞߎ߬ߙߎ ߓߐߟߐ߲ߓߐߟߐ߲ ߠߎ߬ ߝߍ߬߸ ߕߌ߲߬ߞߎߘߎ߲ ߢߊߡߌߟߏߡߊ ߡߍ߲ ߦߋ߫ ߊߙߊߝ߭ߊߟߌ߫. ߞߏ߬ߣߵߊ߬ ߦߙߐ ߘߐߥߛߊ߬ߣߍ߲߬ߓߊ߫ ߕߍ߫. ߞߏ߲ߞߏ ߛߌ߬ߛߍ ߝߎߛߋߡߊ ߡߊ߬ߙߊ ߘߊߡߌ߬ߣߊ߬ ߘߊ߫ ߊ߲߬ߜ߭ߑߟߋߘߎ߮ (ߌ߲ߜ߭ߑߟߊ߲ߘ) ߖߡߊ߬ߣߊ ߞߣߐ߫ ߁߈߆߂ ߟߋ߬ ߟߊ߫߸ ߊ߬ ߖߟߏ ߓߌ߬ߟߊ ߘߊߡߌ߬ߣߊ߬ ߘߊ߫ ߟߐ߯ߝߍ (ߛߎ߯ߝߍ) ߟߎ߬ ߘߐ߫ ߊ߲߬ߜ߭ߑߟߋ߬ߘߎ߯߸ ߝߊ߬ߛߏ ߖߟߏ߫ ߟߊߡߊ߲߬ߘߌ߬ߣߍ߲ ߠߎ߬ ߘߐ߫ ߁߉߇߈ ߠߋ߬ ߟߊ߫߸ ߟߎߡߐ߮ ߟߎ߬ ߟߊߘߊ߲߫ ߞߊ߲ߡߊ߬. ߛߌߦߊ ߣߌ߲߬ ߓߘߊ߫ ߟߊߞߋ߲߬ߛߎ߫ ߕߙߏ߬ߞߏ߬ߦߊ߬ߟߌ߬ ߓߐߣߍ߲ߢߐ߲߰ߡߊ ߟߎ߬ ߘߐ߫ ߸ ߊ߬ߟߎ߬ ߟߊ߫ ߞߏߟߊߕߊ߯ߡߊߢߊ߫ ߛߌߦߊߡߊ߲߫ ߠߎ߫ ߞߊ߲߬߸ ߊ߬ ߣߌ߫ ߖߘߌߛߐ߯ߙߐ߲ߧߊ ߘߊߘߐߓߍ߲߬ߓߊߟߌ ߟߎ߬߸ ߞߏ߬ߣߵߊ߬ ߟߊ߫ ߖߊ߰ߕߙߊ߬ߦߊ ߡߊ߫ ߞߍ߫ ߞߏ߫ ߡߊߟߐ߲ߓߊߟߌ߫ ߘߌ߫. ߞߏ߬ߣߌ߲߬ ߛߎ߯ߕߎߜߍߞߊߙߊ߲ߞߏ ߘߏ߫ ߟߎ߫ ߞߵߊ߬ ߦߌ߬ߘߊ߬߸ ߞߏ߫ ߞߏ߲ߞߏ ߛߌ߬ߛߍ ߝߎߛߋߡߊ ߣߌ߲߬ ߓߐߛߎ߲ߦߊ ߜߍ߬ߙߍ߲߬߬ߘߍ߬ߣߍ߲߬ߓߊ ߦߋ߫ ߛߙߌ߬ߟߊ߲ߞߊ߬ ߞߏ߲ߞߏ߫ ߛߌ߬ߛߍ ߟߊ߬߸ ߟߝߊߦߍߕ ߛߌ߬ߛߍ߬ߟߊ߬ߞߊ، ߞߊ߬ ߕߊ߬ߡߌ߲߬ ߞߏ߲ߞߏ ߛߌ߬ߛߍ ߥߎ߬ߟߋ߲߬ߡߊ߲ ߞߊ߲߬߸ ߞߏ߬ߣߌ߲߬ ߕߌߙߌ߲ߠߌ߲߫ ߜߘߍ߫ ߟߎ߫ ߦߴߊ߬ ߦߌ߬ߘߊ߬ ߟߊ߫߸ ߞߏ߫ ߟߌ߬ߤߟߊ ߘߏ߫ ߟߎ߫ ߦߴߊ߬ ߘߐ߫ ߖߊ߰ߕߙߊ߬ߦߊ ߡߊ߬ߘߎ߮ ߟߋ߬ ߞߏߛߐ߲߬. ߒ߬ ߧߋ߫ ߢߐ߲߯ߝߘߎ߫ ߛߎ߲ߙߋ߲ ߞߙߎ߫ ߋ.ߊ.ߝ߭ߋ-ߤߊߛ. ߍߙ ߝߏߋ߫ ߖߟߐߞߐ ߟߎ߬ ߦߋ߫ ߟߊ߫ ߛߏߞߣߐ߫ ߛߍߛߍ ߟߎ߬ ߊ. ߘߋ. ߍߣ ߠߎ߬ ߘߐ߫߸ ߡߍ߲ ߠߎ߬ ߡߊߛߐ߬ߘߐ߲߬ߣߍ߲߫ ߦߋ߫ ߛߌ߬ߛߍ߬ߟߊ߬ߞߊ ߟߎ߬ ߘߐ߫ ߓߊ߲߰ߙߋ߲ ߠߎ߬ ߝߍ߬ ߞߘߐ߬ߞߘߐ߬ߡߊ߲߫߷ ߦߌߟߡߊ:ߓߌߦߊ߲ ߠߎ߬ ߟߊ߫ ߡߊ߲߬ߛߊ߬ߟߊ߫ ߦߌߟߡߊ:ߓߌߦߊ߲ ߦߌߟߡߊ:ߞߐ߬ߣߐ ߦߌߟߡߊ:ߛߌ߬ߛߍ߬ߟߊ߬ߞߊ
ߥߘߋ߬ߥߘߋ߬ߦߊ ߣߌ߲߬ ߡߊ߰ߙߌ߬ߦߊ
alt=ߥߘߋ߬ߥߘߋ߬ߦߊ |thumb|ߥߘߋ߬ߥߘߋ߬ߟߌ = ߥߘߋ߬ߥߘߋ߬ߦߊ ߣߌ߫ ߡߊ߰ߙߌ߬ߦߊ = ߘߊ߲ߓߊ߮ ߞߎ߬ߛߊ߲ ߠߊ߫ ߡߊ߰ߙߌ߬ߦߊ ߣߴߊ߬ ߟߊ߫ ߛߋߓߊ߯ߦߊ ߣߴߊ߬ ߟߊ߫ ߓߍߓߊ߯ߦߊ ߘߌ߫ ߛߋ߫ ߢߊߦߋ߫ ߟߊ߫ ߤߊ߲ߞߟߌߡߊ ߟߎ߬ ߓߟߏ߫ ߡߙߌ ߣߌ߫ ߛߌߡߊߟߌ ߣߌ߫ ߕߊ߰ߛߌ߬ߟߌ ߘߐ߫ ߦߏ߫ ߊ߬ ߘߴߛߋ߫ ߢߊߦߋ߫ ߟߊ߫ ߞߋߟߊ ߟߎ߬ ߟߊ߫ ߞߋߟߊ߫ ߟߊߛߋߞߊ߲ ߠߎ߬ ߣߴߊ߬ߟߎ߬ ߟߊ߫ ߟߍߙߊ ߟߎ߬ ߞߣߐ߫ ߢߊ ߡߍ߲ ߡߊ߬. ߞߎߡߊ ߣߌ߲߬ ߞߘߐ ߘߐߞߍߣߍ߲߫ ߠߋ߬ ߞߏ߫ : ߤߊ߲ߞߟߌߡߊ ߘߴߛߴߊ߬ ߢߊߦߋ߫ ߟߊ߫ ߕߊ߰ߛߌ ߟߊ߫ ߸ߞߏ ߡߊ߰ߙߌ߬ ߞߋߟߋ߲߫ ߓߴߦߋ߲߬ ߖߐ߫ ߡߍ߲ ߞߊ߬ ߝߋ߲ ߓߍ߯ ߘߊ߲߫ ߊ߬ ߟߊ߫ ߛߋߓߊ߯ߦߊ ߣߵߊ߬ ߟߊ߫ ߞߎ߬ߛߊ߲߬ߧߊ ߟߊ߫. ߦߴߏ߬ ߘߴߛߋ߫ ߢߊߦߋ߫ ߟߊ߫ ߞߋߟߊߡߐ߯ ߟߎ߬ ߟߊ߫ ߢߊߝߐߟߌ ߟߎ߬ ߘߐ߫ ߢߊ ߡߍ߲. ߒ߬ߓߊ߬߸ ߡߊ߰ߙߌ ߟߊ߫ ߡߊ߰ߙߌ߬ߦߊ ߣߴߊ߬ ߟߊ߫ ߓߍߓߊ߯ߦߊ ߟߐ߲ ߤߊ߲ߞߟߌ ߟߊ߫ ߕߊ߰ߛߌ߬ߟߌ ߘߐ߫ ߸ ߏ߬ ߟߋ ߥߘߋ߬ߥߘߋ߬ߦߊ ߘߌ߫. ߝߊ߬ߙߊ߲߬ߛߌ߬ߞߊ߲ ߘߐ߫ "ߛߊߗߍߛ ߥߟߊ߫ ߝߌߟߏߗ߭ߏߝߌ : Agess ou philosophie" ߊߙߊߓߎߞߊ߲ ߘߐ߫ "ߤߞߌߡߊ ߥߟߊ߫ ߝߊߟߌߛߝߊ : حكمة أو فلسفة".